Euro 2020: Enme fahuge champion katuvaalai Belgium quarter ah | Jazeera\tއެންމެ ފަހުގެ ޗެމްޕިއަން ކަޓުވާލައި ބެލްޖިއަމް ކުއާޓާއަށް - Jazeera\nޔޫރޯ 2020: އެންމެ ފަހުގެ ޗެމްޕިއަން ކަޓުވާލައި ބެލްޖިއަމް ކުއާޓާއަށް\nޖަވިޔަނި June 28, 2021 295 views0\nބެލްޖިއަމްގެ ތޯގަން ހަޒާޑް ލަނޑު ޖެހުމަށްފަހު އުފާ ފާޅުކުރަނީ : ފޮޓޯ: ޔުއެފާ\nޔުއެފާ ޔޫރޯ ގެ ކުއާޓާ ފައިނަލުން ދުނިޔޭގެ އެއްވަނައިގައި މިވަގުތު ރޭންކް ކުރެވިފައި އޮތް ބެލްޖިއަމް ޖާގަ ހޯދައިފިއެވެ.\nކުއާޓާގެ ޖާގައެއް ބެލްޖިއަމް ހޯދީ ސްޕެއިންގެ ސެވިއްޔާގައި ޕޯޗުގަލްއާ ދެކޮޅަށް ކުޅުނު ދެވަނަ ބުރުގެ މެޗު 1-0 އިން ކާމިޔާބުކޮށްގެންނެވެ. ދެވަނަ ބުރުގެ ޖާގައެއް ބެލްޖިއަމް ހޯދީ ގްރޫޕް ފިޔަވަހީގައި ކުޅުނު ތިން މެޗު ވެސް ކާމިޔާބުކޮށް އެއްވަނަ ޓީމުގެ ގޮތުގައެވެ. ޕޯޗުގަލް ދެވަނަ ބުރުގެ ޖާގައެއް ހޯދީ ގްރޫޕް އޮފް ޑެތު ގެ ދެވަނަ ހޯދައިގެންނެވެ.\nމި މެޗުގެ ފުރަތަމަ ހާފުގެ ކުޅުން ފެށިގެން ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔައިރު ހަމަލާ އުފެއްދުމުގައި މެޗުގެ ކުރީކޮޅު ކުރި ހޯދީ ޕޯޗުގަލްއިންނެވެ. އެގޮތުން ކްރިސްޓިއާނޯ ރޮނާލްޑޯ ފޮނުވާލި ހިލޭ ޖެހުމެއް ބެލްޖިއަމްގެ ކީޕަރު ކޯޓުއާ ވަނީ ދިފާއުކޮށްފައެވެ. މެޗުގެ ކުޅުން ކުރިޔަށް ދިޔަ ވަރަކަށް ބެލްޖިއަމްއިން މެޗުގެ ތެރެއަށް ވަދެ ހަމަލާ އުފައްދަން މަސައްކަތްކޮށްފައިވެއެވެ. ނަތީޖާއެއްގެ ގޮތުން 42 ވަނަ މިނެޓުގައި ތޯގަން ހަޒާޑް ވަނީ އެޓީމަށް ލީޑު ނަގައިދީފައެވެ. އޭނާ މި ލަނޑު ޖެހީ އޭރިއާ ބޭރުން ފޮނުވާލި ބާރު ހަމަލާއަކުންނެވެ.\nއެއް ލަނޑުގެ ލީޑެއްގައި އޮވެ ބެލްޖިއަމް އިން ފުރަތަމަ ހާފު ނިންމާލިއިރު ދެވަނަ ހާފުގެ ކުރީކޮޅު ކެވިން ޑެބްރައިނާއަށް އަނިޔާވެ ބާލަން ޖެހުމުން އެޓީމަށް ގޮންޖެހުންތަކަކާއި ކުރިމަތިވިއެވެ. ޕޯޗުގަލްއިން އެއްވަރުކުރުމަށް ކުރަމުންދިޔަ މަސައްކަތްތަކުގެ ނަތީޖާއެއްގެ ގޮތުން އެޓީމަށް ރަނގަޅު ފުރުސަތުތަކެއް ލިބި ވަނީ ބޭކާރުވެފައެވެ. އެގޮތުން ރުބެން ޑިއާޒްގެ ހަމަލާއެއް ކޯޓުއާ ދިފާއު ކުރިއިރު ރަފައޭލް ގުރޭރޯ ގެ ޝޮޓެއް ވަނީ ދަނޑިއަށް އަމާޒުވެފައެވެ.\nމި މޮޅާއެކު ބެލްޖިއަމް ކުއާޓާ ފައިނަލުގައި ނުކުންނަން ޖެހޭނީ އިޓަލީއާ ދެކޮޅަށެވެ.\nއެންމެ ފަހުގެ ޗެމްޕިއަން ކަޓުވާލައި ބެލްޖިއަމް ކުއާޓާއަށް


2026 vana aharuge World Cup USA, Canada adhi Mexico ga beyvumah ninmaifi. 2026 vana aharuge World Cup USA, Canada adhi Mexico ga beyvumah ninmaifi.\n2026 ވަނަ އަހަރުގެ ވޯލްޑްކަޕް އެމެރިކާ، ކެނެޑާ އަދި މެކްސިކޯގައި\n2026 ވަނަ އަހަރުގެ ވޯލްޑް ކަޕްގެ ބިޑް ކާމިޔާބުކުރި އެމެރިކާ، މެކްސިކޯ އަދި ކެނެޑާގެ އޮފިޝަލުން އުފާ ފާޅުކުރަނީ / މިއީ 48 ޓީމު ވާދަކުރާ ފުރަތަމަ ވޯލްޑް ކަޕް\n2026 ވަނަ އަހަރުގެ ވޯލްޑްކަޕް އެމެރިކާ، ކެނެޑާ އަދި މެކްސިކޯގައި ބޭއްވުމަށް ފީފާގެ ކޮންގްރެސްއިން ނިންމައިފިއެވެ.\nރަޝިޔާގެ މޮސްކޯގައި ބޭއްވި ދުނިޔޭގެ ފުޓްބޯޅައިގެ މައި އިދާރާ، ފީފާގެ ކޮންގްރެސްގައި އުތުރު އެމެރިކާގެ3ޤައުމުކަމަށްވާ އެމެރިކާ، ކެނެޑާ އަދި މެކްސިކޯއިން ގުޅިގެން ހުށަހެޅި ބިޑު ކާމިޔާބުކުރީ 134 ވޯޓުންނެވެ. އެޤައުމުތަކާ ވާދަކުރި މޮރޮކޯއަށް ލިބުނީ 65 ވޯޓެވެ.\nއެމެރިކާ، ކެނެޑާ އަދި މެކްސިކޯއިން ގުޅިގެން ހުށަހެޅި ބިޑް ކާމިޔާބުކުރިއިރު، މިއީ މެކްސިކޯގައި ބާއްވާ3ވަނަ ވޯލްޑްކަޕަށް ވާނެއެވެ. މިއީ ރެކޯޑެކެވެ. އެމެރިކާގައި 1994 ވަނަ އަހަރު ވޯލްޑް ކަޕް ބޭއްވިއިރު، ކެނެޑާގައި މީގެ ކުރިން ވޯލްޑްކަޕް ބާއްވާފައެއްނުވެއެވެ.\n2026 ވަނަ އަހަރުގެ ވޯލްޑް ކަޕް ވެގެންދާނީ އެއް ޤައުމަށް ވުރެ ގިނަ ގައުމުތަކެއްގައި ބާއްވާ ދެވަނަ ވޯލްޑް ކަޕަށެވެ. 2002 ވަނަ އަހަރު ކޮރެޔާ - ޖަޕާނު ވޯލްޑް ކަޕަކީ ދެ ޤައުމެއް ގުޅިގެން ބޭއްވި ފުރަތަމަ ވޯލްޑް ކަޕެވެ.\n2026 ވަނަ އަހަރުގެ ވޯލްޑް ކަޕަކީ ފީފާގެ މެމްބަރު ހުރިހާ ޤައުމެއްގެ މެދުގައި ވޯޓުލައިގެން ވޯލްޑް ކަޕް ބާއްވާނެ ޤައުމެއް ކަނޑައެޅި ފުރަތަމަ ފަހަރެވެ. އަނެއްކޮޅުން 2026 ވަނަ އަހަރުގެ ވޯލްޑްކަޕަކީ 32 ޓީމުގެ ބަދަލުގައި 48 ޓީމު ވާދަކުރާ ފުރަތަމަ ވޯލްޑްކަޕެވެ.\nގުޅޭ ޓެގު ވޯލްޑް ކަޕް 2018\nއދން ފަލަސްޠީނުގައި ހިންގާ ސްކޫލުތައް ބަންދުކުރަން އިސްރާއީލުން ނިންމުން\nޓްރަމްޕާއި ކިމްގެ ސަމިޓާ ގުޅޭގޮތުން ބާއްވާ މަޝްވަރާތައް ބާރު ދުވެލީގައި ކުރިއަށްދަނީ\nކިމް އާއި ޓްރަމްޕްގެ ސަމިޓަށް ޖަޕާނުން ކުރަނީ ފޮނި އުއްމީދުތަކެއް\nސްރީލަންކާގެ ޕޯޓް ސިޓީގެ ބިން ހިއްކުމުގެ މަޝްރޫޢު ނިންމާލައިފި


Anehkka ves leak eh: Nahula ah Thuhumathaai furassaara\nމިނިސްޓަރު އަލީ ވަހީދު، ގާސިމް އިބްރާހިމް އަދި މިނިސްޓަރު އައިޝަތު ނަހުލާ\nޓޫރިޒަމް މިނިސްޓަރު އަލީ ވަހީދު އެހެން ބަޔަކާއެކު ދެއްކެވި ވާހަކަތަކެއް ކަމަށް ބުނާ ވާހަކަތަކެއްގެ އޯޑިއޯ ރެއިން ފެށިގެން ބުރި ބުރިއަށް ލީކް ކުރަމުންދާއިރު މިއަދާއި، މިރޭ ވެސް ވަނީ އޯޑިއޯތަކެއް ލީކް ކޮށްލާފަ އެވެ. މީގެ ކުރިން ލީކް ކޮށްލި އޯޑިއޯތަކާއި ހިލާފަށް މިރޭ ލީކް ކޮށްލި އޯޑިއޯގައި ހުތުރު، ފާހިސް ބައެއް އަމަލުތަކާއި ގުޅޭގޮތުން ވާހަކަ ދައްކާ އަޑު އިވެއެވެ.\nލީކްކޮށްލާފައިވާ އާ އޯޑިއޯގައި އަލީ ވަހީދު ކަމަށް ބުނާ މީހާ ވަނީ ޓްރާސްޕޯޓް މިނިސްޓަރު އައިޝަތު ނަހުލާއަށް ބޮޑެތި ތުހުމަތުތަކެއް ކޮށްފަ އެވެ. އެގޮތުން ނަހުލާ އޭނާގެ ކިބައިން ޖިންސީ އަމަލަކަށް އެދިފައިވާ ކަމަށާ އިތުރު ބަޔަކާއެކު އެކަން ކުރަން ވެސް އެންމެ ރަނގަޅު ކަމަށް ބުނާ އަޑު އިވެއެވެ.\nއެ ވާހަކަތަކަށް ކައިރީގައި ތިބި މީހުން ހީނ، ފުރައްސާރަ ކުރާ އަޑު ވެސް އިވެއެވެ. މީގެ އިތުރުން ދީނުގައި ހުއްދަ ނޫން ބައެއް ކަންކަން ކުރުމަށް ރިސޯޓަކަށް ދާންޖެހޭ ކަމަށް ބުނެފައި ވެއެވެ. -- އޯޑިއޯގެ ގިނަ ވާހަކަތަކަކީ ވަރަށް ހުތުރު އަދި އިސްލާމް ދީނާއި ދިވެހިންގެ ސަގާފަތާއި ބީރައްޓެހި ވާހަކަތަކެއް ކަމުން އެ ވާހަކަތައް ދޫކޮށްލީ އެވެ --\n"ލީކްސް"ގެ ނަމުގައި ޓްވިޓާ އެކައުންޓެއް ހަދައި، މިނިސްޓަރެއް ބޭޒާރު ކޮށްލާނެ ކަމުގެ އިންޒާރު މީގެ ދެ ރެއެއް ކުރިން ފެށިގެން ބަަޔަކު ދިޔައީ ދެމުންނެވެ.\n"އެޕިސޯޑް 1"ގެ ނަމުގައި ފުރަތަމަ ދޫކޮށްލި އޯޑިއޯއާއެކު އެންމެންގެ ސަމާލުކަން އެކަމަށް ލިބުނެވެ. އެ އޯޑިއޯއަކީ ހެލްތް މިނިސްޓަރު އަބްދުﷲ އަމީނަށް، އަލީ ވަހީދު ކަމަށް އޯޑިއޯގައި ބުނާ ފަރާތް ވަރަށް ބޮޑަށް ފާޑުވިދާޅުވާ އޯޑިއޯއެކެވެ.\nއެންމެ ފަހު އޯޑިއޯ، "އެޕިސޯޑް 3"ގެ ނަމުގައި އާންމުކޮށްފައިވާ އޯޑިއޯއަކީ ޓްރާންސްޕޯޓް މިނިސްޓަރު އައިޝަތު ނަހުލާގެ އަޑު ވެސް އިވޭ އޯޑިއޯއެކެވެ\nއެކަމަކު، އެއީ ސައްހަ ނޫން އޯޑިއޯއެއް ކަމަށް އަލީ ވަހީދު ވަނީ ވިދާޅުވެފަ އެވެ. އިތުރަށް ވިދާޅުވީ އެއީ އަބުރު ކަތިލުމުގެ އަމަލެއް ކަމަށާއި އަޒުމު ނުގުޑާނެ ކަމަށެވެ.\nގާސިމް އިބްރާހިމް އަލީ ވަހީދު އައިޝަތު ނަހުލާ


Gavaidhaa hilaafah bidheyseen genna meehunah hukurun feshigen fiyavalhu alhaane\nގަވާއިދާ ހިލާފަށް ބިދޭސީން ގެންނަ މީހުނަށް ހުކުރުން ފެށިގެން ފިޔަވަޅު އަޅަނީ\nގަވާއިދާ ހިލާފަށް ބިދޭސީން ރާއްޖެ ގެންނަ އެޖެންސީތަކާއި އަމިއްލަ ފަރާތަކަށް އަންނަ ހުކުރު ދުވަހުން ފެށިގެން ފިޔަވަޅު އަޅަން ފަށާނެ ކަމަށް އިކްނޮމިކް މިނިސްޓްރީން ބުނެފި އެވެ.\nއެމިނިސްޓްރީން މިއަދު ބޭއްވި ނޫސް ކޮންފަރެންސެއްގައި ޕޮލިސީ ކޮންސަލްޓަންޓް ސައީދާ އުމަރު ވިދާޅުވީ ވަޒީފާ ހަމަޖައްސައިދޭ އެޖެންސީ އާބެހޭ ގަވާއިދު މިދިޔަ މާޗުމަހުގެ 24 ވަނަ ދުވަހު ގެޒެޓްކޮށް އެޖެންސީތަކަށް އަންގާފައިވާނެ ކަމަށާއި އެ ގަވާއިދާ އެއްގޮތަށް ހިންގުމުގެ ކަންކަން ފުރިހަމަ ކުރަން ތިން މަސް ދުވަހުގެ މުއްދަތެއް ދީފައިވާނެ ކަމަށެވެ.\nއެ މުއްދަތު މިމަހުގެ 24 ވަނަ ދުވަހުގެ ނިޔަލަށެވެ. އޭގެ ފަހުން ގަވާއިދާ ހިލާފަށް ހިންގާ ކަމަށް ފާހަގަ ކުރެވޭ ތަންތަނާއި ދޭތެރޭ ފިޔަވަޅު އަޅައި 5،000 ރުފިޔާއިން ޖޫރިމަނާ ކުރުމާއި އެޖެންސީއަށް ދީފައި ހުރި ހުއްދަތައް ބާތިލް ކުރާނެ އެވެ. ޖޫރިމަނާ ކުރާ މިންވަރެއް ކަނޑައަޅާނީ ގަވާއިދާ ހިލާފްވާ މިންވަރެއްގެ މައްޗަށް ބަލައިގެނެވެ.\n"ގަވާއިދުގައި ބުނާ މިންގަނޑުތަކަށް އެޖެންސީގެ ކޮންޑިޝަންސްތައް ޔަގީން ކުރުމާއި، އޮފީސްތައް ސެޓަޕް ކުރުމުގައި ވެސް ވަކިކަހަލަ މިންގަނޑުތަކެއް ކަނޑައަޅާފައި އެބަހުރި، އެހެން ވީމަ މި މިންގަނޑުތަކާއި އެއްގޮތަށް އޮފީސްތަކުގެ ކަންތައްތައް ހަމަޖެއްސުމާއި އަދި އެޖެންސީ ހިންގުމުގައި ވެސް ބަލަންޖެހޭ ކަންތައްތަކެއް އެބަހުރޭ. އެހެންވީމަ އެމިންގަނޑުތަކާއި އެއްގޮތަށް އޮޕަރޭޝަންސްތައް ކުރިއަށް ގެންދިއުމަކީ އެފަރާތްތަކުން ޔަގީން ކުރަންޖެހޭ ކަމެއް،" ސައީދާ ވިދާޅުވި އެވެ.\nއިކޮނޮމިކް މިނިސްޓްރީން މިއަދު ބޭއްވި ޕްރެސް ކޮންފަރެންސް. -- އަވަސް ފޮޓޯ\nސައީދާ ވިދާޅުވީ ވަޒީފާ ހަމަޖައްސައިދޭ އެޖެންސީގެ ގޮތުގައި އެ މިނިސްޓްރީގައި ރަޖިސްޓްރީކޮށްގެން 300 އެޖެންސީ ހިންގަމުން އަންނަ ކަމަށާއި މި އަހަރުގެ ފެބްރުއަރީން ފެށިގެން އެތަންތަން އިންސްޕެކްޓްކުރަން ފަށާފައިވާ ކަމަށެވެ. އެގޮތުން މިހާތަނަށް 107 ތަނެއް އިންސްޕެކްޓް ކޮށްފައިވާނެ ކަމަށެވެ. އޭގެތެރެއިން މިނިސްޓްރީއަށް ދީފައި އިން އެޑްރެސްގައި ހިންގަމުންދަނީ އެންމެ 15 އެޖެންސީ ކަމަށެވެ. އޭނާ އަދި ވިދާޅުވީ ބޮޑަށް ބެލެވެނީ ބާކީ ތިބި އެޖެންސީތައް މިހާރު ހިންގަމުން ނުދާ ކަމަށެވެ. މިގޮތަށް ގަވާއިދާ ހިލާފްވާ ފަރާތްތަކާއިމެދު ކަނޑައަޅާފައިވާ ފިޔަވަޅުތައް އަޅާނެ ކަމަށެް ވެސް ވިދާޅުވި އެވެ.\nއޭނާ ވިދާޅުވީ އޮޅުވާލައިގެން ބިދޭސީން ރާއްޖެ ގެންނަކަމުގެ ޝަކުވާއަކީ ވަރަށް ގިނަ ކަމަށާއި ރެކްރޫޓްމެންޓް ދާއިރާގައި މިހާރުވެސް މައްސަލަ ގިނަ ކަމަށެެވެ. އެކަންކަން ހައްލުކުރަން އާ ގަވާއިދު ހިދުމަތްދޭ ފަރާތްތައް ރެގިއުލޭޓްކޮށް މި ހިދުމަތްތައް ޓްރާންސްޕޭރެންޓް ގޮތެއްގައި ދޭނެ ކަމަށެވެ.\n"ބައިނަލް އަގްވާމީ ބައެއް ކަހަލަ ރިޕޯޓުތަކުގައި ވެސް އެބަހުރި ފާހަގަކޮށްފައި ރާއްޖޭގެ ރެކްރޫޓްމެންޓް ދާއިރާގައި ހުރި ބައެއް ކަހަލަ ކަންތައްތަކަކީ އިންސާނީ ވަގުފާރިއަށް ދޮރުހުޅުވިފައި ހުރި ކަންކަން ކަމަށް. އެހެންވީމަ ރެކްރޫޓްމެންޓް ދާއިރާގެ މިކަންކަމަކީ ވެސް ހަރުދަނާ ކުރަން ޖެހިފައި ހުރި ކަންކަން ކަމަށް އެކަހަލަ ރިޕޯޓްތަކުގައި އެބަހުރި ރެކޮމެންޑޭޝަންސް ދެއްވާފައި،" ސައީދާ ވިދާޅުވި އެވެ.\nދިރާގުން ބިދޭސީންނަށް ޕްރިޕެއިޑް ޕްލޭނެއް


Class Kudhin Salaamaiy Kuran Ulhenikoh Gayah5Vazan Eri - Vaguthu\nކުލާސް ކުދިން ސަލާމަތްކުރަން އުޅެނިކޮށް ގަޔަށް ފަސް ވަޒަން އެރި\nދާދިފަހުން، އެމެރިކާގެ ފްލޮރިޑާގެ ސްކޫލެއްގައި ދިން ޓެރަރިސްޓު ޙަމަލާއެއްގައި، ވިހި ކުދިން ހިމެނޭ ކުލާހެއްގެ ކުދިންގެ ސަލާމަތް ކުރަނިކޮށް ގަޔަށް ފަސް ވަޒަން އެރި ކުއްޖަކަށް އެތައް ބަޔަކަށް ތަޢުރީފު ކުރަމުން އެބަދެއެވެ.\nއިނގިރޭސިވިލާތުގެ "އިންޑިޕެންޑެންޓް" ނޫހުން ބުނެފައިވާގޮތުގައި، މި ހިތްވަރުގަދަ ކުއްޖާގެ ނަމަކީ އެންތަނީ އެވެ. އަދި، އޭނާގެ އުމުރަކީ 15 އަހަރެވެ. އޭގެ އިތުރަށް، އެނޫހުން ބުނެފައިވަނީ އޭނާގެ ގަޔަށް ވަޒަން އަރާފައިވަނީ، ޓެރަރިސްޓުންނާ ފިލަންވެގެން، ކުލާސްރޫމެއްގެ ތެރެއަށް 20 ކުދިން ވައްދާ، ރައްކާތެރިކަމަށް ރޫމުގެ ދޮރު ތަޅުލަނިކޮށްކަމަށެވެ.\nދޮރު ތަޅުލަނިކޮށް ގަޔަށް އެތައް ވަޒަނެއް އެރިކަމުގައިވިޔަސް، އޮތް ތަނުން އެހެން ތަނަކަށް ދާން އޭނާ މަސައްކަތް ކޮށްފައި ނުވާކަމަށްވެސް އެނޫހުން ބުނެފައިވެއެވެ.\nކަމާ ބެހޭ ފަރާތްތަކާ ހަވާލާދީ ނޫސްތަކުން ބުނެފައިވަނީ، އެންތަނީގެ ހާލު ރަނގަޅުވަމުން އަންނަކަމަށާއި އެހެންނަމަވެސް، އަދި އޭނާ އޮތީ ހޮސްޕިޓަލެއްގައި އެނދުމަތިކޮށްފައިކަމަށެވެ. އަދި، އޭނާގެ އެތައް އޮޕަރޭޝަނެއްވެސް ކޮށްފައިވާކަމަށް ބުނެފައިވެއެވެ.\nފްލޮރިޑާގެ ސްކޫލެއްގައި މި ޙަމަލާ ދީފައިވާއިރު، ފާއިތުވި އަހަރުގެ ތެރޭގައިވެސް އެމެރިކާގެ ބައެއް ސްކޫލުތަކުގައި މިފަދަ ޓެރަރިސްޓު ހަމަލާތައް ދީފައިވެއެވެ. ހަމައެހެންމެ، ބަޑި ގެންގުޅުން ކޮންޓްރޯލް ކުރުމުގައި އެމެރިކާގެ ސަރުކާރަށާއި ޤާނޫނު ހަދާ މަޖިލީހަށް އެދެވޭ ކަންތައްތަކެއް ކުރެވެމުން ނުދާތީ، އެތައް ފާޑުކިޔުމެއްވެސްވަނީ އަމާޒުވެފައެވެ.\nއެމެރިކާގައި ބަޑި ގެންގުޅުން މަނާ ނުކުރަނީސް ސްކޫލަށް ނުދާންވެސް، ބައެއް ކުދިންވަނީ ނިންމާފައެވެ.\nއެމެރިކާގައި އާންމުންގެ ތެރެއަށް ބަޑިޖަހައި އެކަކު މަރާލައިފި\nކުދިން ތިއީ ބަރާބަރު ވިސްނުމެއް


Nagooroalheegai gellunvi2ge akah adhives meehun badhaleh nukurevey: Council | Mihaaru\nނަގޫރޯޅީގައި ނިލަންދޫގެ ދެ ގެއަކަށް ގެއްލުން ލިބިފައި.\nނަގޫރޯޅީގައި ގެއްލުންވި ނިލަންދޫގެ ދެ ގެއަކަށް އަދިވެސް މީހުން ބަދަލެއް ނުކުރެވޭ: ކައުންސިލް\n04 ޖޫން 2017 - 14:34\nމިދިޔަ ބުރާސްފަތިދުވަހު ފ. ނިލަންދު އަށް އެރި ނަގޫރޯޅީގައި އެންމެ ބޮޑަށް ގެއްލުން ލިބުނު ދެ ގެއަށް އަދިވެސް މީހުންނަށް ބަދަލުނުވެވޭ ކަމަށް އެ ރަށު ކައުންސިލްގެ އިދާރާ އިން މިއަދު ބުނެފި އެވެ.\nނިލަންދޫގައި ހުންނަ ބޭންކް އޮފް މޯލްޑިވްސްގެ އިމާރާތެއްގެ އިތުރުން ނުވަ ގެއަކަށް މި ނަގޫރޯޅީގައި ގެއްލުން ލިބުނެވެ. ބައެއް ގޭގެ ފުރާޅު އެއްލާލައި، ސީލިންގް ހަލާކުވެ، ބައެއް ފަރުނީޗަރުތަކަށް ވެސް ގެއްލުން ލިބިފައި ވެ އެވެ.\nމި ހާދިސާގައި އެންމެ ބޮޑަށް ގެއްލުން ލިބުނު ދެ ގޭގެގެ ވެސް ފުރާޅު އެއްލާލައި، ސީލިންގް ހަލާކުވެ، ގޭތެރެއަށް ފެން އެޅިފައި ވެ އެވެ. އަދި އޭގެ ސަބަބުން ގޭގެ ކަރަންޓު ގޮސް، ބައެއް ފަރުނީޗަރުތައް ހަލާކުވި އެވެ.\nނިލަންދޫ ކައުންސިލްގެ ރައީސް މުހައްމަދު ޖަލީލް މިއަދު ވިދާޅުވީ އެ ދެ ގެ ނޫން ހުރިހާ ގެއެއް ވެސް މިހާރު ހުރީ މީހުން އުޅެވޭ ހާލަތުގައި ކަމަށާއި އެންމެ ބޮޑަށް ގެއްލުން ލިބުނު ދެ ގޭގެ ކަރަންޓު ނެޓްވޯކް އެއްކޮށް ހަލާކުވެފައި ހުރުމުން އެ ގެތަކަށް މީހުން ބަދަލު ނުކުރެވުނީ ކަމަށެވެ.\nގެއްލުން ލިބުނު އެ ދެ ގޭގެ މީހުން މިހާރު އުޅެމުން އަންނަނީ އެ މީހުންގެ އާއިލާ މީހުންގެ ގޭގަ އެވެ.\n"މިހާތަނަށް ބެލިބެލުމުން އެ ދެ ގޭގެ ވެސް މުޅި ކަރަންޓު ވިއުގަ އެއްކޮށް ބަދަލު ކުރަން ޖެހޭނީ. އެކަމަށް ނަގާނެ ދުވަސްކޮޅެއް،" ޖަލީލް ވިދާޅުވި އެވެ.\nއޭނާ ވިދާޅުވީ ނަގޫރޯޅީގައި ގެތަކަށް ގެއްލުން ލިބުމާއެކު، ކުޑައިރުކޮޅެއްގެ ތެރޭގައި ރައްޔިތުން ނިކުމެ އެ މީހުންނަށް އެހީތެރިވެދީފައިވާ ކަމަށެވެ. އަދި ނިލަންދޫގައި ތިބޭ ފުލުހުންނާއި ކުޑަހުވަދޫގެ ސިފައިންގެ އެހީތެރިކަން ވެސް އެ ގެތަކުގެ މީހުންނަށް ލިބިފައިވާ ކަމަށް ކައުންސިލަރު ވިދާޅުވި އެވެ.\nނިލަންދުއަށް ލިބުނު ގެއްލުންތައް ބައްލަވާލެއްވުމަށް ޑިފެންސް މިނިސްޓަރު އާދަމް ޝަރީފް ވެސް އެ ރަށަށް ވަޑައިގެންނެވި އެވެ.\nނިލަންދޫގައި ގެއްލުން ލިބިފައިވަނީ ނަގޫރޯޅި އެރި ސަރަހައްދުގައި ހުރި ގެތަކާއި ރުއްގަސްތަކަށެވެ. އެ ރަށު ކައުންސިލުން ބުނިގޮތުގައި ނަގޫރޯޅީގައި ގިނަ ރުއްގަސްތައް ވެސް ވެއްޓި ބޮޑެތި ގެއްލުންތައް ވަނީ ވެފަ އެވެ. ނިލަންދޫގެ އިތުރުން ލ. މާވަށަށް ވެސް ނަގޫރޯޅިއެއް އަރައި ގެއްލުންތައް ވެފައިވާއިރު، ކޮޅިގަނޑެއްގައި ގދ. ތިނަދޫގެ 14 ގެއަކަށް ވަނީ ގެއްލުން ލިބިފަ އެވެ.\nއިތުރު ލިޔުންތައް ކާރިސާ މޫސުން ނަގޫރޯޅި ވާރޭ ފ. ނިލަންދޫ ފ. އަތޮޅު ރާއްޖޭގެ ރަށްތައް\nނިލަންދުއަށް ނަގޫރޯޅިއެއް އަރައި ބޮޑެތި ގެއްލުންތަކެއް!


ރައީސް ނަޝީދުގެ އަމިއްލަ ކެންޕޭނަށް ޖާގަ އޮތް ފަދައިން ޖޭޕީގެ އަމިއްލަ ކެންޕޭނަށް ވެސް ޖާގަ ލިބެންވާނެ: ޑރ. ޖަމީލް\nރައީސް މުޙައްމަދު ނަޝީދުގެ އަމިއްލަފުޅު ކެންޕޭނަށް ޖާގަ އޮތް ފަދައިން ޖޭޕީގެ އަމިއްލަ ކެންޕޭނަށް ވެސް ޖާގަ ލިބެންވާނެ ކަމަށް މިސަރުކާރުގެ ފުރަތަމަ ނާއިބު ރައީސް، އަދި މިހާރު ޖޭޕީގެ ލީޑަރު ޤާސިމް އިބްރާހީމްގެ ޕޮލިޓިކަލް ޢެޑްވައިޒަރުންގެ ތެރޭގައި ހިމެނިވަޑައިގަންނަވާ ޑރ. މުޙައްމަދު ޖަމީލް އަޙްމަދު ވިދާޅުވެއްޖެއެވެ.\nއެމްޑީޕީން ގެންދަނީ ރިޔާސީ އިންތިޚާބަށް އަމާޒުކޮށްގެން ގިނަ ހަރަކާތްތަކެއް ހިންގަމުން ނެވެ. އެއިން އެއްވެސް ކަމަކާއި ގުޅިގެން ޖުމްހޫރީ ޕާޓީން އެއްވެސް ބަހެއް ބުނެފައި ނުވި ނަމަވެސް ޖުމްހޫރީ ޕާޓީން ކުރާ ކޮންމެ ކަމަކަށްހެން އެމްޑީޕީން ފާޑުުކިޔައި ފުރައްސާރަކުރަމުން ގެންދާތީ ޖޭޕީގެ މެންބަރުން ގެންދަނީ ކަންބޮޑުވުން ފައުޅުކުރަމުންނެވެ.\nކޯލިޝަން އުފެއްދިފަހުން ކޯލިޝަނުން އަންނަނީ ރިޔާސީ ކެންޑިޑޭޓަކަށް އެއް ކެންޑިޑޭޓަކު ނެރެން މަސައްކަތްކުރަމުންނެވެ. ނަމަވެސް އެކަމަށް އަދި މިހައިތަނަށްވެސް ވަނީ ގޮތެއް ނުފެނިފައެވެ.\n"ރާއްޖޭގެ ހުރިހާ ރައްޔިތުންވެސް ރައީސް ޔާމީން ޢަބްދުލްޤައްޔޫމްގެ ވެރިކަން ބަދަލުކުރަން ބޭނުން. އެންމެންވެސް އެ މަންޒިލަށް މަސައްކަތް މިކުރަނީ. ރައީސް ނަޝީދުގެ އަމިއްލަ ކެންޕޭނަށް ޖާގަ އޮތް ފަދައިން ޖޭޕީގެ އަމިއްލަ ކެންޕޭނަށް ވެސް ޖާގަ ލިބެންވާނެ. ކޯލިޝަނަކުން މިކަމަކަށް ގޮތެއް ނުނިންމާ!" ޑރ. މުޙައްމަދު ޖަމީލް އަޙްމަދު ވިދާޅުވެފައެވެ.\nRajjeyge hurihaa rayyithun ves YAG ge varikan badhal kuran beynun. Enmen vesemanzilah masaikah mi kuranee. RN ge amihlla campaign ah jaaga oiy fadhain JP ge amihlla campain ah ves jaaga liben vaane. Coalition akun mikamakah gotheh nuninmaa! https://t.co/2e8B9Oxit0\n— Mohamed Jameel Ahmed (@MJameelAhmed) June 21, 2018\nރައީސް ޔާމީން ބޮޑާހާކާނަމަ މައިތިރިކުރަން ވަރުގަދަ ފިލާވަޅެއްދޭން ދުނިޔެ އޮތީ ތައްޔާރަށް: ޑރ.ޖަމީލު\nސިޔާސީ ބޭފުޅުން ހައްޔަރުކޮށްފައިވަނީ އެއްވެސް ކުށެއް ކޮށްގެން ނޫން: ޖަމީލް\nރައީސް ޔާމީންގެ ވެރިކަން5އަހަރުތެރޭ 100 އަހަރަށްވުރެ މުސްކުޅިވެއްޖެ: ޑރ.ޖަމީލް\nﷲ އެންގެވި ގޮތަށް ޙުކުމް ނުކުރާ މީހުންނަކީ ކާފަރުންކަމަށް ﷲ ވަނީ އަންގަވާފަ: ޑރ. ޖަމީލް\nރައްޔިތުން އެންމެ ބޭނުންވަނީ ހުރިހާ ކަމެއްގައިވެސް އިތުބާރާ އިންސާފު- މިއަދަކު ނުލިބޭ: ޑރ. ޖަމީލް


Salman Maraalaane Kamah Buni Meehun Fuluhunnah Filaifi - Vaguthu\nއަދަދުތައް ދަށަށް ނުގޮސް އަދިވެސް ނުރައްކަލުގައި! - 20 މިނެޓް ކުރިން\nސަލްމާން މަރާލާނެކަމަށް ބުނި މީހުން ފުލުހުންނަށް ފިލައިފި\nބޮލީވުޑްގެ އެންމެ އުހުގައި ފިޔަޖަހާ މަޝްހޫރު ތަރި، ސަލްމާން ޚާން މަރާލާނެ ކަމަށް ބުނެ، އިންޒާރުދިން ގޭންގްގެ އިސް ބަޔަކު ފުލުހުންނަށް ފިލާލައިވާ ކަމަށް އިންޑިއާގެ ނޫސްތަކުން ބުނެފިއެވެ.\nމިކަމުގެ ސަބަބުން ސަލްމާނުގެ ސެކިއުރިޓީގެ ކަންކަން ވަރަށް ބޮޑަށް ވަރުގަދަކޮށްފައިވާއިރު، މުމްބާއީ ފުލުހުންވެސް މިހާރު ދަނީ ސަލްމާން ދިރިއުޅޭ ގޭގެ ކައިރީގައި ސަލާމަތީ ކަންތައްތައް ބަލަހައްޓަމުންނެވެ. ފުލުހުންނަށް ފިލާފައިވާ ތިން ގޭންގް މެމްބަރުންނަކީ، އިންޑިއާގެ ގޭންގްސްޓަރ، ސަމްޕަތް ނެހްރާގެ ވަރަށް ގާތް ދެމީހުން ކަމަށް ވެއެވެ. އެދެމީހުން ފުލުހުންނަށް ފިލާފައި ވަނީ ސަލްމާނަށް ސަމްޕަތް މަރުގެ އިންޒާރުދިން މައްސަލައިގައި އޭނާ ހައްޔަރުކޮށްފައިވާ ދަނޑިވަޅެއްގައެވެ.\nސަލްމާނަށް މަރުގެ އިންޒާރުދިން ލޯރެންސް ބިޝްނޯއީ (ކ) އާއި ސަމްޕަތް ނެހްރާ ހައްޔަރުކޮށްގެން ގެންދަނީ\nމި ތިން މީހުން ހޯދުމުގެ މަސައްކަތް އިންޑިއާގެ ކަމާއިބެހޭ އިދާރާތަކުން މިހާރު ކުރަމުންދާއިރު، އެމީހުން ނިސްބަތްވާ ގޭންގަކީ ހަތިޔާރު ގެންގުޅުމާއި ހަތިޔާރު ބޭނުންކޮށްގެން މީހުން މެރުމުގެ ގިނަ ރެކޯޑުތަކެއް އޮންނަ ގޭންގެއް ކަމަށް އޮފިޝަލުން ބުނެފައިވެއެވެ. އެހެންކަމުން އެމީހުން މިނިވަންކަމާއި އެކު ދޫވެފައިވުމީ ގޭންގް ލީޑަރު ސަމްޕަތްގެ ދިން އިންޒާރާއި އެއްގޮތަށް ސަލްމާނަށް ޙަމަލާއެއް އަމާޒުވެދާނޭ ކަމެއް ކަމަށް އެފަރާތްތަކުން ޤަބޫލުކުރެއެވެ.\nސަމްޕަތަކީ، ގޭންގްސްޓަރ ލޯރެންސް ބިޝްނޯއީ އާއިއެކު މަސައްކަތްކުރާ މީހެކެވެ. ލޯރެންސް ބިޝްނޯއީއަކީ، ޖޯދާ ޕޫރު ކޯޓަށް ދާދިފަހުން ސަމްލާން ގެންދިޔައިރު އޭނާއަށް މަރުގެ އިންޒާދު ދިން ގޭންގް ލީޑަރެކެވެ. އެ މައްސަލައާއި ގުޅިގެން އޭނާ އާއި ސަމްޕަތްވެސް ވަނީ ފުލުހުންގެ ބެލުމުގެ ދަށަށް ގެންގޮސްފައެވެ.\nއިންޑިއާގެ ސްޕެޝަލް ޓާސްކް ފޯސްގެ ފުލުހުން، ސަމްލާނަށް މަރުގެ އިންޒާރުދިން ގޭންގުގެ އިސް ބަޔަކު ހޯދަމުންދާއިރު، މުމްބާއީގައި ދިރިއުޅެމުންދާ ސަލްމާނުގެ އާއިލާއިން ބުނެފައިވަނީ މުމްބާއީ ފުލުހުންނަށް އިތުބާރު ކުރާ ކަމަށާއި އެހެންކަމުން އާއިލާއިން ކަންބޮޑުވާންޖެހޭ ސަބަބެއް ނެތްކަމަށެވެ.\nޖޫން 17, 2018 14:35\nސަލްމާނު ބޮޑީގާޑް ކުޅުނު އިރު އަހަރެމެން ތިބީ މިވަރުގެ މީހަކު ނުހުންނާނޭހިތާ...


Starbucks bandhu nukohgen 17,000 staffun ge petition eh! – Iru\nސްޓާބަކްސް ބަންދު ނުކޮށްގެން 17000 ސްޓާފުންގެ ޕެޓިޝަނެއް\nޝާޝާ· 21 މާރިޗު 2020\nމަޝްހޫރު ކޮފީ ވިއްކާ ކުންފުނި ސްޓާބަކްސް، ވަގުތީ ގޮތުން ބަންދުކުރުމަށް އެދި އެތަނުގެ މުވައްޒަފުން “އާދޭސްކުރަން” ފަށައިފިއެވެ. މިއީ މިހާރު މުޅި ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 އިން ރައްކާތެރިވެ ތިބުމުގެ ގޮތުން އެމީހުން ގޮވައިލާ ގޮވައިލުމެކެވެ.\nސްޓާބަކްސްގެ އިސް މުވައްޒަފުން ބުނީ، އެ ކުންފުނިން ކޮވިޑް-19އާ ގުޅިގެން ސާފުތާހިރުކަމަށް އިތުރަށް ބާރުއަޅާފައި ވިޔަސް، އަދިވެސް ވައިރަހުގެ ބިރު މުވައްޒަފުންގެ މެދުގައި އޮތް ކަމަށެވެ. ސަބަބަކީ، އެތަނަށް ޚިދުމަތް ހޯދަން އަންނަ ކަސްޓަމަރުންނަށް އެތަނުގެ އައު ޤަވާއިދުތައް ނޭނގި، ނޭދެވޭ އަމަލުތައް ހިންގަމުންދިޔުމެވެ. އޭގެތެރޭގައި ސްޓޯރތަކުގައި މަޑުކުރުކުމާއި، ކައުންޓަރުގައި ބަހައްޓާފައި ހުންނަ ތަކެތީގައި އަތްލުމާއި، ގިނަ މީހުން އެއްތަނަކަށް އެއްވެ ތިބުން ހިމެނެއެވެ.\nފާހަގަކޮށްލަން ޖެހޭ ކަމަކީ، ކޮރޯނާވައިރަސްގެ ބިރު އެންމެ ބޮޑުވެފައި އޮތް ހިސާބުތަކުގައި ހުންނަ ސްޓާބަކްސަތައް ބަންދުކުރި ކަމުގައިވިޔަސް، އެތަންތަނުގައި މަސައްކަތްކުރާ މުވައްޒަފުން އެހެން ހިސާބުތަކުގައި ހުންނަ ތަންތަނަށް ވަޒީފާއަށް ނުކުތުމަށް އެންގުމެވެ. ނޫންނަމަ އެމީހުންނަށް މުސާރަ ދިނުން މެދުކަނޑައިލައެވެ. އެހެންކަމުން ކޮންމެ ގޮތެއް ވިޔަސް ވަޒީފާއަށް ނުކުންނަން ވަނީ މުވައްޒަފުންނަށް މަޖުބޫރުވެފައެވެ.\n“ކޮފީ އަކީ ޒަރޫރީ އެއްޗެއް ނޫން.” ފިލަޑެލްފިއާގެ ސްޓާބަކްސްއެއްގައި ބަރިސްތާއެއްގެ މަސައްކަތްކުރާ އާނިޔާ ޖޯންސަން ބުންޏެވެ. އަދި އޭނާ ވަނީ ސްޓާބަކްސްގެ ހުރިހާ ތަނެއް ބަންދުކުރުމަށް ގޮވައިލާ ޕެޓިޝަނެއް ތައްޔާރު ކޮށްފައެވެ. މި ޕެޓިޝަނުގައި 17000އަށްވުރެ ގިނަ މުވައްޒަފުންވަނީ މިދިޔަ ހަތަރު ދުވަހުގެ ތެރޭގައި ސޮއިކޮށްފައެވެ.\nއާނިޔާ ޤަބޫލުކުރާ ގޮތުގައި، ސްޓާބަކްސް ބަންދުކުރުމަކީ މުވައްޒަފުންނާއި، ކަސްޓަމަރުންނަށްވެސް މިވަގުތު އެންމެ ރައްކާތެރި ގޮތެވެ. އަދި ބަންދުކޮށްފައި ހުންނަ މުއްދަތުގައި ހުރިހާ މުވައްޒަފުންނަށްވެސް މުސާރަ ލިބެން ޖެހޭނެ ކަމަށް އޭނާގެ ޕެޓިޝަނުގައި ވެއެވެ.\nމިވަގުތު ސްޓާބަކްސްގެ ޤަވާއިދުގައިވާ ގޮތުންނަމަ، އުޖޫރަ ލިބޭގޮތަށް ޗުއްޓީ ދެވޭނީ މުވައްޒަފަކު ކޮވިޑް-19އަށް ފައްސިވުމުން، ނުވަތަ މުވައްޒަފެއްގެ ގާތްތިމާގެ މީހަކު ފައްސިވުމުންނެވެ. މި ޗުއްޓީ ދެމިގެންދަނީ ދެ ހަފްތާއަށެވެ. ބައެއް ޙާލަތްތަކުގައި މި މުއްދަތު 26 ހަފްތާއަށްވެސް ދިގުކުރެވިދާނެއެވެ.\nމަސް މާރުކޭޓަށް މަސް ގަންނަން ދިއުން އަދިވެސް މަނާ، އެކަމަކު ޑެލިވަރީ ކުރެވިދާނެ!\nކޮންމެއަކަސް، މުވައްޒަފުންގެ މި ގޮވާލުންތަކަށް ސްޓާބަކްސްއިން އަދި މިހާތަނަށް ރަސްމީ ގޮތުން އެއްޗެއް ބުނެފައެއް ނުވެއެވެ. އެހެންނަމަވެސް، ކޮވިޑް-19 އާ ގުޅިގެން ސްޓާބަކްސްގެ ޤަވާއިދުތަކަށް ވަނީ ބަދަލު ގެނެސްފައެވެ. އެގޮތުން، މިހާރު ސްޓާބަކްސްގެ ހުރިހާ ތަނަކުންވެސް ކޮފީއާއި ކާއެއްޗެހި ލިބޭނީ ގެންދާ ގޮތަށެވެ. އެތަނުގައި މަޑުކޮށްގެން ކޮފީބުއިން ވަނީ ވަގުތީ ގޮތުން މަނާކޮށްފައެވެ. އަދި އޯޑަރު ދޭން އަންނައިރު، ކައުންޓަރާ ވަކި ދުރުމިނެއް ބެހެއްޓުމަށް ކަސްޓަމަރުންނަށް އިރުޝާދު ދީފައިވެއެވެ.\nސްޓާބަކްސްގެ އެތައް ހާސް ސްޓޯރ ދުނިޔޭގެ އެކި ކަންކޮޅުތަކުގައި ހުރެއެވެ. އަދި މިއީ ކޮފީ ވިއްކާ ތަންތަނުގެ ތެރެއިން އެންމެ މަޤުބުލޫ އެއް ކުންފުންޏެވެ.


Marehge haadhisaa akaa eku hulhumale ge maguthah alikuranfashaifi\n5 ޑިސެންބަރ 20190ކޮމެންޓް\nމަރުގެ ހާދިސާއާއި އެކު ހުޅުމާލޭގެ މަގުތައް އަލިކުރަން ފަށައިފި\nމަރުގެ ހާދިސާއާއި އެކު ހުޅުމާލޭގެ މަގުތައް އަލިކުރުމުގެ މަސައްކަތްތަކެއް އެޗްޑީސީން ފަށައިފިއެވެ.\nއދ. މާމިގިއްޔަށް އުފަން އުމުރުން 59 އަހަރުގެ ގާސިމް ހަސަން ރޭ އަނިޔާވެރި ގޮތަކަށް މަރާލާފައިވާ ހާދިސާއާއި ގުޅިގެން އެޗްޑީސީން ނެރުނު ބަޔާނެއްގައި ބުނެފައިވަނީ އެފަދަ ހިތާވެރި ހާދިސާތައް މަދުކޮށް ހުޅުމާލޭގައި ދިރިއުޅޭ ރައްޔިތުންގެ ރައްކާތެރިކަން އިތުރުކުރުމަށް މަސައްކަތްތަކެއް ކުރަމުންދާ ކަމަށާއި އެގޮތުން ހުޅުމާލޭގެ މަގުތައް އިތުރަށް އަލި ކުރުމަށްޓަކައި މަގު ބައްތި ހަރު ކުރުމުގެ މަސައްކަތްތަކެއް ކުރަމުންދާ ކަމަށެވެ.\nއަދި ފާހަގަވާ ބައެއް މަގުތަކުގައި އިތުރު މަގު ބައްތި ހަރުކުރުމުގެ މަސައްކަތްވެސް ކުރަމުންދާ ކަމަށް އެ ކޯޕަރޭޝަނުން ބުނެއެވެ. އަދި މޯލްޑިވްސް ޕޮލިސް ސަރވިސް އާއި ގުޅިގެން ހުޅުމާލޭގެ ރައްކާތެރިކަން އިތުރުކުރުމަށްޓަކައި ގިނަ މަސައްކަތްތަކެއް ކުރަމުންދާ ކަމަށްވެސް އެ ކޯޕަރޭޝަނުން ބުނެއެވެ.\nއެގޮތުން ހުޅުމާލޭގެ އެކި ސަރަހައްދުތަކުގައި 48 ސީސީޓީވީ ކެމެރާ ހަރުކޮށްފައިވާ ކަމަށެވެ. އަދި އޭގެ ތެރެއިން 25 ކެމެރާއަކީ ފުލުހުންނަށް އެންމެ އެކަށީގެންވާ ސަރަހައްދުތަކުގައި ހަރު ކުރެވުނު ކެމެރާތަކެއް ކަމަށް އެޗްޑީސީން ބުނެއެވެ.\nއަދި ބާކީ ހުރި 23 ކެމެރާއަކީ އާންމުންގެ ކަންތައްތައް ބެލުމަށްޓަކައި އެ ކުންފުނިން ހަރުކޮށްފައިވާ ކެމެރާތަކެއް ކަމަށާއި އެގޮތުން ޕާކުތަކާއި ބައެއް ޕާކިން ޒޯނުތައް ހިމެނޭ ކަމަށް އެޗްޑީސީން ހާމަކުރެއެވެ.\nހުޅުމާލޭގެ ރައްޔިތުންނަށް ފަހިދިރިއުޅުމެއް ފަހިކޮށްދިނުމަށްޓަކައި އެކި އިދާރާތަކާއި ގުޅިގެން މަސައްކަތް ކުރަމުންދާކަން ފާހަގަކޮށް އެޗްޑީސީން ބުނީ ހިތާމަވެރި ހާދިސާތައް މަދު ކުރުމަށްޓަކައި ހުރިހާ ފަރާތްތަކުގެ އެއްބާރުލުން ބޭނުންވާ ކަމަށެވެ.\nރޭގެ ހާދިސާގެ ކުރިންވެސް ހުޅުމާލޭގެ ސެންޓްރަލް ޕާކް އުތުރުން އޮންނަ ރީތިގަސްމަގުގެ އިރުމައްޗަށް އޮންނަ ބައެއްގައި ހުންނަ، މަސްތުވާތަކެތި ބޭނުންކުރާ މީހުންނަށް ފަރުވާދޭ ހާފްވޭ ހައުސް ކައިރީގައި ސެޕްޓެމްބަރު 29، 2017 ގައި ވެސް މީހަކަށް ހަމަލާދީ މަރާލާފައި ވެއެވެ. އެ ހަމަލާ ދިނީ ވެސް ރޭގަނޑުގެ ވަގުތެއްގައެވެ.\nކުރީގެ ހަމަލާ އާއި ރޭ ގާސިމް މަރާލުމުން ވެސް އާއްމުންގެ ކަންބޮޑުވުމަކީ ހުޅުމާލޭގެ މަގުތަކުގައި އެކަށީގެންވާ އަލި ކަން ނެތުމެވެ.


އައްޑޫ ތިން އަވަށެއްގެ ނަރުދަމާ ނިޒާމު ގާއިމްކުރުމުގެ ބޮޑު ބައި ނިންމައި ފެނަކައާ ހަވާލުކޮށްފި – Haftha\nTue, 27 October, 2020, 8:18 am\nއައްޑޫ ތިން އަވަށެއްގެ ނަރުދަމާ ނިޒާމު ގާއިމްކުރުމުގެ ބޮޑު ބައި ނިންމައި ފެނަކައާ ހަވާލުކޮށްފި\nއައްޑޫ ސިޓީގެ މަރަދޫފޭދޫ، މަރަދޫ އަދި ފޭދޫ ނަރުދަމާ މަޝްރޫއުގެ މަސައްކަތުގެ ބޮޑު ބައެއް ނިންމާލުމަށްފަހު ފެނަކަ ކޯޕަރޭޝަނާ ހަވާލުކޮށްފި އެވެ.\nއެންވަޔަރަމަންޓް މިނިސްޓްރީގެ ފަރާތުން އެމްޓީސީސީއާ ހަވާލުކޮށްގެން ކުރިއަށްގެންދާ މި މަޝްރޫއުއަކީ 124 މިލިއަން ރުފިޔާގެ މަޝްރޫއެކެވެ.\nއެމްޓީސީސީން ބުނީ، މަރަދޫފޭދޫ އަދި މަރަދޫ ނަރުދަމާ ނިޒާމު ގާއިމްކުރުމަށް ބޭނުންވާ ހުރިހާ މަސައްކަތް ވަނީ އެއްކޮށް ނިމިފައި ކަމަށެވެ. އަދި މިހާރު ކުރިއަށްދަނީ ސ. ފޭދޫގެ ސީއައުޓްފޯލްގެ ރެކްޓިފިކޭޝަން މަސައްކަތްތަކަށް އެ ކުންފުނިން ބުނެ އެވެ.\nމި މަޝްރޫއުގެ ދަށުން މަރަދޫފޭދޫ އަދި މަރަދޫގައި ނަރުދަމާ ނިޒާމު ގާއިމްކުރުމުގެ މަސައްކަތް ނިންމައި ފެނަކައާ ހަވާލުކުރުމުގެ ކުރިން އެ ދެރަށުގެ ޕަމްޕިން ސްޓޭޝަން، ޕެނަލް ބޯޑްސް އަދި ޓްރާންސްފާ ސްޓޭޝަންތައް އެމްޓީސީސީއާ ފެނަކަ އަދި ކޮންސަލްޓެންޓުންގެ ޓީމުން ބަލައި ފާސްކޮށްފައިވެ އެވެ.\nއޭގެ އިތުރުން އެ ދެރަށުގައި 10289 މީޓަރުގެ ހޮޅި ވަޅުލައި، މަރަދޫގެ ޓްރާންސްފާ ސްޓޭޝަންގައި 720 މީޓަރުގެ ސީއައުޓްފޯލްއެއް ގާއިމްކޮށްފައިވެ އެވެ. އަދި އެމްޓީސީސީގެ ޕްރޮޖެކްޓްސް ޓީމުގެ ފަރާތުން ފެނަކައިގެ މުވައްޒަފުންނަށް ނަރުދަމާ ނިޒާމު ބެލެހެއްޓުމަށް ބޭނުންވާ މައުލޫމާތު ފޯރުކޮށްދިނުމުގެ ގޮތުން ތަމްރީނުކުރުމުގެ ސެޝަންތަކެއް ބާއްވާފައިވާ ކަމަށް އެމްޓީސީސީން ބުންޏެވެ.


Isles - Molhadhoo\nHA. Molhadhoo | LD0901\nހއ މޮޅަދޫ އަކީ ޤުދުރަތީ ޚާޢްޞަ ރީތި ސިފަތަކެއްލިބިފައިވާ އަތޮޅުގައި ހިމެނޭ މީހުން ދިރިއުޅޭ ބޮޑެތި ރައްރަށުގެ ތެރޭގައި ހިމެނޭ ނަމަވެސް އަތޮޅުގެ އާބާދީ އެންމެ ކުޑަ ރަށެވެ. މިރަށާއި އެއްފަޅެއްގައި ގާމަތި ކުޅުދޫ ކިޔާ ފަޅުރަށެއް އޮވެއެވެ. އިހަވަންދޫ އަދި ހޯރަފުށްޓަކީ މިރަށާ އެންމެ ކައިރީ އޮންން މީހުންދިރިއުޅެމުންދާ ދެރަށެވެ މިދެރަށަށް ސްޕީޑް ލޯންޗެއްގައި ގާތްގަނޑަކަށް 15 ވަރަކަށް މިނެޓުންދެވޭނެއެވެ. އަދި ސްޕީޑް ލޯންޗެއްގައި 10 ވަރަކަށް މިނިޓުންދެވޭ ހިސާބު ކައިރީ މަނަފަރު ކިޔާ ފަޅުރަށެއްގައި ރަގަނޅުފެންވަރުގެ ރިސޯޓެއް ހިންގަމުންދާކަން ފާހަގަ ކުރެވެއެވެ. އަދި މިރަށާ ވަރަށް ކައިރީ އޮންނަ ބެރިންމަދޫގައި ރިޒޯޓެއް ހެދުމުގެ މަސައްކަތް ފެށި ހުއްޓިފައި ވެއެވެ.\nރށުގެ ރައްޔިތުންނަކީ އެކުވެރި އެއްބައިވަންތަ ރައްޔިތެކަން ފާހަގަ ކުރެވެއެވެ. އަދި މެހްމާނުންނަށް ހިނިތުން މޫނަކާއެކު މަރުޙަބާ ކިޔާ ރައްޔިތަކު ދިރިއުޅެމުންދާ ރަށެއްކަން ފާހަގަ ކުރެވެއެވެ.\nއުތުރުކޮޅު ތުނޑި ނަލަ ނަލަ ދޮންވެިގަނޑެއް ޗާލު މޫދެއް\nޤުދުރަތީ ރީތި ސިފަތަކެއް ލިބިފައިވާ މޮޅަދޫ ކަނޑޫފާ\nރަށުގެ ގަބުރުސްތާނަކީ ގަރުނަކަށް ވުރެ ގިނަދުވަސްވެފައިވާ ވެފައިވާ ހިރިގަލުގެ ރީތި ކުރެހުންތައް ހުރި އާސާރީ ގިނަމަހާނާ ގާތަކެއްހުރި ތަނެކެވެ. މި ގަބުރުސްތާނުގައި ސިޔާސީ ކުއްވެރީންގެ ގޮތުގައި އަރުވާލާފައިވާ ބައެއް ބޭބޭފުޅުންގެ މަހާނަ ވެސް ހުންނާނޭކަމަށް ޢުމުރުން ދުވަސްވީ ބޭފުޅުން ވިދާޅުވެއެވެ.\nމި ޒިޔާރަތަކީ ކުރީގެ ހުކުރުމިސްކިތު ގޯތިތެރޭ ވާ ގަބުރުސްތާނު ތެރޭ ހަދާފައިހުރި ޒިޔާރަތެކެވެ. މި ޒިޔާރަތް ހަދާފައިވަނީ ބިންގަލަށް ވެލިގައު އަދި ޒިޔާތަތުގެ ބިއްތައް ވަކަރާއި ކާނި ފަދަ ލަކުޑި ބޭނުން ކޮށްގެންނެވެ މި ޒިޔާރަތަކީ 100 އަހަރަށް ވުރެ ގިނަދުވަސް ވެފައިވާ އަދި ޒިޔާރަތް ނުހުންނަ ހަދާންވާ އެއްވެސް މީހެއް ނެތް ޒިޔާރަތެކެވެ، މީގެ 50 ހަކަށް އަހަރު ކުރިނ މިޒިޔާރަތަށް ރަށުގެ މީހުންނާއި އެހެންރަށްރަށުގެ މީހުން ނަދުރު ބުނެގެން ކަންޖާއި ބޮޑިބަތާއި ދޮންކޭލާއި އަޅާ މީހުން ކިރާހެދިއެވެ. އަދި ކާށިވެސް ގިން ޢަދަކަށް ޒިޔާރަތައް ނަދުރު ބުނެގެން ގެނެއެވެ. ނަމަވެސް މިހާރު އެއްގޮތަކަށްވެސް ނަދުރު ބުނެ ހަދާކަމެއް އެގިފައި ނުވެއެވެ.\nޒިޔާރަތާބެހޭ ގޮތުން ދެކެވޭ ވާހަކަތަކަށް ބަލާއިރު މި ޒިޔާރަތަކީ ބުނެވޭ ގޮތުގައި މަތީރަށްފުޅުގައި އޮންނެވި ވަލީވެރި ކަލޭގެފާނުގެ އާއިލާ ބޭފުޅެއެގެ ސަންދޯން އަރަބި ކަރައިގެ ނަވަކުން މިރަށަށް ބޭލުމުން ސަންދޯއް ގެނެސް މިސްކިތްދޮށުގައި ވަޅުލައި ޒިއާރަތް ހެދީކަމަށެވެ. ޒިއާރަތް ހެދިތަނާ އެއްދުވަހަކު ވަރަށް ދިގު ހައިވަކަރު ދިދަ ދަނޑިއެއް ލެއްގިކަމަށާއި އެދިދަ ދަނޑި ލެއްގުމުން ރަށުގެ މީހުން އެދިދަ ދަނޑި ޒިއާރަތުގައި ޖަހަން އުޅޭކަން އަތޮޅުވެރިންނަށް އެގިގެން އެދިދަ ދަނޑި އަތޮޅު އޮފީހަށް ފޮނުވުމަށް އަންގައި އަތޮޅުވެރިން ބުނުއްވިކަމަށް ކިޔަނީ " ދިދަ ދަނޑި ޖަހަން ޖެހޭވަރުގެ ބޭކަލެއް ވިއްޔާ އަދި ދިދަ ދަނޑިއެއް ލައްގާނެޔޭ. ހޮވާފައިއޮތް ދިދަ ދަނޑި އަތޮޅު އޮފީހަށް ފޮނުވާށޭ " ދެން ދިދަ ދަނޑި އަތޮޅު އޮފީހަށް ފޮނުވުމުން އެހެން ދިދަ ދަނޑިއެއް ލެއްގީކަމަށާއި މިހާރު ޖަހާފައި ހުރި ދިދަދަނޑިއަކީ ފަހުންލެއްގި ދިދަ ދަޑިކަމަށެވެ\nA02 އިހަވަންދޫ ދާއިރާ\nޕޯސްޓް ކޯޑު: 01050\nބިމުގެ ބޮޑުމިން: 118 ހެކްޓަރ\nމިރަށަކީ ދިވެހިރާއްޖޭގެ އެންމެ އާބާދީ ކުޑަ ރަށްތަކުގެ ތެރޭގައި ހިމެނޭ ރަށެކެވެ. މިރަށުގައި ވަރަށް ކުރީގެ މަހާނަތަކެއް ހުރެއެވެ. މިރަށުގައި “ބަރާސީލު” ގެ ނަމުން ނަންދީ ފާހަގަކޮށްފައިވާ ސަރަޙައްދެއް އޮވެއެވެ. މިއީ، ސިގެއްލާ ރޯގާ ފެތުރިގެން މީހުން އެކަހެރި ކޮށްފައި ބޭތިއްބި ސަރަޙައްދެވެ.\nޖުމްލަ5މަޝްރޫއު\n2021 ގެ ބަޖެޓް : 11,122,077.00 ރ.\nޕްރޮވިޝަން އޮފް ވޯޓަރ ސަޕްލައި ސެނިޓޭޝަން އެންޑް ސޮލިޑް ވޭސްޓް މެނޭޖްމަންޓް ޕްރޮޖެކްޓް


Council inthihaabu faskuraa bill thasdheegu kuravvaifi\nރައީސް އިބްރާހިމް މުހައްމަދު ސޯލިހު ބިލެއް ތަސްދީގު ކުރައްވަނީ -- ފޮޓޯ: ރައީސް އޮފީސް\nކޮވިޑް-19 ގެ ބަލިމަޑުކަމުގެ ހާލަތުގައި މި އަހަރު ބާއްވަން ޖެހޭ ލޯކަލް ކައުންސިލްތަކުގެ އިންތިހާބު ނުބޭއްވޭތީ ރައްޔިތުންގެ މަޖިލީހުން ފާސްކުރި ކައުންސިލް އިންތިހާބު ފަސްކުރުމުގެ ވަގުތީ ގާނޫނުގެ ބިލު ރައީސް އިބްރާހިމް މުހައްމަދު ސޯލިހް ތަސްދީގު ކުރައްވައިފި އެވެ.\nމިދިޔަ މަހުގެ 29 ވަނަ ދުވަހު ރައްޔިތުންގެ މަޖިލީހުން ފާސްކުރި ގާނޫނު ރައީސް ސޯލިހް ތަސްދީގު ކުރައްވާފައިވާ ކަން ހާމަ ކުރެއްވީ އެމަނިކުފާނުގެ ތަރުޖަމާނު އިބްރާހިމް ހޫދު މިއަދު ކުރެއްވި ޓްވީޓެއްގަ އެވެ. ރައީސް ތަސްދީގު ކުރެއްވުމުން ކައުންސިލް އިންތިހާބު ވަނީ މި ހާލަތު ނިމެންދެން ފަސްކުރެވިފަ އެވެ.\nމި މަހުގެ ހަތަރުވަނަ ދުވަހަށް ތާވަލު ކުރި ކައުންސިލް އިންތިހާބު ވަނީ ރާއްޖޭގައި އިއުލާން ކޮށްފައިވާ ސިއްހީ ކުއްލި ނުރައްކަލުގެ ހާލަތުގައި ބޭއްވޭން ނެތް ކަމަށް އިލެކްޝަންސް ކޮމިޝަން (އީސީ) އިން ކަނޑައަޅާފަ އެވެ. އޭގެ ސަބަބުން ދިމާވާ ކަންކަން ހައްލު ކުރުމުގެ ގޮތުން އިންތިހާބު ފަސް ކުރުމުގެ ވަގުތީ ނުވަތަ ސަންސެޓް ގާނޫނެއްގެ ބިލެއް ސަރުކާރުން މަޖިލީހަށް ހުށަހެޅީ އެވެ.\nމަޖިލީހުން ފާސްކޮށްފައިވާ ބިލުގައިވާ ގޮތުން އިންތިހާބުގެ ކަންކަމުގެ ތެރެއިން ފަސްވެގެން ދާނީ އިންތިހާބުގެ ވޯޓު ލުމުގެ ކަންކަމެވެ. ދެން ވޯޓު ލުމުގެ ހައްގު ލިބިގެންވާ މީހުންގެ ލިސްޓާއި ރަޖިސްޓްރީވެފައިވާ ރަށް ނޫން އެހެން ރަށަކަށް ވޯޓު ލާން ބޭނުންވާ މީހުން ރީރަޖިސްޓްރީ ކުރުމުގެ މަސައްކަތް ވެސް އަލުން ފަށާ ގޮތަށް ބިލުގައިވެ އެވެ.\nއިންތިހާބުގައި ވާދަ ކުރާނީ މިހާރު ވެސް ކުރިމަތިލާފައިވާ ކެންޑިޑޭޓުން ކަމަށް ބިލުގައި ބުނެ އެވެ. ކުރިމަތިލި ކެންޑިޑޭޓުންގެ ތެރެއިން ނަން ނަގަން ބޭނުންވާ މީހުނަށް އެ ފުރުސަތު އޮންނާނެ ކަމަށް ބިލުގައިވެ އެވެ. މިހާރު ގޮނޑި ކަށަވަރު ވެފައިވާ ކެންޑިޑޭޓުން މަގާމާ ހަވާލު ވާނީ ފާސްކުރެވޭ އިންތިހާބު ބޭއްވުމަށް ފަހު އަލަށް އިންތިހާބުވާ ކައުންސިލް މެންބަރުންނާ އެކު ކަމަށް ވެސް ބިލުގައިވެ އެވެ.\nއިންތިހާބަށް ކުރިމަތިލި ސިވިލް ސާވިސް މުވައްޒަފުންގެ ސަންޕެންޝަން ވެސް އުވި، ކުރިން ތިބި މަގާމަށް ރުޖޫއަވާނެ ކަމަށް ބިލުގައިވެ އެވެ. އެ ހިސާބުން އަލުން އިންތިހާބު ބާއްވަން އިއުލާން ކުރަން ދެން އިންތިހާބާ ގުޅޭ ގޮތުން ކެމްޕޭން ކުރުމުގެ އެއްވެސް ހަރަކާތެއް މުވައްޒަފުންނަށް ކުރިއަށް ނުގެންދެވޭނެ ކަމަށް ކަމަށް ބިލުގައި ބުނެ އެވެ. އިންތިހާބު ބާއްވާނެ ތާރީހު އިއުލާން ކުރާ ދުވަހުން ފެށިގެން އަލުން ސަސްޕެންޝަން ފެށޭނެ ކަމަށް ވެސް އޭގައިވެ އެވެ.\nއިންތިހާބު ފަސްކުރުމުގެ ބިލެއްގެ އިތުރުން އާ ކައުންސިލަރުން އިންތިހާބު ކުރެވެން ދެން މިހާރު ތިބި ކައުންސިލަރުންގެ ދައުރު ދިގު ކުރާ ގޮތަށް ގާނޫނު އަސާސީއަށް އިސްލާހު ގެންނަ ބިލެއް ސަރުކާރުގެ ފަރާތުން ބިލެތްދޫ ދާއިރާގެ މެންބަރު އަހުމަދު ހަލީމް ހުށަހެޅުއްވި އެވެ. ޖޫން މަހުގެ ތިންވަނަ ދުވަހަށް މިހާރު ތިބި ކައުންސިލަރުންގެ ދައުރު ހަމަވެ އެވެ.\nއިދިކޮޅު ޕީޕީއެމް-ޕީއެންސީ ކޯލިޝަން އިން ވަނީ އެއީ ގާނޫނު އަސާސީއާ ހިލާފު ބިލެއް ކަމަށް ނިންމައި އެ މައްސަލަ ސުޕްރީމް ކޯޓަށް ހުށަހެޅުމަށް ވެސް ނިންމާފަ އެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ރައީސް އޮފީސް + އިލެކްޝަންސް ކޮމިޝަން ލޯކަލް ކައުންސިލްތަކުގެ އިންތިހާބު އިބްރާހިމް ހޫދު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Ras Online - ޑާކްވެބްގައި ބީއެމްއެލްގެ 350 ކާޑުގެ މައުލޫމާތު ލީކް ކޮށްލައިފި\nޑާކްވެބްގައި ބީއެމްއެލްގެ 350 ކާޑުގެ މައުލޫމާތު ލީކް ކޮށްލައިފި\nޒަހީނުއްދީން ސަޢީދު 14 ޖޫން 2020 - 1:21\nޑާކްވެބްގައި ބޭންކް އޮފް މޯލްޑިވްސްގެ 350 ވަރަކަށް ކަސްޓަމަރުންގެ ކާޑުގެ މައުލޫމާތު ލީކް ކޮށްލާފައިވާ ކަމަށް އެ ބޭންކުން ބުނެފިއެވެ.\nމިކަމާއި ގުޅިގެން ބޭންކް އޮފް މޯލްޑިވްސް އިން ބުނެފައިވަނީ ބޭންކު މެދުވެރިކޮށް އެއްވެސް މައުލޫމާތެއް ލީކުވެފައި ނުވާކަމަށެވެ. ނަމަވެސް، އެ ބޭންކާއެކު ކާޑުގެ ވިޔަފާރީގެ މުއާމަލާތްކުރާ ބޭރުގެ ފަރާތަކުން، އެފަދަ މައުލޫމާތު ތަކެއް ލީކުވެފައިވާކަން މިދިޔަ ބުރާސްފަތި ދުވަހު، ބޭންކަށް އަންގާފައިވާ ކަމަށާއި، އޭގެ ސަބަބުން ބީއެމްއެލްގެ 350 ކާޑަށް އަސަރުކޮށްފައިވާކަމަށް ބީއެމްއެލުން ބުނެފައި ވެއެވެ.\nއެހެން ކަމުން، އެ ކާޑުތައް މިހާރުވަނީ ޑިއެކްޓިވޭޓު ކުރެވިފައި ކަމަށާއި އާ ކާޑުތައް މިހާރު ކަސްޓަމަރުންނަށް ދޫކުރަމުން ދާކަމަށް ބީއެމްއެލުގެ ބަޔާނުގައި ބުނެފައިވެއެވެ. ވިޔަފާރިތަކުން މައުލޫމާތު ލީކުވެ ދިމާވާ މިކަހަލަ ކަންކަމުގައި އެއްވެސް ކަސްޓަމަރަކަށް މާލީ ގޮތުން ގެއްލުމެއް ނުވާނެ ކަމަށްވެސް ބޭންކުން ނެރުނު ބަޔާނުގައި ބުނެފައި ވެއެވެ.\nކާޑުގެ މައުލޫމާތުތަކަކީ އެ ބޭންކުން ވަރަށް ރައްކާތެރިކަމާއެކު ބަލަހައްޓަމުން އަންނަ މައުލޫމާތުތަކެއް ކަމަށާއި އެކަމާ ގުޅޭ ޝަކުވާތައް އަބަދުވެސް ތަހުގީގުކުރާނެ ކަމަށް ބީއެމްއެލުން މިރޭ އާންމުކޮށްފައިވާ މައުލޫމާތުގައި ބުނެފައިވެއެވެ. ބީއެމްއެލުން މިރޭ އެކަމުގެ މައުލޫމާތު އާންމުކޮށްފައި މިވަނީ އެބޭންކުގެ 500 އަށްވުރެ ގިނަ ކަސްޓަމަރުންގެ ކާޑުގެ މައުލޫމާތު ޑާކް ވެބުގައި ލީކުވެފައިވާ ކަމަށް ބުނެ ސޯޝަލް މީޑިއާގައި އެވާހަކަ ދައުރުވާން ފެށުމުންނެވެ.\nބޭންކުން ކަސްޓަމަރުންގެ ކާޑްގެ މައުލޫމާތު ލީކުވެފައިނުވާނެ ކަމުގެ ޔަގީން ކަން ދީފައިވާއިރު ބައެއްފަހަރު ދުނިޔޭގެ އެކި ކަންކޮޅުތަކުގައި މަރޗަންޓުންނާއި އީކޮމަރސް މަރޗަންޓުންގެ ފަރާތުން ކާޑުގެ މައުލޫމާތު މިފަދަ ގޮތަކަށް އާންމުވާ ހާލަތުގައި ޑާރކް ވެބްގައި މި މައުލޫމާތުތައް ހާމަކޮށްފައި ހުންނަ ކަން ބީއެމްއެލުން ފާހަގަކޮށްފައި ވެއެވެ.\nކާޑުގެ ރައްކާތެރިކަން ކަށަވަރުކޮށް އަދި ކާޑުގެ މައުލޫމާތު ހާމަވެދާނެފަދަ އަމަލެއް ހިނގަމުންދޭތޯ ކާޑު އެސޯސިއޭޝަންތަކާއެކު ބޭންކުން އަބަދުވެސް މޮނީޓާ ކުރަމުން އަންނަ ކަމަށްވެސް ބޭންކުން ބުނެފައި ވެއެވެ.


REPORT: Islaahah feshi dhathuru adhi ves nunimey\nއެއްވުމެއްގެ ތެރެއިން-- ފޮޓޯ: ރޮއިޓާޒް\nއިސްލާހީ ބަދަލުތަކުގެ ފެށުން އައިތާ 17 އަހަރު، އަދިވެސް މަންޒިލަށް ވާސިލްނުވެވޭ\n20 ސެޕްޓެމްބަރ 2020 - 08:52:12\nސެޕްޓެމްބަރު 19 އަދި 20، 2003 އެއީ ރާއްޖެ ޑިމޮކްރަސީއަށް ކުރި ދަތުރުގައި ފާހަގަކުރެވޭ ދެ ދުވަހެވެ. ދިގު 30 އަހަރު ވެރިކަން ކުރެއްވި ރައީސް މައުމޫން އަބްދުލް ގައްޔޫމުގެ ޒައާމަތު ނިމުމަކަށް ގެނައުމަށް އެ ދެ ދުވަހު ހިނގާ ދިޔަ ހާދިސާތަކުގެ ދައުރު ބޮޑެވެ.\nޖަލުތަކުގައި ގައިދީންނަށް އަނިޔާ ކުރާ ވާހަކަ އޭރު އޮތީ އެންމެންނަށް އިނގޭ ބޮޑު ސިއްރެއްގެ ގޮތުގަ އެވެ. އެކަން ސިއްރެއްގެ ގޮތުގައި ބާއްވަން ދެކޮޅު ހަދާ، އެތައް ބަޔަކު ހާމަކަން ބޮޑު ގޮތަކަށް ފުރަތަމަ ފަހަރަށް ސަރުކާރަށް ފާޑުކިޔާފައި ވަނީ ސެޕްޓެމްބަރު 20، 2003 ގައެވެ.\nމަސްތުވާތަކެތީގެ މައްސަލައެއްގައި ބަންދުކޮށްފައި ހުރި 19 އަހަރުގެ އީވާން ނަސީމަށް "މާފުށި ޖަލުގެ ސެކިއުރިޓީ ބަލަހައްޓާ ފަރާތުން ދިން ބޮޑެތި އަނިޔާގެ" ސަބަބުން މަރުވެ ދިޔައީ ސެޕްޓެމްބަރު 19 ގައެވެ. ޖަލުގައި ގައިދީން ހަޅުތާލު ކުރީ އީވާނަށް ދިން އަނިޔާގެ ސަބަބުން ކަމަށް އެ މައްސަލައިގެ ތަހުގީގު ރިޕޯޓުގައި ވެއެވެ.\nޖަލުގައި ތިބި ގައިދީން ކެކިގަތީ އީވާން މަރުވި ގޮތުގެ ތަފްސީލް ދިނުމަށް ޖަލުގެ އޮފިސަރުން ދެކޮޅު ހެދުމުންނެވެ. އެ ހިތްހަމަނުޖެހުމުގައި ހަޅުތާލުކޮށް، ހިނގި ހަމަނުޖެހުމުގައި ތިން ގައިދީން މަރުވެ، 19 މީހުންނަށް އަނިޔާވި އެވެ. އެ ދުވަހުގެ ބިރުވެރި ހަނދާން އާ ކުރާ އެތައް ބަޔަކު އަދިވެސް އެބަ އުޅެ އެވެ.\nޖަލުގައި ހިނގި ހަމަނުޖެހުންތައް ޖެހިގެން އައި ދުވަހު މާލެއަށް ފެތުރުނީ އީވާނަށް ދީފައިވާ އަނިޔާތައް އާއްމުންނަށް ދައްކަން އޭނާގެ މަންމަ، މަރިޔަމް މަނިކެ ނިންމުމުންނެވެ. ކަފުންކޮށްފައި އޮތް އީވާނުގެ ހަށިގަނޑުގެ އެތަން މިތަނުން ނުލާއި، ދަނބު ކުލައިގެ އަނިޔާގެ ނިޝާންތައް ފެންނަން ހުއްޓެވެ.\nއެއާއެކު މާލޭގެ މަގުތަކަށް އާއްމުން ނިކުތީ އަނިޔާވެރިކަމާ ދެކޮޅަށެވެ. މާލޭގައި ވެސް ގިނަ ހަމަނުޖެހުންތަކެއް ހިނގަން ފެށުމުން، ކާފިއު ހިންގާ ސިފައިންގެ ޓޭންކަރު މަގުތަކަށް ނެރުނެވެ. އެ ދުވަހު ޓީވީ މެދުވެރިކޮށް ދެއްވި ހިތާބުގައި ރައީސް މައުމޫން ވަނީ ބަޑި ޖެހީ "ޖައްވަށް، ހަވަޔަށް، ފަޒާއަށް" ކަމަށް ވިދާޅުވެފަ އެވެ.\nއޭރު ހިނގި ހާދިސާތަކަކީ ރާއްޖެއަށް މިހާރު އައިސްފައިވާ ބޮޑެތި އިސްލާހީ ބަދަލުތަކުގެ ފެށުމެވެ. އެކަމަކު އެ ދުވަހުގެ ތަޖުރިބާއިން މިހާރު އާދެވިފައި މިވާ ހިސާބުން ނިންމާލެވޭކަށް ނެތެވެ. އަދިވެސް އިސްލާހަށް ބޭނުންވާ އެތައް ކަމެއް އެބަ އޮތެވެ.\nރައްޔިތުންގެ މަޖިލީހަށް މިހާރު ހުށަހަޅާފައިވާ އިންތިގާލީ އިންސާފުގެ ބިލުގެ ސަބަބުން އޭރު ހިނގާދިޔަ ކަންކަމަށް އިންސާފު ނުލިބޭނެ ކަމަށް ބުނެ، ބައެއް ފަރާތްތަކުން ދަނީ ސޯޝަލް މީޑިއާގައި އަޑު އުފުލަމުންނެވެ. އަދި އެ ބިލަށް އާއްމުންގެ ހިޔާލަށް ހުޅުވާލުމާއެކު، ރާއްޖެއިން ބައިވެރިވެފައިވާ ބައިނަލްއަގްވާމީ މުއާހަދާތަކާ އެއްގޮތްވާ ގޮތުގެ މަތިން 2012 ގެ ކުރިން ރާއްޖޭގައި ހިނގާފައިވާ ކަންކަމަށް އިންސާފު ލިބޭނެ ގޮތަށް އިބާރާތްތައް ބަދަލު ކުރުމަށް ވަނީ ހިޔާލު ހުށަހަޅާފަ އެވެ.\nޑިމޮކްރަސީ ގެނެވުނު ނަމަވެސް، އޭގެ އެންމެ ފުރިހަމަ މާނައިގައި ޑިމޮކްރަސީގެ ބޭނުމެއް އަދިވެސް ނުހިފެ އެވެ. އިންސާފު ގާއިމް ކުރަން ބާރުތައް ވަކިވި ނަމަވެސް، ފުރިހަމަ އިންސާފެއް ނުލިބެ އެވެ. ކޮރަޕްޝަން އަމަލުތައް މަދެއް ނުވެ އެވެ. އަދި ޖަލުތަކުގެ ހާލަތު އެންމެ އެދެވޭ ގޮތަށް ބަދަލެއް ނުކުރެވެ އެވެ. އެހެންކަމުން ރާއްޖެ ބަދަލު ކުރަން މީގެ 17 އަހަރު ކުރިން ފެށި ދަތުރުގެ ބާކީ އޮތް ބައި އަދި ނިންމަން އެބަ ޖެހެ އެވެ.\nމަރުމާފުށިމާފުށީ ޖަލުޖަލުއަނިޔާއަނިޔާވެރިކަމާއި ދެކޮޅަށް ދިވެހިންރައީސް މައުމޫނުއަދުލުއިންސާފުއިންސާނީ ހައްގުތައް


މަސްތަކުގެ ނިޒާމް - ވިކިޕީޑިއާ\nމަސްތަކުގެ ނިޒާމް އަކީ އިންސާނާ އަށް ހަރަކާތްތެރިވެ އުޅުމުގެ ގާބިލިއްޔަތު ހޯދައިދޭ ޙަޔަވީ ނިޒާމެވެ. މައިބަދަ ހުންނަ ޖަނަވާރު ތަކުގައި މަސްތަކުގެ ނިޒާމް ކޮންޓްރޯލް ކުރަނީ ނާރުތަކުގެ ނިޒާމް އިންނެވެ. ނަމަވެސް ބައެއް ކަހަލަ މަސްތަކަކީ މިސާލަކަށް ހިތުގައިވާ މަސްތައް އޭގެ ޒާތުގައި އަމިއްލައަށް މަސައްކަތްކުރާ މަސްތަކެކެވެ.\n1 އިންސާނާގެ ހަށިގަނޑުގައިވާ މަސްތަކުގެ ވައްތަރުތައް\n1.1 ކަށި މަސް\n1.2 ހިތު މަސް\n1.3 މަޑު މަސް\n2 މަހުގެ ޓިޝޫ\n3 މަސްތައް ކޮންޓްރެކްޓްވުން\nއިންސާނާގެ ހަށިގަނޑުގައިވާ މަސްތަކުގެ ވައްތަރުތައްEdit\nއިންސާނާގެ ހަށިގަނޑުގައި ތަފާތު3ވައްތަރެއްގެ މަސްތައް ހުރެއެވެ. އެއީ ކަށި މަސް، ހިތު މަސް، އަދި މަޑު މަސް އެވެ.\nމި މައުޟޫޢާ ގުޅޭ ޚާއްޞަ މަޒުމޫނު: ކަށި މަސް\nކަށި މަސް ނުވަތަ (އިނގިރޭސި ބަހުން: Skeletal muscle) އަކީ ހަށިގަނޑުގައިވާ ކަށިތަކާއި ތަތްވެފައި ހުންނަ މަސްތަކަށެވެ. އަހަރެމެންނަށް ހަރަކާތްކުރެވެނީ މިމަސްތަކުގެ އެހީގައެވެ. ނުވަތަ މިމަސްތައް ބޭނުންކޮށްގެންނެވެ. މިވައްތަރުގެ މަހުގެ ސެލް ނުވަތަ މަހު ސެލް ހުންނަނީ ދިގުކޮށް ސިލިންޑަރެއްގެ ބައްޓަމަށް ބައިވަރު ނިއުކްލިއަސް ލާފައެވެ. މިބުނި ނިއުކްލިއަސްތައް ހުންނަނީ ސެލްގެ އަރިމަތީގައި ޕްލާޒްމާ މެންބްރޭންގެ ދަށުގައެވެ. އެހެންކަމުން މަހު ސެލް ނުވަތަ މަސަލް ފައިބަރު ގެ މެދު ހުންނަނީ މަޔޯފިބްރިލް(Myofibril) އަށް ޖާގަ ދިނުމަށްޓަކައި ހުސްކުރެވިފައެވެ.\nމަސް ގަނޑުގެ ދެކޮޅު ހަށިގަނޑާއި ތަތްވެފައި އިންނައިރު ހަށިގަނޑު މެދުބައި ނުވަތަ ނާރެސް އާއި ކައިރީގައި ކަށިގަނޑުގައި މަސްގަނޑު ހަރުލާފައި ހުންނަ ބަޔަށްކިޔަނީ އޮރިޖިން އެވެ. އަދި ނާރެސް އާއި ދުރުގައިވާ ކަށިގަނޑުގައި މަސްގަނޑު ހަރުލާފައިވާ ބަޔަށް ކިޔަނީ އިންސާޝަން އެވެ.\nސްކެލިޓަލް މަސަލްގެ ވައްތަރުތައް ބައިކުރެވިދާނެ ވަރަށް ގިނަގޮތްތައް ހުރެއެވެ. އެއްގޮތަކީ މަޔޯސިން(Myosin) ގައި އެކުލެވޭ ޕްރޮޓީންގެ ވައްތަރު ބެލުމެވެ. މިގޮތަށް ބަލާއިރު ސްކެލިޓަލް މަސަލް ފައިބަރުތައް ދެބަޔަކަށް ބަހާލެވެއެވެ. ފުރަތަމަ ވައްތަރަކީ ރަތްކުލަ އަށް ހުންނަ ޓައިޕް1 ފައިބަރު ތަކެވެ. މިވައްތަރުގެ މަސަލް ފައިބަރުތައް ވަރުދެރަވެ، ބާރުދިއުން ކުޑަވާނެއެވެ. އަނެއް ވައްތަރަކީ ހުދު ކުލައަށް ހުންނަ ޓައިޕް2 ފައިބަރު ތަކެވެ. މިވައްތަރުގެ މަސަލް ފައިބަރުތައް އަވަހަށް ވަރުދެރަވެ، ފަސޭހަކަމާއެކު ބާރުދޫވާނެއެވެ.\nމި މައުޟޫޢާ ގުޅޭ ޚާއްޞަ މަޒުމޫނު: ހިތު މަސް\nހިތު މަސް ނުވަތަ (އިނގިރޭސި ބަހުން: Cardiac muscle) އަކީ އިންސާނާގެ ހިތުގައި އެކުލެވިގެންވާ މަހުގެ ބާވަތެވެ. މިއީ އޭގެ ޒާތުގައި އަހަރެމެންގެ އިޚްތިޔާރަކާ ނުލައި މަސައްކަތްކުރާ މަހުގެ ބާވަތެވެ. ހިތުގައިވާ މަސްތަކުގެ ދައުރަކީ ލޭދައުރުކުރާ ނިޒާމްގެ ތެރެއަށް ހިތުން ލޭ ޕަމްޕްކޮށް ކޮންޓްރެކްޝަންގެ ޒަރީޢާއިން ފޮނުވައި ދިނުމެވެ.\nމި މައުޟޫޢާ ގުޅޭ ޚާއްޞަ މަޒުމޫނު: މަޑު މަސް\nމަޑު މަސް ނުވަތަ (އިނގިރޭސި ބަހުން: Smooth muscle) އަކީ އިންސާނާގެ އެތެރެހަށީގެ ބައެއް ގުނަވަންތަކުގެ ފާރުގައި ހުންނަ މަހުގެ ވައްތަރެވެ. މިގޮތުން މަޑުމަސް ހުންނަނީ ޢާއްމު ގޮތެއްގައި އެތެރޭގައި ހޮޅި ނުވަތަ މަގު ހެދިފައި ހުންނަ ގުނަވަންތަކުގައެވެ. މިސާލަކަށް ކާތަކެތި ހިގާ ހޮޅި، ކުޑަ ގޮހޮރު، ބޮޑު ގޮހޮރު ފަދަ ގުނަވަންތަކުގައެވެ. މީގެ އިތުރުން މަސާނާ، ނޭވާލާ ނިޒާމްގެ ބައިތައް، ނަސްލު އުފައްދާ ނިޒާމް ގެ ބައިތަކުގައި ވެސް މަޑު މަސް ހުރެއެވެ. މަޑު މަސްތަކާއި ކަށި މަސް އަދި ހިތު މަސް ތައް އެކަތި އަނެކައްޗާއި ތަފާތުތަކެއް ހުރެއެވެ.\nމަހުގެ ޓިޝޫ ނުވަތަ މަހަކީ އިންސާނާގެ ހަށިގަނޑުގައި ކޮންޓްރެކްޓްވުމުގެ ނުވަތަ ކުރުގެޅުމުގެ ގާބިލިއްޔަތު ލިބިފައިވާ ޓިޝޫ އެކެވެ. މަހުގެ ޓިޝޫ އުފެދެނީ ތުއްތު ދަރިފުޅު އުފެދިގެން އަންނަ މައި ތިންފަށަލައިން މެދުގައި އިންނަ ފަށަލަ މީސޯޑާރމް(Mesoderm) އިންނެވެ. މަސްތައް ބެހިފައިވާ3ބަޔަކީ ކަށި މަސް، މަޑު މަސް، އަދި ހިތު މަސް އެވެ. މަސް ތަކުގެ ބޭނުމަކީ ހަށިގަނޑު ބާރު އުފައްދައި، ހަށިގަނޑު އެކި ގޮތްގޮތަށް ލަންބައި، ހަރަކާތްތެރިވެ އުޅުމުގައި އެހީތެރި ވުމެވެ.\nގިނަ ފަހަރު މަސްތައް ކޮންޓްރެކްޓްވަނީ އަހަރެމެންނަށް އެގުމަކާ ނުލައެވެ. މިސާލަކަށް ހިތުގެ ވިންދުޖެހުން، އަދި ހަޖަމުކުރާ ނިޒާމް ގައި ކާތަކެތި ދައުރުވުން ފަދަ ކަންކަމަކީ އަހަރެމެންގެ އިޚްތިޔާރަކާ ނުލާ އޭގެ ޒާތުގައި ހިންގާ ކަންތައްތަކެވެ. ހަށިގަނޑުގެ ހަރަކާތްތައް ކުރުމުގައި މަސްތައް ކޮންޓްރެކްޓްވާ ވުމަކީ އަހަރެެމެންގެ ބާރުގެ ދަށުން ހިނގާ ކަންތައްތަކެވެ.\nމަސްތައް ކޮންޓްރެކްޓްވުން ކުރިމަތިވަނީ މަހު ސެލް ނުވަތަ މަހުގެ ފައިބަރު ދިގުދެމި ނުވަތަ ކުރުވާ ހިނދު އެވެ. މަސްތައް ކޮންޓްރެކްޓްވުން ކޮންޓްރޯލް ކުރަނީ ސެންޓްރަލް ނާރވަސް ސިސްޓަމް އިންނެވެ. އަހަރެމެންގެ އިޚްތިޔާރުގައި ކޮންޓްރެކްޓްވާ މަސްތައް ކޮންޓްރޯލް ކުރަނީ ސިކުނޑި ންނެވެ. އަހަރެމެންގެ ބާރަކާ ނުލާ ކޮންޓްރެކްޓްވާ މަސްތައް ކޮންޓްރޯލް ކުރަނީ ސްޕައިނަލް ކޯޑް އިންނެވެ.\nLast edited on 16 އޮގަސްޓު 2021, at 21:39\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 16 އޮގަސްޓު 2021، 21:39 ގައެވެ.


IS In 11 Aharuge Kudhin Himeney Gothah Kudakudhin Thakeh Ge Karu Buri Koffi - Vaguthu\n6 މަސް ކުރިން ( މާޗް 16, 2021 )\nއައިއެސް އާއި ގުޅުން އޮންނަ ހަނގުރާމަވެރިންތަކެއް 11 އަހަރުގެ ކުދިން ހިމެނޭ ގޮތަށް ގިނަ އަދަދެއްގެ ކުޑަކުދިންގެ ކަރު އެފްރިކާގެ ގައުމެއް ކަމަށްވާ މޮޒަމްބީކް ގައި ބުރިކޮށްފިއެވެ.\nމީޑިއާތަކުން ރިޕޯޓް ކޮށްފައިވާ ގޮތުގައި އެގައުމުގައި ފާއިތުވި3އަހަރުގެ ތެރޭގައި ކުޑަކުދިން ހިމެނޭހެން 2،500އަށް ވުރެ ގިނަ މީހުންގެ ކަރުވަނީ ބުރި ކޮށްލާފައެވެ. އޭގެ ތެރޭގައި ހިމެނޭ ބައެއް ކުޑަކުދިންގެ ކަރު ބުރި ކޮށްލާފައިވަނީ އެ ކުދިންގެ މަންމަމެން ކުރިމަތީގައި ކަމަށްވެސް ވަނީ ރިޕޯޓް ކޮށްފައެވެ.\nއެގައުމުގައި ކުޑަކުދިންގެ ކަރު ބުރި ކޮށްލާފައިވަނީ ކޮން ކަމަކާއި ގުޅިގެން ކަމެއް އަދި މީޑީއާތަކުން ހާމަ ކޮށްފައެއް ނުވެއެވެ.\nމިދިޔަ އަހަރުގެ ތެރޭގައި ހިނގި ހަމަ ނުޖެހުމުގެ ސަބަބުން އެގައުމުގެ ކާބޯ ޑެގަބާޑޯ ޕްރޮވިންސްގެ 580،000 އަށްވުރެ ގިނަ މީހުން ވަނީ އެމީހުންގެ ގެތަށް ދޫކޮށް އެހެން ހިސާބުތަކަށް ބަދަލުވެފައެވެ. މިއީ އެފްރިކާ ޕްރޮވިންސްގައި 2017 ވަނަ އަހަރުން ފެށިގެން ހިނގަމުން އަންނަ ހަމަނުޖެހުންތަކެކެވެ.\nމިހާތަނަށް އެގައުމުގައި އެގޮތަށް މަރާލާފައިވާ ގިނަ މީހުންނަކީ އާންމުންގެ މީހުންނެވެ.\nއިންސާނުންގެ ހައްގުތަކަށް މަސައްކަތް ކުރަމުން އަންނަ އެމްނެސްޓީ އިންޓަނޭޝަލް އިން މި މަހުގެ ކުރީ ކޮޅު ބުނެފައިވަނީ އެފަދަ ކުށްތައް އިތުރުވަމުން އަންނަ ކަމަށާއި އޭގެ ތެރޭގައި ޖިހާދުވާ މީހުންވެސް ހިމެނޭ ކަމަށެވެ. މީގެ އިތުރުން ސިފައިންގެ މީހުން ކުރާ އަނިޔާތައްވެސް ހިމެނޭ ކަމަށް އެ ފަރާތުން ވަނީ ބުނެފައެވެ.\nއެގައުމުގައި ހިނގަމުން އަންނަ ހަމަނުޖުހުންތަކަށް ބަލާއިރު، މިދިޔަ އަހަރުގެ ތެރޭގައި އައިއެސް މީހުން ވަނީ ރޮކެޓް ހަމަލާތެކެއް ފޮނުވާފައެވެ.


Shah Rukh ge film eh gai Bhumi noosveriyakah | Mihaaru\nޝާހްރުކް ޕްރޮޑިއުސްކުރާ ފިލްމެއްގައި ބޫމީ ނޫސްވެރިޔަކަށް\n14 އޮކްޓޯބަރ 2021 - 07:03\nޝާހްރުކް ޚާންގެ ފިލްމު ކުންފުނި ރެޑް ޗިލީޒް އިން ޕްރޮޑިއުސްކުރާ ފިލްމެއްގައި ބަތަލާ ބޫމީ ޕިޑްނޭކަރް ނޫސްވެރިއެއްގެ ރޯލު ކުޅެން ސޮއިކޮށްފި އެވެ.\nމި ފިލްމު އަދި ރަސްމީކޮށް އިއުލާން ނުކުރި ނަމަވެސް މީޑިއާތަކުން ބުނީ އިންވެސްޓިގޭޓިވް ކްރައިމް-ތުރިލާއެއްގެ ގޮތުގައި ހަދާ ފިލްމުގެ ނަމަކީ "ބަކްޝަކް" އެވެ. އަދި އަންނަ އަހަރުގެ ޖެނުއަރީ މަހުގެ ތެރޭގައި ޝޫޓިން ފެށުމަށް ތައްޔާރީތައް ވަމުން އަންނަ ފިލްމު ލިޔެ، ޑައިރެކްޓްކުރަނީ ޕުލްކިތެވެ. އޭނާ އަކީ އެކްތާ ކަޕޫރްގެ އޯލްޓް ބާލާޖީ އަށް ރާޖްކުމާރު ރާއޯ ކުޅުނު 2017 ގެ ވެބް ސީރީޒް "ބޯސް: ޑެޑް/އެލައިވް" ގެ ޑައިރެކްޓަރެވެ.\nބޮލީވުޑް ހަންގާމާ އިން ބުނި ގޮތުގައި "ބަކްޝަކް" އަކީ އިންޑިއާގައި ހިނގާފައިވާ ހަގީގީ ހާދިސާއެއްގެ މައްޗަށް ބިނާކޮށް ހަދާ ފިލްމެކެވެ. އެގޮތުން މީގެ ވާހަކަ ބިނާ ކޮށްފައި އޮތީ މުޒައްފަރުޕޫރްގެ ޝެލްޓާ ހޯމެއްގައި ގިނަ އަންހެން ކުދިންތަކަކަށް ޖިންސީ ގޯނާކުރި މައްސަލައެއް 2018 ގައި ފަޅާއެރި ހާދިސާއަށެވެ.\nމި ހާދިސާ އަށް ހަދާ ފިލްމު ކުޅެން ބޫމީ އަށް ލިބުނު އިރު، މި ފިލްމު ކުރިން އަރުޖުން ކަޕޫރަށް ހުށަހެޅިކަމުގެ އަޑުތަކެއް ވެސް މިދިޔަ އަހަރު އެރި އެވެ. އޭރު ބުނެފައި ވަނީ ފިލްމުގެ ނަމަކީ "ދަމާކާ" ކަމަށެވެ. އެކަމަކު ފަހުން އެކަމާ ބެހޭ އެއްވެސް ވާހަކައެއް ނުދެކެވެ އެވެ.\nކާތިކް އާރިޔަން "ދަމާކާ" ގެ ނަމުގައި ކުޅެފައިވާ އެކްޝަން ތުރިލާއެއް އަންނަ މަހު ނެޓްފްލިކްސް އިން ޕްރީމިއާ ކުރާނެ އެވެ. އެއީ 2013 ގެ ކޮރެއާ ފިލްމު "ދަ ޓެރާ ލައިވް" އަސްލަކަށް ބަލައިގެން ރާމް މަދުވާނީ ޑައިރެކްޓް ކޮށްފައިވާ އެއްޗެކެވެ.\nމިދިޔަ އަހަރު ހަތަރު ފިލްމަކުން ފެނުނު ބޫމީގެ ކުރިއަށް ހުރި ޕްރޮޖެކްޓަކުގެ ތެރޭގައި ވިކީ ކޯޝަލްގެ "މިސްޓަ ލޭލޭ" އާއި ރާޖްގެ "ބަދާއީ ދޯ" ގެ އިތުރުން އަކްޝޭ ކުމާރުގެ "ރަކްޝާ ބަންދަން" ހިމެނެ އެވެ.\nމިދިޔަ އަހަރު ގެނެސްދިން ބޫމީ، 32، ގެ ފިލްމުތަކަކީ "ދުރުގާމަތީ"، "ޑޯލީ ކިޓީ އޯރް ވޯ ޗަމަކްތޭ ސިތާރޭ" އާއި "ބޫތު-ޕާޓް ވަން: ދަ ހޯންޓެޑް ޝިޕް" އަދި "ޝުބް މަންގަލް ޒާދާ ސާވްދާން" އެވެ.\nShah Rukh Khanah Arjun Kapoor kulhedheynee Dhamaka?


ކޮޅަށް ހުރެ ފެން ބުއިމަކީ ނާރުތަކަށް ބާރުބޮޑުވާ ނުރައްކާތެރިކަމެއް! - ބާރު ސްޕީޑްގަ ފެން ބުއިމަކީ ހިތަށާ ފުއްޕާމެއަށް ގެއްލުންދޭ ކަމެއް!: ސައިންސް\nކޮޅަށް ހުރެ ފެން ބުއިމަކީ ނާރުތަކަށް ބާރު ބޮޑުވެ އެކަމުގެ ސަބަބުން ބޮޑެތި ގެއްލުންތައް ލިބޭ ޞިއްހަތަށް ވަރަށް ނުރައްކަތެރިކަމެއް ކަމަށް ސައިންސްގެ ހޯދުންތަކުން ހާމަވެއްޖެއެވެ. މިކަން ހާމަކޮށްފައިވަނީ ޙަކީމީ ބޭސްވެރިކަން ކުރިއަރުވަން ހޯދުންތައް ހޯދި ސައިންސްވެރިންގެ ޓީމަކުންނެވެ.\n"އެއް ފަހަރާ ފެންތަށި ހުސްކޮށްލުމުން ފެން އެތެރެވެގެންދަނީ ވަރަށް ބާރު ސްޕީޑެއްގަ. އެކަމުން ނާރުތަކަށް ވަރަށް ގިނަ ގެއްލުންތައް ލިބޭ. ފެންވެސް އެތެރެކުރަން ޖެހޭނީ ވައިވެސް އތެރެކުރާ ފަދައިން ލަސްލަހުން. އެއް ފަހަރާ ބާރު ސްޕީޑްގަ ފެން ބުއިމަކީ ހަށިގަނޑުގެ އޮކްސިޖަމް ލެވެލް މަދުވެގެންދާ ކަމެއް. އެކަމުގެ ސަބަބުން ހިތުގެ ހިނގުމަށާ ފުއްޕާމޭގެ މަސައްކަތަށް ގެއްލުން ލިބޭ. މީގެ އިތުރުން ކަށްޓަށްވެސް ގެއްލުން ލިބި ހުޅުހުޅުގަ ރިއްސުމުގެ މައްސަލަތައްވެސް ކުރިމަތިވޭ."\nމިއަދުގެ ސައިންސްވެރިން މިމޭރުމުން ބުނާއިރު މީގެ 1450 ވަރަކަށް އަހަރުކުރިން ކައު އިތުރު ރަސޫލާ މުޙައްމަދު (ޞޢވ) ވަނީ މިކަންކަން ބަޔާންކޮށް ދެއްވަވައިފައެވެ. ސައިންސްވެރިންގެ ހޯދުންތަކުން އެނގި އިތުރަށް ކަށަވަރުވަމުން މިދަނީ ޙަދީޘްފުޅުތަކުގެ ޞައްޙަކަމެވެ.\nޑރ. މުޙައްމަދު އިޔާޟް ޢަބްދުއްލަޠީފް ވިދާޅުވީ "ކޮޅަށް ހުރެ ފެން ނުބުއިމަށާއި އިށީނދެ އިނދެ ފެން ބުއިމަށާއި ލަސްލަހުން ފެން ބުއިމަށާއި އަދި3ނޭވާއިން ފެންތަށި ބުއިމަށް" ރަސޫލް (ޞޢވ) ވަނީ ޙަދީޘްފުޅު ކުރައްވަވައިފައެވެ.\nއަންހެނެއްގެ އަތް ދަބަސް ފޭރިގަތް3އަންހެނުން ސޯޅަ މަސް ދުވަހަށް ޖަލަށްލައިފި\nކެވުނު ޗޮކްލެޓެއްގެ ސަބަބުން ފުރާނައަށް ނުރައްކާވި މަންމަގެ ފުރާނަ 8 އަހަރުގެ ދަރިފުޅުގެ މަސައްކަތުން ސަލާމަތްކޮށްފި\nއިއްޔެ އަކީ ހިބްރޮންގަ ދިރިއުޅޭ ފަލަސްޠީން ކިޔަވާކުދިން ކަރުނަ ގޭހުން ފޯކޮށްލި ދުވަހެއް!\nފިރިހެން ހެދުން އަޅައިގެން ސްޓޭޑިއަމަކަށް ވަންނަން އުޅުނު އަންހެނަކު އަމިއްލައަށް ގައިގަ ރޯކޮށްލައިގެން މަރުވެއްޖެ


Abdullah Rasheed ge maruge massalaagai MP Siraj keerethi kurahvaifi | Mihaaru\nޚަބަރު / މެމްބަރު މޫސާ ސިރާޖު (ފޮނަދޫ)\nއަބްދުﷲ ރަޝީދުގެ މަރުގެ މައްސަލާގައި ސިރާޖު މަޖިލީހުގައި ކީރިތި ކުރައްވައިފި\n30 މެއި 2020 - 15:54\nޖަލު ބަންދުގައި ހުއްޓައި އޮކްޓޯބަރު 10، 2017 ވަނަ ދުވަހު، އަބްދުﷲ މަރުވީ އެތެރެހަށީގެ ބައްޔަކަށް އައިޖީއެމްއެޗުގައި ފަރުވާ ދެމުން ދަނިކޮށެވެ. އޭނާ ހޮސްޕިޓަލަށް ގެންދިޔައީ ބަލިވެ އުޅޭތާ އެތައް ދުވަހެއް ވީ ފަހުންނެވެ. ފަސް ކުދިންގެ ބައްޕަ އަބްދުﷲގެ އާއިލާ އިން ތުހުމަތު ކުރަނީ އޭނާ މަރުވުމުގެ ސަބަބަކީ އެކަށީގެންވާ ފަރުވާ ނުލިބި، ޖަލުގައި ބޭއްވުން ކަމަށެވެ.\n"Bappa dhuniyegai hurinama minivan vaane dho?"\nވެރިކަން ބަދަލުވެ ސިޔާސީ ކުށްވެރިން މިނިވަންވުމުން އަބްދުﷲގެ ދަރިފުޅު އޭނާގެ މަންމައާ ކުރި ސުވާލު\nކޮވިޑް-19އާ ގުޅިގެން މިނިވަން މުއައްސަސާތަކުގެ މަސައްކަތް ބެލުމަށް މަޖިލީހުގެ ކޮމެޓީން އެކުލަވައިލި ރިޕޯޓަށް ބަހުސް ކުރައްވަމުން ސިރާޖު ވިދާޅުވީ އަބްދުﷲ ރަޝީދުގެ ވަކީލަކަށް އޭނާ މަސައްކަތް ކުރެއްވި ކަމަށާއި އަބްދުﷲ މަރުވެގެން ދިޔައީ ވަރަށް ގިނަ ބައެއްގެ އިހުމާލުން ކަމަށެވެ.\n"އަބްދުﷲ ރަޝީދު ފުލުހެއްގެ ގައިގައި ޖަހައިގެން ބަންދުގައި އޮންނަން ޖެހުނިއްޔާ އަބްދުﷲ ރަޝީދަށް އަޅާނުލައި ބޭސްފަރުވާ ނުކޮށް އިހުމާލުވުމުގެ ސަބަބުން މި ދުނިޔެއާ ވަކިވާން ޖެހުނީމައި ކޮންމެވެސް ބަޔަކު އެކަމުގެ ޒިންމާ އުފުލަން ޖެހޭނެ. ފުލުހެއްގެ ގައިގައި ޖެހީމަ އެ ލިބޭ އަނިޔާއަށް ވުރެ މީހަކު ދުނިޔެއިން އަލްވަދާއު ކީމައި އެލިބޭ ގެއްލުން މާ ބޮޑު،" އަސަރާ އެކު ސިރާޖް ވިދާޅުވި އެވެ.\nމަގާމުގެ މަސްއޫލިއްޔަތު އަދާނުކޮށް އިހުމާލުވުމުން މިހާރު ހަމައެކަނި ލިބޭ އަދަބަކަށް އޮންނަނީ މަގާމުން ވަކިކުރުން ކަމަށާއި ނަމަވެސް އެކަމަށް ބަދަލު އަންނަން ޖެހޭ ކަމަށް އޭނާ ވިދާޅުވި އެވެ.\n"އަޅުގަނޑަށް ފެންނަނީ މި ހުރިހާ މުއައްސަސާއެއްގެ މީހުން ވަކިކުރުމުގެ އިތުރުން އެމީހުންގެ މައްޗަށް ޖިނާއީ ތަހުގީގު ހިންގައި އެމީހަކު ޒިންމާ ވާން ޖެހޭ ވަރަކަށް ޖަލުގެ ހުކުމް އަންނަން ޖެހޭނެ،" ސިރާޖް ވިދާޅުވި އެވެ.\nއޭނާއަށް ކީރިތިކުރެއްވުނީ އެހާ ހިސާބުންނެވެ. ދެން ވާހަކަ ކުރިއަށް ނުގެންދެވިގެން އިށީންނެވީ އެވެ.\nAbdulla Rasheed ge maruge massalaigai PG in dhauvaa eh nukohdhin\nއެ މައްސަލާގައި ޕީޖީން ދައުވާ ނުކޮށްދިނުން\nއަބްދުﷲ މަރުވިއިރު، އޭނާއަށް އެންމެ ފުރަތަމަ ފަރުވާދިނީ ޖަލުގައި ހުންނަ މެޑިކަލް ސެންޓަރުން އޮކްޓޯބަރު 7، 2017 ގަ އެވެ. އެއަށް ފަހު އޮކްޓޯބަރު 9، 2017 ގައި އޭނާ އައިޖީއެމްއެޗަށް ގެންދިއުމާ ހަމައަށް ޖަލުން ތިން ފަހަރު ފަރުވާ ހޯދާފައިވާ ކަމަށް ބުންޏެވެ.\nއެ މައްސަލައިގައި އިހުމާލުވި މޯލްޑިވްސް ކަރެކްޝަންސްއާ ދެކޮޅަށް ދައުވާކޮށްދިނުމަށް އެޗްއާރުސީއެމުން ވަނީ ޕީޖީއަށް ފޮނުވައިފަ އެވެ. ނަމަވެސް ޕީޖީން ދައުވާ ނުކޮށް އެ މައްސަލަ އަނބުރާ ފޮނުވާލީ އެވެ.\nމޭ ޑޭ ރައްޔިތުންގެ މަޖިލިސް މެމްބަރު މޫސާ ސިރާޖު (ފޮނަދޫ) މަރު މޭ 1 ގެ މުޒާހަރާ\n64 ކޮމެންޓް, 195 ރިއެކްޝަންސް\nމި ބައިގއނޑު ވ.ރޯނެ. ރޯން ދޫކޮއްލާ. ހަމަ ޑްރާމާ ރާމާ. ސިޔާސީ މަގާމުތަށް ދޫކޮށް ކަސޯޓީ ކުޅެން ފެނޭ. ޓެލެންޓްތައް ފެންނާނީ ގިނަދުވަހުން.\nފެބްވަރީ7ވަނަދުވަހު އެތަކެއް ނިކަމެތިންނެއް ޖަޒުބާތުގަ ޖައްސާ އެވެރިންލައްވާ ނޭއްގާނީ ޢަމަލުތައް ހިންގުވި ބަޔަކުވެސް ތިބޭނެ. އެފަދަ "ބޭފުޅުންގެ" ޒިންމާއާއި ބެހޭގޮތުންވެސް ސުވާލު އުފެދޭ.\nކަންދައްކަން ރޮއެވެސް ހަދާނެ\nމެންބަރުކަން ލިބުމުން އަމިއްލަ މީހާއަށް ފެނިފަ މިހާރު ހުންނަނީ. އަހަރުމެންނަށް ހާދައަވަށޭ ދޯ މަގާމެއް ލިބޭއިރަށް މާބޮޑަށް ފޮނިވެވެނީ، މަގާމުތައް މިލިބެނީނރައްޔތުންގެ ވޯޓުންކަމެއްވެސް ތިޔަ މެންބަރުން ހަނދާން ނުހުރޭ.\nކީރިތިއޭ؟؟ ކޮން ކީރިތިއެއް؟؟ އެފެންވަރުގަ ވާހަކަ ދައްކަން ޖެހޭ އަޚްލާޤެއް ހުރި ބައެއް ނޫން ތީކީ.. އޭނާ ރޯނީ.. ކީރިތި ނުކުރައްވާނެ. އެ ރުއިމަކީ ވެސް މުޅިން އެކްޓް. ތި ސިރާޖު ތީ ކާކު..\nފެބުރުއަރީ7ގައި ހިގައި ދިޔަ ކަންކަމުގައި ގާނޫނާއި ޙިލާފަށް ފުލުހުންނާއި ސިފައިން ކުރިކަމެއްކުރީ ޖަޒުބާތުގައި ޖެހިގެންކަމުގައި އެކަމަށް އެކުވަލަވާލި ކޯނީއިން ނިއްމާފައިވާތީ އާއި އެދުވަހު ކުރި އެއްވެސްކަމަކަށް އެއްވެސް ކޯޓަކުން މީހަކަށް އަދަބެއްލިބިފައި ނުވާތީ، އަބުދުﷲ އެދުވަހު ކުރިކަމެއްކުރީ ޖަޒުބާތުގައި ނޫންކަމަށް ނިއްމޭނެ ގޮތެއްނޭގެ. ދިވެހިރާއްޖޭގައި އަދުލު އިންސާފު ހިގާތަން ފެންނާނީ ކޮންދުވަހަކުންބާ.\nރާއްޖޭގެ ދައުލަތުގެ ހަޒާނާ ހުސްވަމުން ދާއިރުގަވެސް މަޖުލީހުގެ މެންވަރުން ހުޅުމާލޭން އަގުބޮޑު އެޕާޓްމެންޓުތަށް ގަންނަމުން އެދަނީ.\nއެމްޑީޕީގަ މުޅިންވެސް އުޅެނީ މިކަހަލަ ޑުރާމާ ކުޅެން ކުޅަދާނަ މެންބަރުން.


SunOnline: ދަރުސްތައް ހުއްޓުވަނީ އިސްލާމް ދީނާ ދެކޮޅު ބަޔަކު ތިބިކަން ބޭރުގެ ފަރާތްތަކަށް ދައްކަން: ޝަހީމް\nދަރުސްތައް ހުއްޓުވަނީ އިސްލާމް ދީނާ ދެކޮޅު ބަޔަކު ތިބިކަން ބޭރުގެ ފަރާތްތަކަށް ދައްކަން: ޝަހީމް\nއަހުމަދު ސާއިލް އަލީ 28 May 2012, 14:00\nދީނީ ދަރުސްތަކާ ދެކޮޅަށް ފަށައިގެން އުޅޭ ހަރަކާތްތަކަކީ އިސްލާމްދީނާ ދެކޮޅު ބަޔަކު ދިވެހިންގެ ތެރޭގައި ތިބިކަން ބޭރުގެ ފަރާތްތަކަށް ދައްކަން ބަޔަކު ހިންގާ ހަރަކާތްތަކެއް ކަމަށް އިސްލާމިކް މިނިސްޓަރު މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nމިނިސްޓަރު ޝަހީމް މިއަދު ވިދާޅުވީ ދަރުސްތަކަށް ހުރަސް އަޅާ ފަރާތްތަކަށް 2013 ވަނަ އަހަރު ވެސް އަދި 2018 ގެ ފަހުން ވެސް އޮތް އެންމެ ބޮޑު ބިރަކީ އިސްލާމްދީނުގެ އަޑު ކަމަށާއި އެއަޑަށް ޖެއްސުންކުރުމާއި ފުރައްސާރަކޮށް ރައްޔިތުން ކުރާ އިހުތިރާމް ގެއްލުވާލުމަކީ މިހާރު ހިންގާ ހަރަކާތްތަކުގެ އެއް ބޭނުން ކަމަށެވެ.\nއޭނާ ވިދާޅުވީ ދީނީ ދަރުސް ދިނުމަށް ހުރަސް އަޅާ ކައުންސިލަރުންނަކީ ހައްދުފަހަނަ އަޅާފައިވާ ބައެއް ކަމަށައި އެފަދަ ކައުންސިލަރުންނަށް ނިސްބަތްވާ ކައުންސިލްތައް އުވާލަން ޖެހޭ ކަމަށެވެ. އެކަން އެހެން ގޮތް ނަމަވެސް އެމްޑީޕީގެ މެޖޯރިޓީ އޮންނަ ބައެއް ކައުންސިލްތަކުން ދަރުސްތަކަށް މަރުހަބާ ކިޔާ އެއްބާރުލުން ދޭ ކަމަށް ވެސް ވިދާޅިވި އެވެ.\nއާ ސަރުކާރުގެ ފޮރިން މިނިސްޓްރީ ހަރުދަނާ ވުމުގެ ސަބަބުން ރާއްޖެ އާއި އިސްލާމީ ގައުމުތަކާއި އޮތް ގުޅުން ބޮޑުވެފައިވާ ކަމަށާއި ގޮންޖެހުންތަކާއެކު ވެސް ސަރުކާރު ކުރިއަށް ދަނީ ވަރަށް ރަނގަޅަށް ކަމަށް ޝަހީމް ޔަގީންކޮށް ދެއްވެވި އެވެ. އަދި ވިދާޅުވީ ސަރުކާރުގައި އަދާލަތު ޕާޓީ އޮތީ ވެސް ވަރަށް ސާބިތު ކަމާއެކު ކަމަށެވެ.\nދީނީ ދަރުސްތަކަށް ހުރަސް އެޅުމާއި ދީނީ ދަންނަ ބޭކަލުންނަށް މަލާމާތާ ފުރައްސާރަ ކުރުން ރާއްޖޭގައި ވަނީ އާންމު ކަމަކަށްވެފަ އެވެ. މިދިޔަ ދެ ހަފުތާއެއްހާ ދުވަހު ތަފާތު އެކި ފަހަރު މަތިން ދީނީ ދަރުސްތަކަށް ހުރަސް އެޅުމުގެ އިތުރުން ބައެއް ދަންނަ ބޭކަލުން ރަށްރަށަށް ވަޑައިގަތުމުން ހުރަސް އަޅައި ރަށްރަށް އަރާ ވަޑައިގަތަ ނުދީ ވަނީ ހިފަހައްޓާފަ އެވެ. ދީނީ ދަރުސްތަކަށް ހުރަސް އެޅަމުން ދިއުމުގެ މައްސަލަ ވަނީ އެންމެ ބޮޑު މައްސަލައަށް މިހާރު ވެފައެވެ.


Chief Of Defence Force Ibu Aai Bahdhalu Kurahvvaifi - Vaguthu\nޗީފް އޮފް ޑިފެންސް ފޯސް އިބޫ އާއި ބައްދަލުކުރައްވައިފި\nސެޕްޓެމްބަރު 23 ގައި ބޭއްވި ރިޔާސީ އިންތިހާބު ކާމިޔާބު ކުރެއްވި އިންތިހާބީ ރައީސް އިބްރާހިމް މުހައްމަދު ސޯލިހު ( އިބޫ ) ޗީފް އޮފް ޑިފެންސް ފޯސް މޭޖާ ޖެނެރަލް އަހްމަދު ޝިޔާމް އާއި މިއަދު ބައްދަލު ކުރައްވައިފިއެވެ.\nމިއަދު ހެދުނު ސިފައިންގެ މައި އިދާރާގައި ބޭއްވި މި ބައްދަލުވުމުގައި ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް އަހްމަދު ޝާހިދު ވެސް ބައިވެރިވަޑައިގެންނެވިއެވެ. އަދި މި ބައްދަލުވުމުގައި ހިތަދޫ މެދު ދާއިރާގެ މެންބަރު ބްރިގޭޑިއާ ޖެނެރަލް އިބްރާހިމް މުހައްމަދު ދީދީ ވަނީ ބައިވެރިވެ ވަޑައިގެންފައެވެ.\nޗީފް އޮފް ޑިފެންސް ފޯސް ޖެނެރަލް އަހްމަދު ޝިޔާމް އިންތިހާބީ ރައީސް އިބޫ އާއި ބައްދަލު ކުރައްވާފައިވާއިރު އެކްޓިންގ ކޮމިޝަނަރ އޮފް ޕޮލިސް އަބްދުﷲ ނަވާޒް ވެސް ވަނީ އިބޫއާ ބައްދަލުކުރައްވާފައެވެ.\nފުލުހުންގެ މައި އިދާރާގައި ސިފައިންނާއި ފުލުހުން ގުޅިގެން ދާދިފަހުން ބޭއްވި ނޫސްވެރިންގެ ބައްދަލުވުމެއްގައި ދިވެހި ފުލުހުން އަދި ދިވެހި ސިފައިންގެ ނަމުގައި އިންތިޚާބީ ރައީސް އިބްރާހީމް މުޙައްމަދު ޞާލިޙް އަދި އިންތިޚާބީ ނައިބު ރައީސް ފައިސަލް ނަސީމަށް މަރުޚަބާއާއި ތަހުނިޔާ ވަނީ އަރިސްކުރައްވާފައެވެ.\nއަދި ދިވެހި ރައްޔިތުން ދިވެހި ފުލުހުންނާއި ސިފައިން އިންތިޚާބުގެ ކަންތައްތައް ސުލްހަވެރި މާހައުލެއްގައި ކުރިއަށް ގެންދިއުމަށް ކުރެއްވި މަސައްކަތްތައް ފާހަގަކޮށް، ދިވެހި ފުލުހުންނާއި ސިފައިންގެ ނަމުގައި ރައްޔިތުންނަށް ވަނީ ޝުކުރު އަދާކޮށްފައެވެ.\nއޮކްޓޯބަރ 1, 2018 14:06\nޝިޔާމާ ޝާހިދު އާ ދެމީހުން ގެ ދުވސްތި ދިޔައީ،. ބަދަލު ކުރާނެ ޔަގީން. އެނޫން ތިޔައި އަހަރެެން މާފު ކުރަނެ ދެ ރުޑިންނެއް ނޫން\nއޮކްޓޯބަރ 1, 2018 15:03\nވަރަށް ސިހުރު ހާހޫރައިގެ ބޮޑު މީހެއް ކަމަށް ވަނީ ތި ޗީފަކީ! މަ ހިތަށް އަރާ މި މީސް މީހުން ސޭންޑް ހަރސްޓަށާ ވެސްޓް ޕޮއިންޓަށާ، ފޯޓް ބެނިންގްސް އަށް ގޮސްގެން ކޯންޗެއް ބާވެއޭ ކިޔަވަނީކީ! ކީކޭ ބުނާނީ!\nއޮކްޓޯބަރ 1, 2018 15:35\nޗީފް އޮފް ޑިފެންސް ފޯރސް އަށް އަދި އިބޫ އާއި ބައްދަލު ނުކުރެވޭނެއޭ އަދި ސްޓިލް ލޯންގްވޭ ޓު ގޯ މަމެން ޕިންކީންގެ ވެރިކަމުގައި ވެރިކަމުގެ ތެރޭގައި ސިފައިންގެ ތެރޭގައި ދެ ފެކްޝަނަށް މަސައްކަތް ނުކުރެވޭނެއޭ ޗީފް އޮފް ޑިފެންސް ފޯރސް އާއި އޭނާ އަށް ވާގިވެރިވާ މީހުން ޖެހޭނީ ވަޒީފާ އިން ވަކި ކުރަން ބިކޮޒް ސްޓިލް ދަ ހާކިމާ އިން ނަކީ މަމެންނޭ އެކަން ތަމެންނަށް ނޭގެނީތޭ ތަމެން ތިޔާ އުޅެނީ އަބަހައްދަވެގެންނޭ މަމެން ބުނަން ނެތީމު މަހަށް ދޭބަލަ ދެން މަހަށް ދޭ ޗީފް އޮފް ޑިފެންސް ފޯރސް މަހަށް ދޭބަލަ ދެން މަހަށް މަހަށް މަހަށް ދޭބަލަ...


ސިޙްރުވެރިޔާ އޭނާގެ ސިޙުރުން އެތައްވައްތަރެއްގެ އަނިޔާވެރިކަމަކާއި ޙައްދުފަހަނަ އެޅުމުގެތެރެއަށް ވަދެއެވެ.\nފަހެ، ސިޙްރުވެރިޔާ ކިތައް އިންސާނުން ޝިރުކުގެ ތެރެއަށް ވައްޓާލާހެއްޔެވެ؟! ފަހެ، އޭނާ ﷲ ނޫންފަރާތްތަކަށް ކަތިލުމަށް އަމުރުކުރެއެވެ. ނުވަތަ ތަވީދު އެޅުމަށް އޭނާ އަމުރުކުރެއެވެ. ނުވަތަ ﷲ ފިޔަވައި އެހެންފަރާތަކަށް އެނގިގެންނުވާ ޣައިބުގެ ޚަބަރުތައް ތެދުކުރުމަށް އޭނާ އަމުރުކުރެއެވެ.\nއަދި ބައެއް ސިޙްރުވެރިން އެބައިމީހުންގެ ކައިރިއަށް އަންނަ މީހުންނާއެކުގައި ފާޙިޝް ޢަމަލުތައް ހިންގައެވެ. ޚާއްޞަކޮށް އޭނާގެ ކައިރިއަށް އަންނަ އަންހެނުންނާއެކުގައެވެ.\nއަދި ސިޙްރުވެރިޔާ އުފާވެރި އެތައްގިނަ ގޭތަކެއް ވަރަށްބޮޑަށް ފަސާދަ ކޮށްލައެވެ. ފަހެ، އެކުވެރިކަމާއި ލޯތްބާއެކުގައި އުޅުނު ކިތައް ދެމަފިރިޔަކު އޭނާ ދުރުކޮށްފައި ވޭހެއްޔެވެ؟! ފަހެ، އެނާގެ ސަބަބުން ގިނަދަރިންތަކެއް، އެބައިމީހުންގެ މައިންބަފައިން ވަކިވުމުގެ ސަބަބުން ތެދުމަގު ގެއްލި އެދަރިން ދުނިޔޭގެ ހިތިކަމުގެ ރަހަ ދެކެންޖެހެއެވެ.\nސިޙްރުވެރިޔާ މީސްތަކުންނަށް ކިހާ ހިތާމައެއް ޖައްސާހެއްޔެވެ؟! ފަހެ، ދުޅަހެޔޮ ޞިއްޙަތުގައިވާ ކިތަށްއިންސާނުން އޭނާގެ ސަބަބުން ބަލިވޭހެއްޔެވެ؟! އަދި އުފާވެރި ކިތައް ޢާއިލާއެއް ކުދިކުދިވެ ބައިބައިވެގެން ގޮސްފައިވޭހެއްޔެވެ؟! އަދި އަނިޔާވެރި ސިޙްރުވެރިޔާގެ ސަބަބުން ބަލިވެފައިވާ ކިތައްފަޤީރުން ބަލިން ސަލާމަތް ވުމަށްޓަކައި ދަރަނިވެރިވެފައިވޭހެއްޔެވެ؟\nއަދި ސިޙްރުވެރިޔާ އެހެން މީހުންގެ މުދާތައް ބާޠިލުގޮތުގައި ކައިގެން އެބައިމީހުންނަށް އޭނާ އަނިޔާވެރިވެފައިވާނީ ކިހާވަރަކަށް ހެއްޔެވެ؟! އެއީ އޭނާ ފަރުވާކުރާކަމަށް ދަޢްވާކޮށްގެންނެވެ. ނުވަތަ ޣައިބުގެ ޢިލްމަށް ދަޢްވާކޮށްގެންނެވެ.\nހަމަކަށަވަރުން ސިޙްރުވެރިޔާވަނީ މުޖުތަމަޢުގެ މައްޗަށް ރުޅިގަދަވެފައެވެ. އެމުޖުތަޢުގައި ފަސާދައުފައްދައިގެން ނޫނީ އޭނާގެ ހިތް ހަމައެއް ނުޖެހޭނެއެވެ. ފަހެ، އެހެންމީހުންގެ އުފާވެރި ޙަޔާތް ފެނި އޭނާ އުފަލެއް ނުވާނެއެވެ. އަދި މުއްސަދިންގެ ތަނަވަސްކަން ފެނި އޭނާ އުފަލެއް ނުވާނެއެވެ. އަދި ޝަރަފުވެރިންގެ މަތިވެރި މަޤާމުފެނި އެކަމާ އޭނާ އުފަލެއް ނުވާނެއެވެ.\nހަމަކަށަވަރުން ސިޙްރުވެރިޔާގެ ފަރާތުން މުޖުތަޢަށް މުޅިންވެސް ވަނީ ގެއްލުމެވެ. އެއްވެސްގޮތަކަށް އޭނާގެ ފަރާތުން ހެވެއް ނުވެއެވެ. ފަހެ، ސިޙްރުވެރިޔާ މުޖުތަމަޢަށް ހެޔޮކަމެއް ނުވަތަ ފަޤީރުންނަށް މަންފާޢެއް ނުވަތަ ޔަތީމުންނަށް އޯގާތެރިވުމެއް ނުވަތަ ހުވަފަތް އަނބިންނަށް އަޅާލާތަނެއް ދުށިން ހެއްޔެވެ.!! އެހެނެއްކަމަކު އޭނާގެ މަސައްކަތަކީ މުޖުތަމަޢަށް ގެއްލުން ދިނުމެވެ. އަދި އެމުޖުތަމަޢުގެ ފަރުދުން ޝިރުކާއި ނުބައި ކަންތައްތަކާއި ދަތި އުނދަގޫތަކާއި ހިތާމަތަކާއި ދަރަނީގެ ތެރެއަށް ވައްޓާލުމެވެ.\nސިޙްރުވެރިޔާއަކީ މީސްތަކުންގެ ތެރެއިންވި އެންމެ ނުބައިވެގެންވީ ނަފްސެވެ. އަދި އެބައިމީހުންގެ ތެރެއިންވި އެންމެބޮޑަށް ތަބީޢަތް ހަލާކުވެފައިވާ މީހާއެވެ. އަދި ޢަމަލުކުރުމުގައި އެބައިމީހުންގެ ތެރެއިންވި އެންމެ ދަށްމީހާއެވެ. އަދި އެބައިމީހުންގެ ތެރެއިންވި އެންމެ ހިތް އަނދިރިމީހާއެވެ.\nއިބުނުލްޤައްޔިމު ވިދާޅުވެފައިވެއެވެ. (( އެރޫޙުތަކާއި މުނާސަބުވެގެންވާ މުޑުދާރު ނަފްސުތަކާ އެކުގައި ނޫނީ ސިޙްރު ނުހެދޭނެއެވެ.))(1)\nއަދިވެސް އެބޭފުޅާ ވިދާޅުވެފައިވެއެވެ. (( އަނދިރިވެގެންވާ ހިތްތަކަކީ އެއީ ޝައިޠާނުންގެ މަޙައްލުތަކެވެ. އަދި އެޝައިޠާނުންގެ ގެތަކާއި ތަންމަތިތަކެވެ.))(2)\nސިޙްރުވެރިޔަކީ މީސްތަކުންގެ ތެރެއިންވި އެންމެ މޮޔަމީހާއެވެ. އަދި އެބައިމީހުންގެ ތެރެއިންވި އެންމެ ވިސްނުން ކޮށިމީހާއެވެ. އަދި އެބައިމީހުންގެ ތެރެއިންވި އެންމެ ބޮޑަށް ފިކުރު ފަސާދަވެފައިވާ މީހާއެވެ. އަދި އޭނާވަނީ ޝައްކާއި ވަހުމްތަކުގެ މައްޗަށް ބިނާކޮށްފައިވާ ދުނިޔަވީ ބޭނުންތައް ޙާޞިލުކުރުމުގައި އާޚިރަތުގެމައްޗަށް ދުނިޔެ އިސްކޮށްފައެވެ. އަދި އޭނާވަނީ އެޢަމަލަކުން އޭނާ ނަރަކައަށް ދާންޖެހޭނޭކަން އެނގޭ ޢަމަލެއްކުރުމަށް އަވަސްވެގަނެފައެވެ.\nއިބުނުލްޤައްޔިމު ވިދާޅުވެފައިވެއެވެ. (( ޝައިޠާނާއަށް އަޅުކަން ކުރުމެއް ނުވާގޮތަށް ހެދޭ ސިޙްރު މަދުން ނޫނީ ނުވެއެވެ. އަދި ސިޙްރުވެރިޔާ ޝައިޠާނާއާ ގާތްވުމުގެ ގޮތުން އޭނާގެ ނަމުގައި ޤުރުބާން ކުރެއެވެ. ނުވަތަ އެޝައިޠާނާއަށް ޤަޞްދުކޮށް ޤުރުބާންކުރެއެވެ. ފަހެ، އޭރުން އެޤުރުބާން ވެގެންދަނީ ﷲ ނޫންފަރާތަކަށް ވެވޭ ޤުރުބާނީއަކަށެވެ. އަދި މިނޫން ގޮތްގޮތަށް ކުރެވޭ ޝިރުކާއި ފާސިޤު ޢަމަލުތަކެވެ. ))\nސިޙްރުވެރިޔާ ޝައިޠާނާއާއި ގާތްވެގެންވެއެވެ. އަދި ޚަލްޤުތަކުންނަށް ގެއްލުންދިނުމުގައި އޭނާ ޝައިޠާނާއާ އެއްފަދަވެގެންވެއެވެ.\nއަލްއަލޫސީ ވިދާޅުވެފައިވެއެވެ. (( ބަހާއި ޢަމަލާއި ޢަޤީދާގައި ނުބައިކަމާއި ނަޖިސްކަމުގައި ޝައިޠާނުންނާ އެއްވައްތަރުވާ ނުބައިމީހުންނަށް ނޫނީ އެބައިމީހުން ( ޝައިޠާނުން ) އެހީތެރިއެއް ނުވާނެއެވެ. ))\nސިޙްރުވެރިޔާ އެޞިފައަކުން ޞިފަލިބިގެންފައިވާ ޞިފައަކީ އިންސާނުން އެޞިފައަކުން ޞިފަލިބިގެންފައިވާ އެންމެ ދަށުދަރަޖައިގެ ޞިފައެވެ. އަދި އެއީ ދޮގުހެދުމެވެ. ފަހެ، އޭނާ، އޭނާގެކައިރިއަށް އަންނަމީހުންނަށް އޮޅުވާލާފައިވާ ޚަބަރުތައް ކިޔައިދީ ދޮގުހަދައެވެ. އެއީ ނަބިއްޔާ ‘ ޙަދީޘް ކުރައްވާފައިވާ ފަދައިންނެވެ. « فَيَكْذِبُ مَعَهَا مِائَةَ كَذْبَةٍ »(3) މާނައީ " ފަހެ، އޭނާ ( ސިޙްރުވެރިޔާ ނުވަތަ ޣައިބަށް ދަޢުވާކުރާމީހާ ) އެ ޙައްޤު ބަހާއެކު ސަތޭކަ ދޮގު ހަދައެވެ. "\nސިޙްރުވެރިޔާ އެހެންމީހުންގެ މައްޗަށް ކިބުރުވެރިކަމުގެ ޞިފައިން ބޮޑާވެރިކަން ހޯދައެވެ. އަދި އެޞިފައަކީ އެއީ އިބިލީސް ސުވަރުގެއިން ބޭރުކޮށްލެވުނު ޞިފައެވެ. ހުސްޠާހިރުވަންތަ ﷲ ވަޙީކުރައްވާފައިވެއެވެ. إِلَّا إِبْلِيسَ اسْتَكْبَرَ وَكَانَ مِنَ الْكَافِرِينَ ﴿٧٤﴾ ص: ٧٤ މާނައީ " އިބިލީސް މެނުވީއެވެ. އެކަލޭގެ ބޮޑާވެ، ކާފިރުވި މީހުންގެ ތެރެއިން ވިއެވެ."\nބޮޑާކަމާއެކު ބިންމަތީގައި ހިނގައި އަދި ކިބުރުވެރިކަމާއެކު އޭނާގެ ކޯތާފަތް މީސްތަކުންނާ ވީފަރާތުން އަނބުރާލާފައިވާ މި ސިޙްރުވެރިޔާ އަކީ ޝައިޠާނާއަށް އެންމެބޮޑަށް ނިކަމެތިވެ، އޭނާއަށް އެންމެ ބޮޑަށް ބިރުގެންފައިވާ މީހާއެވެ. ހުސްޠާހިރުވަންތަ ﷲ ވަޙީކުރައްވާފައިވެއެވެ. وَأَنَّهُ كَانَ رِجَالٌ مِّنَ الْإِنسِ يَعُوذُونَ بِرِجَالٍ مِّنَ الْجِنِّ فَزَادُوهُمْ رَهَقًا ﴿٦﴾ الجن: ٦ މާނައީ "އިންސީންގެ ތެރެއިން ފިރިހެންބަޔަކު، ޖިންނީންގެތެރެއިން ފިރިހެން ބައެއްގެ ކިބައިން ރައްކާތެރިކަމަށް އެދޭކަމުގައިވޫއެވެ. ފަހެ ( އެކަމުގެ ސަބަބުން ) އެއުރެންނަށް ( އެބަހީ: ޖިންނީންނަށް ) އެއުރެން (އިންސީން) ކާފިރުކަމާއި ބޮޑާކަން އިތުރުކުރޫއެވެ."\nފަހެ، ޝައިޠާނާއަށް ނިކަމެތިވާމީހާ ނިކަމެތިވެ، އެމީހާގެ ޤަދަރު ކުޑަވުން އޭނާއަށް ޙައްޤުވެގެންވެއެވެ.\nއެޑިޓަރުގެ ނޯޓް: "އެމީހާގެ ދީން ވިއްކާލާ މީހާ" އަރަބި ބަހުން ލިޔެފައިވާ މިފޮތް ދިވެހި ބަހަށް ތަރުޖަމާ ކުރައްވާފައިވަނީ އުސްތާޛް އަބޫ އަބްދުﷲ ސަލްމާން ރަޝީދު އެވެ. ސިލްސިލާ ގޮތެއްގައި މިނޫހުގެ ކިއުންތެރިންނާއި ހަމައަށް މިފޮތުގެ ބައިތަށް ގެނެސްދިނުމަށް އުސްތާޛް އަބޫ އަބްދުﷲ ސަލްމާން ރަޝީދު، ރުހުން ދެއްވާފައިވާކަމީ މިނޫހުގެ ކިއުންތެރިންނާއި މެނޭޖްމަންޓްގެ ފަރާތުން ވަރަށް އުފާކުރާކަމެކެވެ. މިފަދަ އަގުހުރި އެތަކެއް މަސައްކަތްތަކެއް، އުސްތާޛް އަބޫ އަބްދުﷲ ސަލްމާން ރަޝީދުއަށް ކުރުމުގެ ތަޢުފީގު ދެއްވުން އެދި މާތް ﷲގެ ޙަޟްރަތުގައި ދުޢާ ދަންނަވަމެވެ.


Kudhi viyafaarithakah2loaneh sarukaarun thaaaraf kohfi – Iru\n“ކޯވިޑް-19 ރިކަވަރީ އިކޮނޮމިކް ސްޓިމިއުލަސް ސްކީމް”ގެ ދަށުން ވިޔަފާރިތަކަށް ޚާއްޞަކޮށް2ލޯނެއް ސަރުކާރުން ތައާރަފްކޮށްފިއެވެ.\nސަރުކާރުން އަލަށް ތައާރަފްކޮށްފައިވަނީ އިކޮނޮމިކް ސްޓިމިއުލަސް ލޯނާއި، އިކޮނޮމިކް ސަސްޓެއިނަބަލް ލޯނެވެ.\nސަރުކާރުން ވިދާޅުވީ، މިއީ ކޮވިޑް-19އާ ގުޅިގެން ވިޔަފާރިތަކަށް މާލީގޮތުން ކުރިމަތިވެފައިވާ ދަތިތަކަށް ހައްލެއް ހޯދައިދިނުމުގެ ގޮތުން ސަރުކާރުން އަޅުއްވާ މުހިންމު ފިޔަވަޅެއްގެ ގޮތުން ތައާރަފުކުރާ ދެ ލޯން ސްކީމެކެވެ. މި ލޯނު ސްކީމް ތައާރަފްކޮށްފައިވަނީ ފިނޭންސް މިނިސްޓްރީއާއި ބޭންކް އޮފް މޯލްޑިވްސް ގުޅިގެންނެވެ.\nލޯނު ތައާރަފްކުރުމަށްފަހު ވާހަކަދައްކަވަމުން އިކޮނޮމިކް މިނިސްޓަރ ފައްޔާޒު އިސްމާއިލް ވިދާޅުވީ، މި ލޯނުގެ ދަށުން އެންމެ ބޮޑު އިސްކަމެއް ދެއްވާނީ މިހާރު ހުރި ވިޔަފާރިތައް ކުރިއަށްގެންދިއުމަށް ލޯނު ދިނުމަށްކަމަށެވެ. އޭގެތެރޭގައި ކެފޭތަކާއި ސެލޫންތަކާއި ރެސްޓޯރަންޓްތައް ހިމެނޭކަމަށް މިނިސްޓަރ ވިދާޅުވިއެވެ. އަދި ކޮންސަލްޓަންޓުގެ އެހީތެރިކަމާއިއެކު ވިޔަފާރި ބައްޓަން ކުރެވޭނެ ގޮތާއި ފަންނީ އެހީ ދީގެން ކުރިއަށްގެންދިއުމަށް އިސްކަން ދެއްވާނެކަމަށެވެ.\n“އަޅުގަނޑުމެން މިއަދު އިރާދަކުރެއްވިއްޔާ މި ހުޅުވާލަނީ އެސްއެމްއީތަކަށް އަނެއްކާވެސް ވިޔަފާރިތައް ކޮޅަށްޖަހައި ކުރިއެރުވުމަށްޓަކައި ޚާއްސަ ޕެކޭޖްތަކެއް. މައިގަނޑު ގޮތެއްގައި އެގްޒިސްޓިން ވިޔަފާރިތަކަށް އަޅުގަނޑުމެން މި ޕެކޭޖް މި އަމާޒުކުރަނީ. އަދި އެސްއެމްއީ ބޭންކުގެ މިއަހަރަށް ހުރި ހުރިހައި ފަންޑުތަކެއްގެ ބޮޑުބައެއް އަޅުގަނޑުމެން ޓާގެޓްކުރާނީ އެގްޒިސްޓިން ވިޔަފާރިތައް ކޮޅަށްޖަހައި ދިރުވައި ކުރިއަށްގެންދެވޭނެ ނިޒާމެއްގެ ތެރޭގައި ލޯނުތައް ބައްޓަންކޮށްގެން ކުރިއަށްގެންދިއުން” މިނިސްޓަރ ފައްޔާޒު ވިދާޅުވިއެވެ.\nފިނޭންސް މިނިސްޓަރ އިބްރާހިމް އަމީރު ވިދާޅުވީ، މި ލޯނުގެ ދަށުން 375 މިލިއަން ރުފިޔާގެ ލޯނު ދޫކުރެވިގެންދާނެކަމަށެވެ. މިއީ ރާއްޖޭގެ ތާރީހުގައިވެސް ނުދެކޭފަދަ އިންޓްރެސްޓް ރޭޓުވެސް ކުޑަ ގްރޭސްޕީރިއަޑްވެސް ބޮޑު ލުއިލޯނެއްގެ ގޮތުގައި މިނިސްޓަރ ވަނީ ފަހަގަކުރައްވާފައެވެ. މި ލޯނުގެ ސަބަބުން މި ދަނޑިވަޅުގައި ވިޔަފާރިތަކަށް ވަރަށް ބޮޑަށް ފައިދާ ކުރާނެކަމަށް މިނިސްޓަރ އަމީރު ވިދާޅުވިއެވެ.\nކޮވިޑް-19 އިކޮނޮމިކް ސްޓިމިއުލަސް ލޯނަށް ފިނޭންސް މިނިސްޓްރީން ވަނީ 20 މިލިއަން ޔޫރޯ ޚާއްޞަކޮށްފައެވެ. މި ސްކީމްގެ ދަށުން އެންމެ ގިނަވެގެން ދޫކުރާނީ ކޮންމެ ފަރާތަކަށް ގިނަވެގެން 10 މިލިއަން ރުފިޔާއެވެ. މި ލޯނު ދެއްކުމަށް4އަހަރު ދުވަސް ލިބޭނެއެވެ. މި ސްކީމްގެ ދަށުން ދޫކުރާ ލޯނުތަކުގެ އިންޓަރެސްޓް ރޭޓަކީ %6 އެވެ.


ފުލުހުންގެ ވަޒީފާއަށް އެދި ފޯމު ހުށަހެޅުމުގެ ފުރުސަތު ހުޅުވާލައި ގެޒެޓްކޮށްފިއެވެ.\nފުލުހުންގެ "ޕޮލިސް ރެކްރޫޓް" ގެ މަޤާމަށް އެދި ފޯމު ހުށަހެޅުމުގެ ފުރުސަތު ހުޅުވާލާފައިވަނީ މި އޭޕްރީލް މަހުގެ 28 ވަނަ ދުވަހުން ފެށިގެންނެވެ. ވަޒީފާއަށް އެދި ފޯމު ހުށަހެޅުމުގެ ފުރުސަތު އަންނަ މެއި މަހުގެ 22 ވަނަ ދުވަހުގެ 16:00 އާ ހަމައަށް ވަނީ ހުޅުވާލާފައެވެ.\nވަޒީފާއަށް އެދި ހުށަހަޅާ ފަރާތްތަކަކީ ސާނަވީ ތައުލީމުގެ ޖީ.ސީ.އީ އޯ ލެވެލް އިމްތިހާނު އަދި އެސް.އެސް.ސީ އިމްތިހާނު ހިމެނޭހެން ތިން މާއްދާއިން ދަށްވެގެން "ސީ" ފާސް ލިބިފައިވުން، ނުވަތަ ޖީ.ސީ.އީ އޯ ލެވެލް އިމްތިހާނު ނުވަތަ ސެކަންޑަރީ ސްކޫލު ސެޓްފިކެޓް އިމްތިހާނު ހިމެނޭހެން ދެ މާއްދާއިން ދަށްވެގެން "ސީ" ފާސް ލިބިފައިވުމާއެކު މޯލްޑިވްސް ކޮލިފިކޭޝަން އޮތޯރިޓީން ގަބޫލުކުރާ ލެވެލް3ގެ ކޯހެއް ފުރިހަމަކޮށް ނުވަތަ އެއަށްވުރެ މަތީ ސަނަދެއް ހާސިލްކޮށްފައިވާ ފަރާތަކަށްވުމާއި ދިވެހި ފުލުހުންގެ ހިދުމަތާ ގުޅުންހުރި ދާއިރާއަކުން2އަހަރު ދުވަހު އުޅެ ތަޖުރިބާ ލިބިފައިވައިވާ ފަރާތަކަށް ވާންޖެހެއެވެ. އެގޮތުން މި ޝަރުތު ހަމަވާ ފަރާތެއްނަމަ ފިރިހެން5ފޫޓް3އިންޗި އަދި އަންހެން ނަމަ5ފޫޓް އިސްކޮޅުގައި ހަމަވާންޖެހެއެވެ.\nހަމައެއާއެކު ޖީ.ސީ.އީ އޯލެވަލް އިމްތިހާނުގެ ހަތަރު މާއްދާއިން ދަށްވެގެން "ސީ" ފާސް ހާސިލްކޮށްފައިވުން ނުވަތަ އެޗް.އެސް.ސީ އިމްތިހާނުގެ ދިވެހި އަދި އިސްލާމް ނުހިމެނޭ ގޮތަށް އޭލެވެލް ދެ މާއްދާއިން ދަށްވެގެން "ސީ" ފާސް ހާސިލްކޮށްފައިވާ ފަރާތަކަށް ވާންޖެހެއެވެ. މިޝަރުތުތައް ހަވަމަވާ ފަރާތެއްނަމަ ފިރިހެން5ފޫޓް 1 އިންޗި ހަމަވުމާއި އަންހެން ނަމަ4ފޫޓް 8 އިންޗި އިސްކޮޅުގައި ހަމަވާންޖެހެއެވެ.\nމީގެއިތުރުން ސާނަވީ ތައުލީމު ފުރިހަމަކުރުމާއެކު ފިޒިކަލް ފިޓްނެސް އެފަރާތެއްގެ ކިބައިގައި ހުރި މިންވަރު ދެނެގަތުމަށް ފުލުހުންގެ ހިދުމަތުގެ ފަރާތުން ހާއްސަގޮތެއްގައި ބެލެވޭ މިންގަނޑުގެ ތެރެއިން ފާސްވުމާއެކު ފިރިހެނުން އިސްކޮޅުގައި5ފޫޓް 8 އިންޗި އަދި އަންހެނުން އިސްކޮޅުގައި5ފޫޓް3އިންޗި އަށްވުރެ ކުރުނޫން ފަރާތެއްކަމުގައި ވާންޖެހެއެވެ. އަދި މީލާދީގޮތުން 18 އަހަރާއި 30 އަހަރާ ދެމެދުގެ މީހަކަށް ވުމާއެކު ދިވެހި ފުލުހުންގެ ހިދުމަތުގެ ގާނޫނުގައި ބަޔާންކުރާ ރެކްރޫޓް ކުރެވޭ ފުލުހުންގެ އާންމު ޝަރުތުތައް ފުރިހަމަވެފައިވާ ފަރާތެއްކަމުގައި ވާންޖެހެއެވެ.\nފުލުހުންގެ ވަޒީފާއަށް މީހުން ހޮވުމުގައި އިސްކަން ދެވޭނެ ކަންކަމުގެ ތެރޭގައި ތައުލީމީ ގޮތުން މަތީ ސަނަދު ހާސިލްކޮށްފައިވާ ފަރާތްތަކާއި މީހުން ހޮވުމުގައި ކުރިއަށް ގެންދެވޭ އެސެސްަންޓްތަކުން މަތީ ނަތީޖާ ހޯދާ ފަރާތްތަކާއި ދިވެހި ފުލުހުންގެ ޚިދުމަތަށް ގާނޫނީ ގޮތުން ލާޒިމްކުރާ މަސައްކަތްތައް ކުރުމަށް ފުލުހުންގެ ހިދުމަތުން ކަނޑައަޅާ ދާއިރާތަކަށް އަދި ދާއިރާތަކަށް ހާއްސަ ކުރެވިފައިވާ އަދަދުތަކަށް ކުރިމަތިލާ އަންހެން ކެންޑިޑޭޓުންނާއި ދިވެހި ފުލުހުންގެ ހިދުމަތް ފޯރުކޮށްދެމުންދާ ސަރަހައްދުތަކުގެ ތެރެއިން ހިދުމަތް ހަރުދަނާކޮށް ފުޅާކުރުމަށް އިންސާނީ ވަސީލަތް ބޭނުންވާ ސަރަހައްދުތަކާއި ފުލުހުންގެ މުއައްސަސާގެ ހިދުމަތް އަލަށް ގާއިމްކުރުމަށް ކަނޑައެޅިފައިވާ ސަރަހައްދުތަކުގައި މަސައްކަތްކުރުމަށް ޝައުގުވެރިވާ ފަރާތްތަކަށް އިސްކަންދެވޭނެއެވެ. އަދި ވަޒީފާއަށް ކުރިމަތިލާ ފަރާތްތަކަށް ދެވޭ އެސެސްމަންޓް ނުވަތަ ޓެސްޓުތަކުން ފާސްވާންޖެހެއެވެ.\nފުލުހުން ވަޒީފާއަށް ޝައުޤުވެރިވާ ފަރާތްތަކުން ފުލުހުންގެ ވަޒީފާއަށް އެދި ހުށަހަޅާ ފޯމާއި ވަޒީފާއަށް އެދޭ ފަރާތްތަކުގެ ކުށުގެ ރެކޯޑް ބަލާ ފޯމް ފުރިހަމަކުރުމަށްފަހު ހުށަހަޅަންޖެހޭ ލިޔުންތާއެކު 2022 މެއި 22 ދުވަހު 16:00 ގެ ކުރިން ޝަހީދު ޙުސައިން އާދަމް ބިލްޑިންގގެ ރިސެޕްޝަން ނުވަތަ އަތޮޅުތަކުގައި ގާއިމްކުރެވިފައިވާ ޕޮލިސް ސްޓޭޝަންތަކުގެ ރިސެޕްޝަނަށް ހުށަހެޅުން އެދެމެވެ. އަދި މަގާމަށް އެދި ހުށަހަޅާ ފޯމުތައް ބަލައިގަންނާނީ ރަސްމީ ބަންދު ނޫން ކޮންމެ ދުވަހެއްގެ މެންދުރުފަހު 14:00 އިން 16:00 އަށެވެ.


SunOnline: Chile fathuruveriya Raajje gai ulhunu than than balai monitor kurany\nޗިލީ ފަތުރުވެރިޔާ ރާއްޖޭގައި އުޅުނު ތަންތައް ބަލައި، މޮނިޓާކުރަނީ\nއަހުމަދު ޖައިޝަން 06 Mar 2020, 01:27\nޗިލީގެ ސެންޓިއާގޯ އެއާޕޯޓުގެ ތެރޭގައި --- ފޮޓޯ : އެލް ސިގްލޯ\nރާއްޖޭގައި ވެސް ޗުއްޓީ ހޭދަކޮށް އެނބުރި ދިޔުމަށްފަހު ކޮވިޑް-19 އަށް ޕޮޒިޓިވްވެފައިވާ ކަން އެނގިފައިވާ ޗިލީ ފަތުރުވެރިޔާ އުޅެފައިވާ ތަންތަން ދެނެގަނެ އެ ސަރަހައްދުތައް މޮނީޓާ ކުރަމުންގެންދާ ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ބުނެފި އެވެ.\nނޭޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން މިދިޔަ ބުދަ ދުވަހު ބުނީ ރާއްޖެއަށް ދަތުރުކުރި މީހަކު ބައްޔަށް ޕޮޒިޓިވް ވެފައިވާކަމަށް ދައުރުވަމުން އަންނަ ރިޕޯޓުތައް އެ އޮތޯރިޓީގެ ސަމާލުކަމަށް އައިސްފައިވާ ކަމަށެވެ.\nއެކަމާ ގުޅިގެން ޗިލީގެ ސިއްހަތާ ބެހޭ އިދާރާ އާއި، ގައުމީ އަދި ބައިނަލްއަގުވާމީ ސްޓޭކްހޯލްޑަރުންނާ ގުޅިގެން މިހާރު މަސައްކަތް ފަށާފައިވާ ކަމަށް އެންޑީއެމްއޭ އިން ބުންޏެވެ.\nއެޗްޕީއޭ އިން މިރޭ ބުނެފައިވަނީ މި މަހުގެ ތިން ވަނަ ދުވަހު ޗިލީގައި ކޮވިޑް -19 އަށް ޕޮޒިޓިވްވި، މީހާ ރާއްޖެ އައިސްފައިވާކަން މިހާރު ކަށަވަރު ކުރެވިފައިވާ ކަމަށެވެ. އަދި ޗިލީ ފަތުރުވެރިޔަކީ ކާކު ކަން ދެނެގަތުމުގެ މަސައްކަތް މިހާރު ކުރަމުން ގެންދާ ކަމަށް ވެސް ބުންޏެވެ.\nއަދި ފަތުރުވެރިޔާ އުޅެފައިވާ ތަންތަން ދެނެގަނެ އެ ސަރަހައްދުތަކުގައި ބަލީގެ އަލާމާތްހުރި މީހުން އުޅޭތޯ ބެލުމުގެ މަސައްކަތް ކުރަމުން ގެންދާ ކަމަށްވެސް އެޗްޕީއޭއިން ވަނީ ބުނެފަ އެވެ.\nޗިލީގެ އިންސްޓިޓިއުޓް އޮފް ޕަބްލިކް ހެލްތާ ހަވާލާދީ، ޗައިނާގެ ޝިންހުއާ ނޫސްއެޖެންސީއިން ބުނި ގޮތުގައި، އެއީ ޗިލީގައި ވައިރަހަށް ޕޮޒިޓިވްވި ފުރަތަމަ މީހާ އެވެ.\nއެއީ އެގައުމުގެ ޓަލްކާ ސިޓީގައި ހުރި 33 އަހަރުގެ ފިރިހެނެއް ކަމަށާއި އޭނާ ޗިލީއަށް ގޮސްފައި ވަނީ އޭޝިއާގެ ބައެއް ގައުމުތަކަށް ދަތުރު ކުރުމަށް ފަހު ޔޫރަޕް މަގުން ކަމަށް އެ ނޫހުގައިވެ އެވެ.\nއެ މީހާއަށް ފަރުވާ ދެމުންދާ ޓަލްކާ ހޮސްޕިޓަލުން ބުނި ގޮތުގައި އެ މީހާ ވަނީ މަހެއްހާ ދުވަހުގެ ތެރޭގައި ސިންގަޕޫރު، މެލޭޝިއާ، އިންޑޮނޭޝިއާ، ރާއްޖެ އަދި ސްޕެއިނަށް ދަތުރުކޮށްފަ އެވެ.\nއެމީހާ ޗިލީއަށް ދިޔައީ މިދިޔަ މަހުގެ 25ގައި ކަމަށާއި ކޮވިޑް-19ގެ އަލާމާތްތައް ފެންނަން ފެށީ މިމަހުގެ އެކެއްގައި ކަމަށްވެސް އެ ހޮސްޕިޓަލުން ބުންޏެވެ. އޭނާގެ އާއިލާގެ އެހެން މީހަކަށް ވެސް ވަނީ ކޮވިޑް-19 ޖެހިފައިކަން މިހާރު ވަނީ ކަށަވަރުވެފަ އެވެ.\nވެކްސިން ޖެހި މީހުންގެ އަދަދު އެއްލަކަ ހުރަސްކޮށްފި


އޮފިސަރުންނާއި ހަވާލުކުރެވިފައިވަނީ އިޖްތިމާއީ ޒިންމާއެއް: އިމްރާން | | Sangu News\nއޮފިސަރުންނާއި ހަވާލުކުރެވިފައިވަނީ އިޖްތިމާއީ ޒިންމާއެއް: އިމްރާން\n13 އޮކްޓޯބަރ 2019 - 09:03\nމިޑްލް މެނޭޖަރުންނަށް އަމާޒުކޮށް، މެނޭޖްމަންޓް ޓްރެއިނިންގ ވޯކްޝޮޕް ފެށުމުގެ ރަސްމިއްޔާތު. ފޮޓޯ: ކަރެކްޝަންސް\nޖަލުތަކުގެ އޮފިސަރުން ކުރާ މަސައްކަތަކީ އެމީހުންނާ ޙަވާލުކުރެވިފައިވާ އިޖުތިމާޢީ މަސައްކަތެއް ކަމަށާއި، މިއީ ވަރަށް ބޮޑު އަދި އެހާމެ މުހިންމު ޒިންމާއެއް ކަމަށް ހޯމް މިނިސްޓަރ އިމްރާން އަބްދުﷲ ވިދާޅުވެއްޖެއެވެ.\nމޯލްޑިވްސް ކަރެކްޝަނަލް ސަރވިސްގެ މިޑްލް މެނޭޖަރ އޮފިސަރުންނަށް އަމާޒުކޮށްގެން މެނޭޖްމަންޓް ޓްރެއިނިންގ ވޯކްޝޮޕެއް މާފުށީ ޖަލުގައި މިއަދު ފަށާފައިވާއިރު އެ ރަސްމިއްޔާތުގައި ވާހަކަދައްކަވަމުން މިނިސްޓަރ އިމްރާން ވިދާޅުވީ މުއައްސަސާއެއް ކުރިއަރައިގެން ދާނީ، މުވައްޒަފުންގެ ހުނަރާއި ޤާބިިލުކަން އިތުރުކޮށްގެން ކަމަށެވެ. މުއައްސަސާއިން ދޭ ޚިދުމަތްތައް އިތުރަށް ފުރިހަމަކުރުމަށްޓަކައި މުވައްޒަފުންނަށް ބޭނުންވާ ތަމްރީނާއި ތަޖުރިބާ ހޯދައިދިނުމަކީ ކޮންމެހެން ކުރަން ޖެހޭކަމެއް ކަމަށް އެމަނިކުފާނު ފާހަގަކުރެއްވިއެވެ.\nއެ ރަސްމިއްޔާތުގައި ވާހަކަދައްކަވަމުން ކޮމިޝަނަރ އޮފް ޕްރިޒަންސް ޢަބްދުﷲ މުނާޒް ވިދާޅުވީ، މިފަދަ ޕްރޮގްރާމްތަކުގެ މަޤްޞަދަކީ، މުއައްސަސާގެ މުވައްޒަފުންގެ ހުނަރުތަކާއި، ޢިލްމު ތަރައްޤީކުރުން ކަމަށެވެ. އަދި މިފަދަ ޕްރޮގްރާމްތަކުގެ ސަބަބުން ކުރިން ނޭނގޭ ގިނަ އެއްޗެހިތަކެއް ދަސްވުމުގެ އިތުރުން، ލިބިފައިިވާ ޢިލްމާއި ހުނަރުތައް ވެސް އިތުރަށް ތަރައްޤީވެގެންދާނެ ކަމަށް ސީޕީ ވިދާޅުވި އެވެ. އިތުރަށް ސީޕީ ވިދާޅުވީ ޤައިދީންގެ އުޅުން ދެނެގަންނަން ޖެހޭ ކަމަށާއި، އެމީހުންގެ ނަފްސާނީ އަދި ޖިސްމާނީ ބޭނުންތައް ދެނެގަންނަން ޖެހޭ ކަމަށެވެ. އަދި ވިދާޅުވީ، އޮފިސަރުންގެ މަސްއޫލިއްޔަތަކީ އެމީހުންނަށް ކުރެވުނު ކުށް އަންގައިދިނުން ނޫން ކަމަށާއި، އެމީހުންނަށް އެކަށީގެންވާ ތަޢުލީމާއި ތަރުބިއްޔަތު ދިނުން ކަމަށެވެ.\nމިޑްލް މެނޭޖަރުންނަށް އަމާޒުކޮށް، މެނޭޖްމަންޓް ޓްރެއިނިންގ ވޯކްޝޮޕް ރަސްމިއްޔާތުގެ ތެރެއިން. ފޮޓޯ: ކަރެކްޝަންސް\nމޯލްޑިވްސް ކަރެކްޝަނަލް ސަރވިސްގެ މިޑްލް މެނޭޖަރ އޮފިސަރުންނަށް އަމާޒުކޮށްގެން ކުރިއަށްގެންދާ މި ވަރކްޝޮޕް ފައްޓަވައިދެއްވީ މިނިސްޓަރ އޮފް ހޯމް އެފެއާޒް ޢިމްރާން ޢަބްދުﷲއެވެ. މި ވަރކްޝޮޕަކީ، އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) އާއި އިންޓަނޭޝަނަލް ކޮމިޓީ އޮފް ދަ ރެޑް ކްރޮސް (އައިސީއާރުސީ) އާ ގުޅިގެން5ދުވަހުގެ މުއްދަތަށް ކުރިއަށްދާގޮތަށް ފެށި ވަރކްޝޮޕެކެވެ.\nވޯކްޝޮޕް ފެށުމަށް ބޭއްވި ރަސްމިއްޔާތުގައި މިނިސްޓަރ އިމްރާންގެ އިތުރުން ސްޓޭޓް މިނިސްޓަރ ޢަލީ ނަޒީރާއި، ކޮމިޝަނަރ އޮފް ޕްރިޒަންސް ޢަބްދުﷲ މުނާޒާއި، އެސިސްޓެންޓް ކޮމިޝަނަރ އޮފް ޕްރިޒަންސް މުޙައްމަދު އާސިފްގެ އިތުރުން ކޮމިޝަން އޮފިސަރުންނާއި، ވަރކްޝޮޕްގައި ބައިވެރިވާ އޮފިސަރުން ބައިވެރިވިއެވެ.


OFID in Rajje ah 20 million dollar ge loan ehee dheefi\nއޮފިޑުން ރާއްޖެއަށް 20 މިލިއަން ޑޮލަރުގެ ލޯނު ދީފި\nފިނޭންސް މިނިސްޓަރު އިބްރާހިމް އަމީރު ކޮމެޓީގައި މައުލޫމާތު ދެއްވަނީ--\nކޮވިޑް-19 އާ ގުޅިގެން ރާއްޖެ އަށް އެހީވުމުގެ އިތުރުން، އޯޕެޑް ފަންޑް ފޯ އިންޓަނޭޝަނަލް ޑިވެލޮޕްމަންޓް (އޮފިޑް) އިން 20 މިލިއަން ޑޮލަރު (ގާތްގަނޑަކަށް 308 މިލިއަން ރުފިޔާ) ގެ ލޯނު އެހީއެއް ދޭން ނިންމައިފި އެވެ.\nރާއްޖެ އަށް އެހީވެދޭން ނިންމާފައިވަނީ އޯޕެޑް ފަންޑް ފޯ އިންޓަނޭޝަނަލް ޑިވެލޮޕްމަންޓް (އޮފިޑް) އިން އިއްޔެ ބޭއްވި ޑިރެކްޓަރުންގެ ބޯޑުގެ ބައްދަލުވުމުގަ އެވެ. މި ބައްދަލުވުމުގައި ރާއްޖޭގެ އިތުރުން އެހެން ގައުމުތަކަށް 390 މިލިއަން ރުފިޔާ ދޭނެ ކަމަށެވެ.\nއެ ޖަމިއްޔާ އިން ބުނި ގޮތުގައި މި ލޯނު ދީފައިވަނީ ރާއްޖޭގެ އިގްތިސާދަށް ކުރިމަތިވާ ހީނަރުކަމުގެ ސަބަބުން ހާއްސަކޮށް ޓޫރިޒަމް ސިނާއަތުގެ ހުއްޓުމަކަށް އައުމާ ގުޅިގެން އިގްތިސާދަށް ކުރާ ނޭދެވޭ އަސަރު ކުޑަ ކުރުމުގެ ބޭނުމުގައި ކަމަށެވެ.\nކޮވިޑް-19 އާ ގުޅިގެން، ދައުލަތުގެ އާމްދަނީ ދަށްވާނެތީ، ސަރުކާރުން ދަނީ އާމްދަނީ ހޯދޭނެ މަގުތައް ހޯދަމުންނެވެ. މިގޮތުން ސަރުކާރުން ވަނީ ލޯނާއި އެހީ ހޯދާނެ ކަމަށް ބުނެފަ އެވެ. މިހާތަނަށް ކޮވިޑް-19 އާ ގުޅިގެން އެހީތެރިކަން ދީފައިވަނީ އީޔޫއިންނެވެ.\nފިނޭންސް މިނިސްޓްރީ އިގްތިސޯދު ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް


Zuha maraali Sumon ah 15 aharu ge jalu hukumeh ivvaifi\nޒުހާގެ މަރުގެ މައްސަލާގައި ދައުވާކޮށްފައިވާ ސުމޮން މިއާ: - އަވަސް ފޮޓޯ: މުހައްމަދު އަޒާން\nމާލޭ މަގުމަތީގައި މަރާލާފައި އޮއްވާ ފެނުން ހައްވާ ޒުހާގެ މަރާ ގުޅިގެން ދައުވާ ކުރި ބަންގްލަދޭޝްގެ ސުމޮން މިއާ 15 އަހަރަށް ޖަލަށްލުމަށް ކުރިމިނަލް ކޯޓުން މިއަދު ހުކުމް ކޮށްފި އެވެ.\nދައުލަތުން އޭނާގެ މައްޗަށް އުފުލަނީ އެނގިހުރެ މީހަކު މަރާލި ކަމުގެ ދައުވާ އެވެ. ދައުވާގައި ބުނަނީ ހައްވާ ޒުހާގެ ކަރުގައި ސުމޮން ކަނާއަތުން ހިފާ، ޒުހާ މަރާލާފައިވާ ކަމަށެވެ.\nސުމޮން ވަނީ ޝަރީއަތުގެ މަޖިލީހަށް އެކަމަށް ފުރަތަމަ އެއްބަަސްވި އެވެ. ނަމަވެސް ޒުހާ މަރާލާފައިނުވާނެ ކަމަށާއި އޭނާގެ ކަރުގައި ހިފީ އޭނާގެ ފައިސާތައް ފޭރެން އުޅުމުން ކަމަށް ފަހުން އޭނާ ބުނެ، ދައުވާއަށް އިންކާރުކުރި އެވެ.\nމިއަދު އެ މައްސަލާގައި އިއްވި ހުކުމްގައި ބުނީ ސުމޮންގެ އިއުތިރާފު އަނބުރާ ނުގެންދެވޭނެ ކަމަށެވެ. އެގޮތަށް ނިންމީ މީހެއްގެ ހައްގު ހިމެނޭ ކަމެއްގައި އިއުތިރާފުވުމަށްފަހު އިއުތިރާފު އަނބުރާ ނުގެންދެވޭނެ ކަމަށް ސުޕްރީމް ކޯޓުން ކަނޑައަޅާފައިވާތީ އެވެ.\nޒުހާ މަރުވެފައިވަނީ އޭނާގެ ކަރުގައި ހިފުމުން ނޭވާ ހާސްވެގެންކަން ޑޮކްޓަރުންގެ ލިޔުންތަކުން އެނގޭ ކަމަށާއި އެހެންކަމުން އެއީ ގަސްދު މަރެއް ކަމަށް ހުކުމްގައިވެ އެވެ. އަދި ޒުހާގެ ކަރުގައި ހިފާ އޭނާ މަރާލީ ސުމޮންކަން ޝަރީއަތަށް އެއްވެސް ޝައްކެއް ނެތް މިންވަރަށް ސާބިތުވާ ކަމަށެވެ.\nސުމޮންގެ މައްޗަށް ކުށް ސާބިތުވިއިރު ޒުހާގެ މަންމަ ވަނީ މަރަށް މަރު ހިފަން ބޭނުން ނުވާ ކަމަށް ބުނެފަ އެވެ. އެހެންވެ ސުމޮންއަށް އަދަބު ކަނޑައެޅުމުގައި އެކަމަށް ރިއާޔަތްކުރި އެވެ.\nދައުލަތުން ބުނެފައިވަނީ ސުމޮން ކުރި ކުށަށް ގާނޫނުލްއުގޫބާތުގައި ކަނޑައަޅާފައިވަނީ 10 އަހަރުގެ ޖަލު ހުކުމެއް ކަމަށާއި ނަމަވެސް އޭނާ ކުށްކުރި ގޮތަށް ބަލައި އަދަބުގެ ދަރަޖަ ދެ ދަރަޖަ މަތިކޮށް 15 އަހަރަށް ހަދަން ޖެހޭ ކަމަށެވެ.\nމައްސަލަ ބެއްލެވި ގާޒީ އިބްރާހިމް އަލީ ހުކުމް ކުރެއްވީ ސުމޮން 15 އަހަރަށް ޖަލަށްލުމަށާއި މަރުގެ ދިޔައިގެ ގޮތުގައި އެއް ލައްކަ ރުފިޔާ އެއް މަސް ތެރޭގައި ދެއްކުމަށެވެ. އަދި ކައްފާރާއެއްގެ ގޮތުގައި ވިދިވިދިގެން ހަނދު މަހުގެ ދެ މަހު ރޯދަ ހިފުމަށް ވެސް ސުމޮން މިއާގެ މައްޗަށް ހުކުމްކުރި އެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ހައްވާ ޒުހާ މަރު ކުށްކުރުން


Assad verikamun dhuru koffaane kamuge inzaaru Israel in dheefi | Mihaaru\nއިޒްރޭލުގެ އެނާޖީ މިނިސްޓަރު ޔުވާލް ސްޓެއިނިޒް. --ފޮޓޯ:ގެޓީ އިމޭޖަސް\n08 މެއި 2018 - 10:103comments\nނޭޝަނަލް އިންފްރާސްޓްރަކްޗާ، އެނާޖީ އެންޑް ވޯޓާ ރިސޯސަސް މިނިސްޓަރު ޔުވާލް ސްޓެއިނިޒް ވިދާޅުވީ ސީރިއާގެ ތެރޭން އިޒްރޭލަށް ހަމަލާތައް އަންނަ ނަމަ އެއީ އަސަދުގެ ވެރިކަމުގެ ނިމުން ކަމަށް އޭނާ ގަބޫލް ކުރަންޖެހޭނެ ކަމަށެވެ.\nއޭނާ މި މޭރުމުން ވާހަކަ ދައްކަވާފައި ވަނީ އީރާނަށް ނުވަތަ އެ ގައުމާ ކައިރި ހިސާބުތަކަށް އިޒްރޭލުން މިސައިލް ހަމަލާ ދިނުމަށް ތައްޔާރުވަމުންދާ ކަމުގެ ރިޕޯޓްތަކެއް އާއްމުވެފައި ވަނިކޮށެވެ. ސީރިއާގައިވާ އީރާނުގެ އަސްކަރީ ބައެއް ތަންތަނަށް ދާދި ފަހުން ދިން މިސައިލް ހަމަލާގެ ބަދަލު ހިފާނެ ކަމަށް އީރާނުން ވަނީ އިންޒާރު ދީފަ އެވެ. އީރާނުގެ އަމާޒުތަކަށް ހަމަލާދީފައި ވަނީ އިޒްރޭލުންނެވެ. އެކަމަކު އެ ހަމަލާތައް ދިން ކަމަށް އިޒްރޭލުން އެއްބަސްވެފައެއް ނުވެ އެވެ.\nސީރިއާގެ ހަތް އަހަރުވީ ދާޚިލީ ހަނގުރާމައިގައި އީރާނުން ދަނީ ބައްޝާރުލް އަސަދަށް ތާއީދު ކުރަމުންނެވެ. އީރާނުގެ އެތައް ސަތޭކަ އަސްކަރީ މުޝީރުންނާއި އެތައް ސިފައިންނެއް ސީރިއާގައި ދަނީ ހަރަކާތްތެރިވަމުންނެވެ.\nސްޓެއިނިޒް ވިދާޅުވީ ސީރިއާގެ ދާޚިލީ ހަނގުރާމައިގައި އަސަދު އެތައް ޖަރީމާއެއް ހިންގި ނަމަވެސް އިޒްރޭލުން އެކަމުގެ ތެރެއަށް ވަދެފައި ނުވާނެ ކަމަށެވެ.\n"އެކަމަކު އީރާނުން އިޒްރޭލަށް ހަމަލާ ދިނުމަށް ސީރިއާގެ ސަރަހައްދު ބޭނުން ކުރާ ނަމަ އެއީ އަސަދުގެ ވެރިކަން ނިމުމުގެ ސިއްކަ،" އިޒްރޭލުގެ ނޫހަކަށް ދެއްވި އިންޓަވިއުއެއްގައި ސްޓެއިނިޒް ވިދާޅުވި އެވެ.\nއިތުރު ލިޔުންތައް އިޒްރޭލް ސީރިއާ ބައްޝާރުލް އައްސަދު


އިންސާނުންގެ ޢަމަލުތައް ވަލު ޖަނަވާރުންނަށްވުރެ ދަށުދަރަޖައަށް ވައްޓާލައި އަމިއްލަދަރިންނަށާއި ޢާއިލާގެ މީޙުންނަށް ޖިންސީގޯނާކުރާ މީހުން އެބައުޅެއެވެ. އެފަދަ ޢަމަލެއްކޮށްފިނަމަ ރިޕޯޓްނުކޮށް ދޫނުކުރާށެވެ! އެއީ އެއްވެސް ޙާލެއްގައި އެމީހުންނަށް ގެއްލުން ދިނުމަކަށް ނޫނެވެ. އެއީ އެމީހުން އިޞްލާޙްކުރަންޖެހޭތީއެވެ. ރިޕޯޓުކުރުމުގައި އެއްވެސް މީހެއްގެ މޫނަށް ނުބަލާށެވެ!\nއެފަދަ މީހުން އެކުރާކަމަކީ ﷲ ތަޢާލާއަށާއި އިސްލާމް ދީނަށް ފުރައްސާރަކުރުމެވެ. މަލާމާތްކުރުމެވެ. ނަމަވެސް ޙަޤީޤަތުގައި އެކުރާ މަލާމާތް ރައްދުވަނީ ހަމައެމީހަކަށެވެ. އަގުވެއްޓި މުޖުތަމައުން ބާކީވެގެންދަނީ އެމީހުންނެވެ. އެފަދަ މީހުންނަކީ ﷲ ތަޢާލާގެ ގަދަފަދަ ޢަޛާބަށް އަމިއްލައަށް ހުށްހޮޅިގަންނަ މީހުންނެވެ.\nއެންމެހައި ފާހިޝް ޢަމަލުތައް އިސްލާމް ދީނުގައި ވަނީ ޙަރާމްކުރައްވަވައިފައެވެ. އަދި މީސްތަކުން ލައްވަވާފައިވަނީ އެކަކު އަނެކެއްގެ ބެލެނިވެރިން ކަމުގައެވެ. މައިންބަފައިން އެކަންޏެއް ނޫނެވެ. ޢާއިލާގެ ކޮންމެ މީހަކީވެސް އަދި ކޮންމެ އިންސާނަކީ ވެސް އޭނާގެ އަޚާގެ ބެލެނިވެރިއެކެވެ. ހިމާޔަތާއި ރައްކައުތެރިކަން ފޯރުކޮށްދޭންޖެހޭނެ މީހެކެވެ. އިންސާނީ ކަރާމާތް ނަގަހައްޓައި މަތިވެރިކުރުމަކީ އިސްލާމްދީން އެންމެ ބޮޑަށް ބާރުއަޅާކަންތަކެވެ.\nވީމާއިސްލާމްދީނުގައި ޙަރާމްކުރައްވަވާފައިވާ ބޮޑުފާފައެއް ކުރުމުންއެނގިގެންދަނީ އެމީހާގެ ކިބައިގައިހުރި ޖާހިލުކަން ބޮޑުކަމެވެ.އިސްލާމް ދީނަށް ފުރައްސާރައަކަށްވާނީ އިސްލާމް ދީނުގައި އެކަން ޙަރާމްކުރައްވަވާފައިނުވާނަމައެވެ.\nއެމީހުންނަށް އެކުރެވޭ ނުބައިކަންބޮޑު ޢަމަލުކުރުން ހުއްޓުވައި އިޞްލާޙްކުރެވޭނީ އިސްލާމް ދީނުގައިވާމަގުން ޙައްޤު އަދަބުދީގެންނެވެ. ﷲ ތަޢާލާ ބައިވައިލެއްވެވި ޙައްދުތައް ޤާއިމުކޮށް ތަންފީޒުކޮށްގެންނެވެ! އެކަންކުރުމުގައި އެއްވެސް މީހަކު އިސްތިސްނާ ކުރުމަކީވެސް ﷲ ތަޢާލާގެ ޙައްޤުތަކަށް އަރައިގަތުމެވެ. ﷲ ތަޢާލާ ބާވައިލެއްވެވި ޙައްދުތައް ތަންފީޒުކުރުމަކީ ކަމާއިބެހޭ ފަރާތްތަކުން ކޮންމެހެންވެސް އަދާކުރަންޖެހޭނެ ﷲ ތަޢާލާގެ ޙައްޤުފުޅެކެވެ.\nއެފަދަ ފާފަތައްކުރާ މީހުން ހިމާޔަތްކޮށް މައުލޫމާތު ސިއްރުކުރުމެއް ނެތެވެ! އޮތީ މީހުން ގިނަ ތަންތަނަށްނުރެ ޙައްދު ޤާއިމުކުރުމެވެ. އެމީހުން ފަޟީޙަތްކުރުމެވެ. ރޭޕްކުރުން ފަދަ އަމަލުތައް ކުރުމުން އޮތީ މީސްތަކުންގެ ކުރިމަތީގައި މަރުގެ އަދަބު ދިނުމެވެ!\n- މުފްތީ މެންކުގެ ދަރުސެއް އަޞްލަކަށް ބަލައިގެން ލިޔެފައިވާ ލިޔުމެއް


Ahmed Hishan ah LITUS Automobiles in Cycle eh hadhiyaa kohffi - AO News\nއަޙްމަދު ހިޝާނަށް ލިޓަސް އޮޓޯ މޮބައިލް އިން ސައިކަލެއް ހަދިޔާ ކޮށްފި.\nނުކުޅެދުންތެރިކަން ހުންނަ ފަރާތްތަކަށް އެހީތެރިކަން ފޯރުކޮށް ދެއްވަމުން ގެންދަވާ އަޙްމަދު ހިޝާނަށް ލިޓަސް އޮޓޯ މޮބައިލް އިން ސައިކަލެއް ހަދިޔާ ކޮށްފިއެވެ.\nލިޓަސް އޮޓޯމޮބައިލް އިން ހާމަ ކޮށްފައިވާ ގޮތުގައި، ޙިޝާނަށް މި ސައިކަލް ހަދިޔާ ކުރަން ނިއްމެވީ، ޙިޝާނަކީ ނުކުޅެދުންތެރިކަން ހުންނަ ކުދިންނާއި ޚާއްޞަ އެހީއެއް ބޭނުންވާ ކުދިންނަށް ތަފާތު ގޮތް ގޮތުން އެހީތެރިވެ މިދާއިރާއިން މުޖުތަމަޢަށް ނުހަނު ބޭނުން ތެރި މަސައްކަތް ތަކެއް ކުރައްވަމުން ގެންދަވާ ފަރާތަކަށް ވެފައި ،ހިޝާންގެ ސައިކަލުގައި ކުދިން މިސްކިތަށް ނަމާދަށް ގެންދާތަން ފެންނަމުންދާތީ އާއި، އަދި ދިމާވި ކޮއްމެވެސް ކަމެއްގެ ސަބަބުން އަމިއްލަސައިކަލް ވިއްކާލާ ޚަބަރު ލިބުމާއި ގުޅިގެން މިކަމަށް އެހީތެރި ވުމުގެ ގޮތުން ނެވެ.\nޙިޝާން ވިދާޅުވީ،މިއަދު ވަރަށް އުފާވެއްޖެ ކަމަށާއި،އަމިއްލަ ވިޔަފާރިވެރިން މިފަދަ ކަންކަމުގައި ދެއްވާ އެއްބާރުލުމަށް ވަރަށް ބޮޑަށް ޝުކުރު އަދާކުރައްވާ ކަމަށެވެ.\nޙިޝާނަކީ،ރާއްޖޭގެ އެކި ކަންކޮޅުތަކުގައި އުޅޭ ނިކަމެތިންގެ ޙާލުބަލައި އެހީތެރިވާން ކެރިގެން ނުކުތް ޒުވާނެކެވެ. ވަކި ކުލައެއް ވަކި ޖިންސެއް ވަކިއުމުރެއް ވަކިރަށެއް ތަފާތުކުރުމެއްނެތި ކުރަންފެށި މަސައްކަތުގެ ސަބަބުން ތަފާތު އެތައް އިންޒާރުތައް ލިބޭ އިރުވެސް މިމަސައްކަތުގައި ޙިޝާންވަނީ ދެމި ހުންނަވާފައެވެ.\nއެތައް އާއިލާތަކަށް ހިޝާން ފޯރުވައިދޭން ބޭނުންވި އެހީތެރިކަން އެކި މުއައްސަސާތަކުގެ އެއްބާރުލުން ކުރިން ނުލިބި ދަތިތަކެއް ކުރިމަތިވި ނަމަވެސް މިހާރުގެ ނައިބުރައީސް ފައިޞަލް ނަސީމުގެ ފަރާތުން ހާއްސަކޮށް މިފަދަ ކަންކަމަށް އެއްބާރުލުން ލިބޭ ކަމަށް ޙިޝާން ހާމަކުރެއެވެ.\nހިޝާނުފަދަ ނިކަމެތިންގެ ހައްޤުތައް ހޯދައިދޭން ބޭނުންވާ ފަރާތްތަކަށް މުޖުތަމަޢުގެއެއްބާރުލުމާއި އެހީތެރިކަން ބޭނުންވެއެވެ. ހިޝާން ގެ މަސައްކަތުގައި ބަރަކާތް ލައްވާށި އެވެ. އާމީން.\nބަޔަކު ސުޝާންތު މަރާލީ ކަމަށް ތުހުމަތު ކުރެވޭ :ބޭބޭ\nދީޕިކާގެ މަންމަ ކޮވިޑަށް ޕޮޒިޓިވްވެ ފަރުވާދޭނެ ގޮތެއް ނެތިގެން އެހީއަށް އެދި އާދޭސްކުރަނީ\nބަރުދަން ލުއިކުރުމަށް ހެނދުނުގެ ނާސްތާގައި މިތަކެތި ހިމަނާ!\nސުޝާންތުގެ މަރާއި ގުޅިގެން ރިއާގެ ބަޔާނެއް ފުލުހުން ނަގައިފި\nހޮނިހިރު ,4ޖުލައި 2020


Miah Vure Aniyaveri Veriyeh Hayathugaves Nudheken- Muhanmaa - Vaguthu\nމިއަށްވުރެ އަނިޔާވެރި ރައީސެއް ހަޔާތުގައި ވެސް ނުދެކެން - މުހަންމާ\n7 މަސް ކުރިން ( އޮގަސްޓް 8, 2018 )\nއިދިކޮޅު ފަރާތްތަކުން ބޭއްވި ޖަލްސާގައި މުހައްމަދު އަބްދުﷲ (މުހައްމާ) ވާހަކަފުޅު ދައްކަވަނީ – ވަގުތު އިމޭޖްސް: މުހައްމަދު ޖިމީ\nމިއަށްވުރެ އަނިޔާވެރި ވެރިއެއް މުޅި ހަޔާތުގައި ވެސް ދެކެފައި ނުވާކަމަށް ރައްޔިތުންގެ މަޖިލީހުގެ އިހަވަންދޫ ދާއިރާގެ ކުރީގެ މެމްބަރު މުހައްމަދު އަބްދުﷲ (މުހަންމާ) ވިދާޅުވެއްޖެއެވެ.\nއިދިކޮޅު ސިޔާސީ ޕާޓީތަކުން މިރޭ ކުނޫޒުގައި ބޭއްވި ޖަލްސާގައި މުހައްމަދު އަބްދުﷲ (މުހަންމާ) ވިދާޅުވީ މުޅި ހަޔާތުގައިވެސް މިހާ އަނިޔާވެރި ވެރިކަމެއް އޭނާ އަށް ފެނިފައި ނުވާކަމަށްށެވެ. ފާއިތުވެދިޔަ ހަތަރު އަހަރު އެތަށް ބަޔަކަށް ނުހައްގުން އަނިޔާ ދީފަވާކަމަށް އިހަވަންދޫ ދާއިރާގެ މެންބަރު ވިދާޅުވިއެވެ.\n"ރައްޔިތުންނަށް އަނިޔާވެރިވާން ހަމަ ގައިމުވެސް އެމަނިކުފާނުވަރެއް އަޅުގަނޑެއް ނުދެކެން. އަދި މިއަށް ވުރެ އަނިޔާވެރި ރައީސަކު އަޅުގަނޑުގެ ހަޔާތުގައި ވެސް ނުދެކެން" މުހަންމާ ވިދާޅުވިއެވެ.\nރައީސް ޔާމިން މިއަދު ގެންގުޅުއްވާ ފިކުރަކީ އަނިޔާވެރިކަމުގެ ފިކުރުކަމަށް މެންބަރު މުހައްމާ ވިދާޅުވިއެވެ.\n"މިދެންނެވި މަގުން އެމަނިކުފާނަށް ވޯޓު ދޭންޖެހޭ އެއްވެސް ސަބަބެއްނެތް. އެމަނިކުފާނަކީ ރައީސުލްޖުމްހޫރިއްޔާގެ މަގާމަށް ކުފޫ ހަމަވާ ބޭފުޅެއްނޫން. ރިލްްވާންގެ މައްސަލާގަ އެކަނި ބެލިނަމަވެސް ކުފޫ ހަމަނުވާކަން ސާބިތުވޭ. ރަށެއްގެ ކައުންސިލަރަކަށް ކުލަބް ޖަމިއްޔާއަކަށް ކުރިމަތި ލިނަމަވެސް އެމަނިކުފާނު ދިވެހި ރަތްޔިތުން ބަލައެއް ނުގަންނާނެ." މުހަންމާ ވިދާޅުވިއެވެ.\nމިރޭ ކުނޫޒުގައި ބޭއްވި އިދިކޮޅު އިއްތިހާދުގެ ޖަލްސާގައި މުހަންމާ ވަނީ ރައީސް ޔާމިން މީގެ ކުރިން ދެއްކެވި ބައެއް ވާހަހަތަކަށް ބަލާއިރު އެވާހަކަތަކުގެ ސަބަބުން އެމަނިކުފާނަށް ވެރިކަމަށް ކުރިމަތިލެވެން ނެތް ކަމަށެވެ.\n"އަޅުގަނޑު ސަތޭކަ ޕަސަންޓް ޔަގީންކަމާއެކު މި ދަންނަވަނީ އެމަނިކުފާނު ވަނީ ރަތްޔިތުންގެ މުދަލުން ވައްކަންކޮށްފައި. އެ މަނިކުފާނުގެ އަމިއްލަ އިއުތިރާފުން އެބަ އެނގޭ ކޮރަޕްޝަން ހަރާމް ފައިސާ ވަންކަން. އެމަނިކުފާނުގެ އަމިއްލަ އިއުތިރާފުން އެބަ އެނގޭ ދޫވެއްސަށް ހަރާމް ފައިސާ ވަންކަން. ކަމާބެހޭ މުއައްސަސާތަކުން އާމުކުރި މައުލޫމާތުތަކުން ވެސް އެބަ އެނގޭ މިކަން ހިނގާދިޔަކަން." މުހައްމާ ވިދާޅުވިއެވެ.\nމިކަންތަށްތަކާ އެކު ދިވެހި ރައްޔިތުން ރައީސް ޔާމިން ދެވަނަ ދައުރަކަށް ހޮވަން ބޭނުންނުވާ ކަމަށް މިރޭ އިދިކޮޅު އިއްތިހާދުން ކުނޫޒްގައި ބޭއްވި ޖަލްސާގައި މުހައްމާ ވިދާޅުވިއެވެ.\nއަންނަ މަހު ބޭއްވުމަށް ހަމަޖެހިފައިވާ ރިޔާސީ އިންތިހާބުގައި ތަނަވަސް އަގުލަބިއްޔަތަކުން އިދިކޮޅު އިއްތިހާދު އިންތިހާބު ކާމިޔާބު ކުރައްވާނެ ކަމުގެ ޔަގީން ކަން އެބައޮތްކަމަށް އިހަވަންދޫ ދާއިރާގެ މެންބަރުކަން ކުރައްވަމުންދާ މުހައްމާ ވިދާޅުވިއެވެ.\nމުހައްމާ ރައްޔިތުންގެ މަޖިލީހަށް ހޮވީ ޖޭޕީގެ ޓިކެޓްގައެވެ. ނަމަވެސް ފަހުން ވަނީ ޕީޕީއެމް އަށް ސޮއި ކޮށްފައެވެ. އޭގެ ފަހުން އެޕާޓީ އިން ވަނީ މުހައްމާ ވަކިކޮށްފައެވެ. އެއާއި އެކު އޭނާ މަޖިލީހުގެ މެންބަރު ކަމުން ވަކިވެފައިވާކަމަށް އިލެކްޝަންސް ކޮމިޝަނުން ވަނީ ނިންމާފައެވެ.\nއޮގަސްޓް 8, 2018 22:45\nކަލޭ ހުރީ ވަގުޑޮލަރު ހަދާފަ. އެއި ވައްކަން. އެއީއަނިޔާވެރިކަން . ތީ ބޮޑުވަގެއް.\nއޮގަސްޓް 8, 2018 22:50\nލަންކާއައްގޮސް ޖުވާކުޅުނީމަ އޭގެ ހައްގުއަނިޔާ ލިބޭ ދުވަސް އަންނާނެ. އަނގަނުގަޅާ މުހައްމާ\nއޮގަސްޓް 8, 2018 22:54\nކަލޯ.މުހަނާ ކަލޭ ލަންކާގަ.ކެސިނޯ ތެރެއައްވަދެ ޖުވާކުޅެން ތިބި ވީޑިއަޯ ވައިރަލްކޮއްލާނަން.އިނގޭ\nއޮގަސްޓް 8, 2018 22:55\nނުފެންނާނެނުން ކަޑަބޮއް ޖަހާފަ ދިޔައީ ޑޮލަރުފަހަތުންވިއްޔާ.. މިހާރު ލިބިހުރި ޑޮލަރު ހުސްވީމަ އަލުން ފައިސާ ޗާޕުކުރާނީދޯ މުހައްމާ.. މައުމޫނުގެ ވެރިކަމުގަވެސް އެހެންނޭވީދޯ\nއޮގަސްޓް 8, 2018 22:59\nމިއަދު ވިހޭ ދަރިއަށްވެސް އެގޭ ތިޔަ ވާހަކައަކީ ޒާތީ ތަޢައްސުބުން ފުރިފައިވާ، ހަސަދައިގެ ގިނި އަލިފާންކަން. ތިކަމުގަ ކޮންމެވެސް ވަރެއް ހިމެނިފައި ވީ ނަމަވެސް މުޅި ވާހަކަ އަމުނާލެވިފައިވަނީ ހަޤީގަތް ހާމަ ކިރުމަށްވުރެ ބޮޑަށް ނަފުރަތަށް. މިހެން ނިންމާނަމަ މުހައްމާއާ މެދު ތި ވިދާޅުވި ގޮތަށް ނުނިންމެންވީ ސަބަބެއް ނެތް. ކުއްލިއަކަށް ޕާޓީ ބަދަލު ކުރުމާ، މާލެއިން ގޯއްޗެއް ގަތުމާ، މި ނޫނަސް ނާޖާއިޒު އެތައް ކަމެއްގެ ތުހުމަތު މުހައްމާގެ މައްޗަށް ކުރެވިފައިވާކަން މި ވާހަކަ އަޑުއަހަންތިބި މީހުންވެސް ބުނަމުންދިޔަ.\nއޮގަސްޓް 8, 2018 23:03\nމުހަންމާ ވަގު ފައިސާ ޖެހީމަތަ ތި ހީވަނީ އެހެން މީހުން ވެސް ވައްކަންކުރާނެ ކަމަށް. ބަލަ ކަލޯ ތިކަހަލަ ނުކިޔަވާ ހުރި ސޮރަކަށް ނޭނގުނަސް އަދުގެ ތަޢުލީމީ ޒުވާނުންނާއި ބޮޑެތި ވހޔަފާރިވެރިންނަށް އެނގޭ ވައްކަންކުރާ ސަރުކާރެއްގައި ދައުލަތުގެ ރިޒާރވް އާއި ޖީޑިޕީ2ގުނައަށް ކުރިއަރައިގެން ނުދާނެކަން.\nކޮއްކޮ ވެރިކަމުގެ އަވާގައި ނުޖެހި ފިލްމުކުޅެ މަޖާކުރަން އުޅުނުއިރު މިބޭބެމެން މިތިބީ އަދި މިއަށްވުރެ މާބޮޑު އަނިޔާވެރިކަމުގެ 30 އަހަރަކާއި އެހެން 3އަހަރުގެ ވެރިކަމެއް ދެކެފައި. ޅަކުދިންގެ އަތުންފައިން ގޯސް ހެދުމުގެ ކުރިން މުސްކުޅިންކުރެން އަހާލައިގެން އުޅުން ބުއްދިވެރިވާނެކަމަށް ފެނޭ!\nއޮގަސްޓް 8, 2018 23:13\nމުހަންމާ މިރައީސަށް ރަނގަޅު ފިލްމެއް ހަދާލަބަލަ؛\nއޮގަސްޓް 8, 2018 23:18\nއޮގަސްޓް 8, 2018 23:26\nމުހައްމާ ކަލޭ ކަލޭގެ އިސްކޮޅާ އެއްވަރުގެ ވާހަކަދައްކާ!!! ކަލޭ ޖެހޭނީ ޔާމީން ކައިރީ ހަމަ މަހައްދާން!!! އަނިޔާވެރިކަމޭ ކިޔާ އަނގަ ހުޅުވާއިރު ކޮރަޕްޝަނުން ތުންބަދެގެނޭ ތިތިބެނީ!!! ކަލެއަށް ކުރެވޭނެ ހަމައެކަނި ކަމަކީ ޔާމީނަށްވުރެން މޮޅަށް އޮތްޕެކެޓް ދައްކައިގެން ލަވަކުޅުން!!\nއޮގަސްޓް 8, 2018 23:27\nމުހައްމާކަލޯ އަށްއުޅެންނޭގުނީ ކަމެއްހިތަކަށްނާރާ ކަލޯރިޝްވަތުނެގީކިހާވަރެއް ބުނެލަދީބަލަ\nއޮގަސްޓް 8, 2018 23:28\nމި ކާކުތަ އަދި؟ ސައިޒުގަ ފިލްމު ކުޅެން އުޅެބަލަ\nއޮގަސްޓް 8, 2018 23:31\nޥަގު ނޫޓް ނުޖަހަނީސް އެހެން ކިޔާފައި ޖަލަށް ލި ވެރިކަން ކިހިނެއްޓޯ\nއޮގަސްޓް 8, 2018 23:40\nމުޙައްމާއަށް އެނގޭނެތަ އެއްޗަކު ލިޔެފައި ދައްކާފިއްޔާ "އަނިޔާވެރި" މިހެން ކިޔަން........ މި ބުނަނީ މުޙައްމާއަކީ އަނިޔާވެސް ވަކިނުވާވަރުގެ ޖާހިލެކޭ! އެކަމަކު ފައިސާކޮޅެއް ދިނިއްޔާ ހުސްބުޅި މައްޗަށް ޖެހެގަންނަ ގޮދައެކޭ މުހައްމާއެކޭ އެއްވަރު. ފައިސާ ނުދިނިއްޔާ އަމިއްލަޔަށް ފައިސާ ޖަހާކަށްވެސް ފަހަކަށްނުދާނެ!!!!!\nއޮގަސްޓް 8, 2018 23:43\nމުހައްމާ ހާދަރުޅިއެއް ތިބޭލީ\nއޮގަސްޓް 8, 2018 23:46\nކަލެއަށް އަދި ތިޔައުޅެނީ ނުބައި ރައީސަކު ނުފެނިގެން\nއަހުމަދު އިޒް ބެކް\nއޮގަސްޓް 8, 2018 23:53\nކަލޭވެސް ތީ އެކެޓަގަރީ މީހެއް. ކޮބާ ޖެހި ވަގު ފައިސާތައް. ކޮބާ ނެގި ރިޝްވަތުގެ ފައިސާތައް. މިވަހަކަ ވެސް ދައްކާލި ނަމަ ރަނގަޅު ވާނެ. އިދިކޮޅާ ގުޅުމަކުން ދިވެހިން މިކަން ހަނދާނެއް ނުނެތޭނެ.\nއޮގަސްޓް 8, 2018 23:54\nތިވާހަކަތައް ގަބޫލު ކުރާނީ ކޮލަމްބޯ ކެސީނޯ ތަކުގަ ތިބޭ ކުދިން. މުހަންމާ ވަރަށް ވާހަކަ މީ\nއޮގަސްޓް 9, 2018 00:10\nޒަރިއަންކަޓޭ ކާރި ކާކުތަ ބުނީ ތިކަމުގެ ތެރެއަށް ވަންނާށޭ، ދުނިޔޭގެ އެދުމަށް ހެއްލުނީމަ ވާނެ އެތި ވެފަ ތިއޮތީ، ރައީސުލްޖުމްހޫރިއްޔާ އަށް ބަދުބަސް ބުނިއިރު ތިމާ އަމިއްލައަށް ސެލްފް އޮޑިޓެއް ކޮށްލިނަމަ މާ ރަނގަޅުވީސް.\nއޮގަސްޓް 9, 2018 00:45\nމުހައްމާ ކަލެޔައްވުރެ ބޮޑު ވަގެއް މިދުނިޔެއިން އަހަރުމެން ދުވަހަކުވެސް ނުދެކެން ކަލޭ ޖޭޕީގެ މެމްބަރަކަށްހުރެ ވަގުލާރި ބަނޑު އެޅީ ކޮންބައެއްގެ އަތުން އެމްޑީޕީ އަށް މިހާރު ސަނާކިޔަނީ އެލާރީގެ ހިޔަނީގަ ލަދު ހަޔާތުގެ ކަންފުޅެއްވެސް ނެތެއްނު އެއްބުރުން ރައީސް ޔާމީން 2018 އިންޝާﷲ.\nއޮގަސްޓް 9, 2018 00:58\nމުހައްމާކަލޯގެ ވަތުބަތާނަ މިހިޔާލީ ފިލްމުންވެސް އެނގޭ ކަލެޔަކީ ރިސްވަތު ބޮނޑި ހިފައިގެން ހުރި މީހެއްކަން ދެންވެސް އަވަހައް މާމަ ހުނިގޮޑި ހިފައިގެން ހުނިގާނަން އިނދެބަލަ ވަރައްސަޅިވާނެ.\nއޮގަސްޓް 9, 2018 01:39\nއާ ލާރިޖެހީމަވެސް މަޖިލީހަށް. މި ސަރުކާރުގަ އަދި ތި ލައްޒަތެއް މަދު ވީ ، އެހެނއވީމަ އަނިޔާވެރިތާ\nއޮގަސްޓް 9, 2018 06:19\nއަލާ އަރާފަ މިހާރު ހުންނާނީ.2އަނބި ތެރެއިން 1 ދޫކޮށްލުން ނޫން ގޮތެއް މިހާރަކު ނެތް\nއޮގަސްޓް 9, 2018 07:16\nމުޙައްމާ ކުރިކުށްތައް ހަނދާންނައްތާލީތަ ކަލޭގެ\nޝަރީޢަތް އަދި ކުރިއަށް ދާނެ އިންސާ ﷲ\nއޮގަސްޓް 9, 2018 07:58\nކަލޭ ވަގުނޫޓް ޖަހައިގެން މައުމޫނުގެ ވެރިކަމުގައި ޖަލަށްލީމާވެސް ބުނި މައުމޫނަށްވުރެން އަނިޔާވެރި ވެރިއެއް ނުދެކެމޭ.\nއޮގަސްޓް 9, 2018 08:08\nމިސަރުކާރަކީ ކުޑަމިންވަރަކަށް ނަމަވެސް އަނިޔާވެރި ސަރުކާރެއްނަމަ، ބަޣާވާތުގެ ކުށް ޤާނޫނުލް އުގޫބާތުގައި ހިމެނީހީ އުމުރަށް ޖަލަށް ނުވަތަ މެރުމަށް. މިގައުމުގަ ތިބި ތިކަހަލަ ނުކިޔަވައިތިބި އިސްލާމްދީނުގެ އުސޫލުތަކާ ދިމާ ދެކޮޅަށް މަސައްކަތްކުރާ ޖާހިލުންގެ ސަބަބުން މިގައުމުގައި ފިތުނަ އުފެދެނީ. ތިކަހަލަ އަމުދުން ހަޔާތެއްނެތް ފައިސާ ނެގިތަނެއް ނޭނގި މުއްސަނދިވެ ކޮންމެވެސް ގޮތަކުން ޝަރީއަތުން ދޫވެފައިތިބި ނުލަފާ މީހުން އަހަރެމެން ރައްޔިތުން ހޮވާފަ ހުރި ވެރިއަކާ ދިމާއަށް ހިތުހުރި އެއްޗެއް ނުކިޔަށްޗޭ އަލުން އެމައްސަލަ ހުޅުވަން ޖެހިދާނެ.\nއޮގަސްޓް 9, 2018 08:17\nމުހަންމާ ކަލޭތީ ވަގުފައިސާޖެހި މީހެއް؟ ސަހަލުވާނެތަ؟ އަނިޔާވަރިކަމޭ ތިކިޔަނީ. އަނިޔާވެރިކަން އެނގޭއިރު އެކޮޅަށްޖެހިފަ މިކޮޅަށްޖެހިފަ ނަގުދުފައިސާ ނުޖެހިގެން ތިއައީ އައިކޮޅާށް. ކޮންތާކު ޖެހެނީ. ތިއުޅެނީ ރޯލުވިއްކައިގެން މުއްސަނދިވެގެންތަ؟ މާލެއިން ގެދޮރާ ހުޅުމާލއެއްިން ގެދޮރުގަތީ ކަލޭގެ ބަފާފަރާތުން ވާރުތަވި ފައިސާއިންތަ މިހިރަ ގަމާރާ\nއޮގަސްޓް 9, 2018 08:45\nތިތިބީ ފައިސާގެ އަޅުން.އެހެންނު ވާނީ މުއްސަދިވާން ނުކުރާނެ ކަމެއް މިސޮރުމެންގެ ނޯންނާނެ.ވަގުފައިސާވެސް ޖެހީމިސޮރުމެންނޯ.ލާރިކޮޅެއް ލިބެންޏާ އަތުގަ އޮންނަ 3ބެން ވެސް ވިއްކާލަފާނެ.\nއޮގަސްޓް 9, 2018 08:53\nކަލޯ މަޖިލިހަށްއައީ ގާސިމް ޚަރަދުކޮށްގެން، އެކަމަކު ދުވަސްކޮޅކުން ފެނުނީ ޕީޕީއެމްގައި ހުރިތަން، ދެން އެކޮޅުންވެސް ކައިގެން އަދި އެއައްވުރެ އިތުރަށް ހޯދަން އެއްކާ އަނެއްކޮޅަށް.\nއަސްލު ނަފްސު ވިއްކުމަކީ މިއީ.\nއޮގަސްޓް 9, 2018 09:08\nކަ؛ޭކަހަލަ ވަގަކަށް ރަނގަޅުވާނީ ހަމަ ތިކަހަލަ އަނެއް ވަގު. ލަނޑަޔާ ވާނީ ލަނޑާ\nއޮގަސްޓް 9, 2018 09:30\nމުހަންމާ ބުނަންތަ މިއައްވުރެ ރައްޔިތުންނައްހެޔޮއެދޭ ރައްޔިތުންގެ އިހްސާސްތައް ދަނެގެން މަސްރޫތައްހިންގާ ވެރިޔަކުހަމަގައިމުވެސް މަހާތަނައް ފެނިފައެއްނެތް ހަމަގައިމުވެސް މިހާރުމިތިބިމެމްބަރުންނައްވުރެ ރައްޔިތުންނައް ހަރާންކޯރުވީ މެމްބަރުންނެއް މަށެއްނުދެކެން ރައްޔިތުންނައް އެހީތެރިވާނެކަމަށް ބުނެ ހުވަފެންދައްކައި މަޖިލިސްއައް ހޮވުމިން ކޮންމެމީހަކު ޖީބުފުރެންދެން ލިބުނުކޮންމެދިމާއަކުންލާރިނައި ރާއްޖެއާ ރާއްޖޭންބޭރުން އެޕާޓުމެންޓުގަނެ ރައްޔިތުންނައް ކޮށްދޭންބުނިކަންތަކުގެމަތީން ހަނދާންނެތި އަމިއްލައެދުމިން ފޯވެފައިތިބި މެމްބަރުންނައް ރައީސައްވުރެގޯސްމީހަކު ނުހުންނާނެ އެއީރައްޔިތުންބޭނުންވާ ކަންތައްތައް ކޮށްދެއްވާތީ\nއޮގަސްޓް 9, 2018 09:38\nކަލޭތީ ކޮންފެންވަރެއްގެ މީހެއް ޔާމީނޭކިޔާ އަނގަފުޅާކުރަން؟ ކަލެޔަށް ކަންކަން އަދިނޭންގެނީ ބޮޑުވެ، މީހާ ދުނިޔެއަށް ލޯހުޅުވުނީމަ އަނިޔާވެރިންނާ، ކަންކަން މިދާގޮތް އަދި އެނގޭނެ! ގިނައިންހެޔޮ ކަންތައްކޮށް ރުގިޔާކުރާ މީހަކަށް ދައްކާލަން ނަސޭހަތްތެރިވަން..\nއޮގަސްޓް 9, 2018 10:20\nމުހއްމާމެނަށް ހޭވިފަހުރި ހަޑި މިރޭ ނިދަންއޮވެގެން ވިސްނާލާށެވެ. ލިބިފައިހުރީ ހައްގު މުދާތަކެއް ހެއްޔެވެ. ކަލޭ ބޭކާރު ވާހަަކަ ދައްކާއިރު، ހަގީގަތް ﷲ ދެކެދެނެވޮޑިގެން ވެއެވެ.\nއޮގަސްޓް 9, 2018 10:23\nހަޔާތެއް އޮތްނަމަ ރަގަޅު ތިހެންބުނަން\nއޮގަސްޓް 9, 2018 10:29\nރައީސް ޔާމީން ކުރެއްވި އަނިޔާ އަކީ ތަރައްގީ ތޯ.\nއޮގަސްޓް 9, 2018 11:13\nތީ ބޮޑުވެގެންވާ ޝައިޠޯނެއް! ޖުވާކުޅޭ ރިޝްވަތު ހިފާ އިބިލީހެއް! ﷲ، ތި ދައްޖާލުގެ ކިބައިން އަޅަމެން ސަލާމަތް ކުރައްވާށި! އާމީން.\nއޮގަސްޓް 9, 2018 11:21\nމުހައްމާ އަނެއްކާތިއީ ބުންޏޭބުންޏޭއަށް ދެއްކެވި ވާހަކައެއްތޯ އެހެންކަމަށްވާނަމަ މުހައްމާ\nކުޅެފަައިޥާ ޖޯކްފިލްމުތަށްމަތިންހަދާންވަނީ މުހައްމާބުނަންތޯ ކޮންމެކަމެއް ނުވަތަ ބުނުއްވާ\nކޮންމެއެއްޗެއް މުހައްމާކުޅުއްވާ ޖޯކްފިލްމެއްނޫނީ ލަވައެއްކަހަލައެއްޗަކަށްނުހައްދަވާ މިހެން\nމިބުނީމިޚަބަރުގައި މުހައްމާދެއްކެވިކަމަށް ލިޔުއްވާފައިވާ ލިޔުންތަކުން އެގޮތަށް ހީކުރެވޭތީ\nމުހައްމާ ދައްކަަވާފައިވާ ވާހަކަފުޅުގައިއޮޓަރެއްނެތް އަނިޔާވެރިކަމަށް ފާހަގަކުރެވޭ ތިރީސް\nއަހަރުގެ ވެރިކަމެއްހިގިދުވަސްވަރުގައި ޝޭޚުބޭފުޅުންކުށެއްނެތި ޖަލަށްގެންގޮސް ތުބުޅިބާލާ\nސޯސްހާކައިފައިއެބަހުރި ބުންޏޭބުންޏޭއަކަށްނޫން ގާތްތިމާގެ ޝޭޚެއް ކުށަކާނުލައި ޖަލަށް\nގެންގޮސްވައްޓާލާފައި ގުދާރުމަށްޗަށްއަރާ އަނިޔާކުރުމުންއަދިވެސްތަދުނުފިލާ މިއީ އަނި\nއޮގަސްޓް 9, 2018 12:00\nމުހަންމާ ވިދާޅުވެލައްވާކޮންމެބަސްފުޅަކާ ކުރަޢްވާކޮންމެކަމެއް ބުންޏޭބުންޏޭ ފަދަ\nއޮގަސްޓް 9, 2018 12:47\n3 ނޮވެމްބަރާ ބޮޑު ބުރާސްފަތި އަދި ފެބުރުއަރީ7އައި އިރު، ކަލޭ ކޮބާ. މާޖެހި ސޯޓު ލައިގެން ނަށަނީދޯ.\nއޮގަސްޓް 9, 2018 12:57\nބޮޑުވަގު މަގުމަތީ ވައްތަރުޖައްސަންދޭބަލަ އަސާބުރިހިފައިގެން އޭ ކަލޭގެމަގާމަކީ މިއިންތިޚާބު ކާމިޔާބުކޮށްފައި ނިކަންރީޗައް ސައިޒުކޮށްލާނަން ތައްޔާރަށްހުރޭ މަޖިލިހަށްވަންނަންތިދެންކާކުތަ! ބޮޑުވަގު\nއޮގަސްޓް 9, 2018 13:04\nއިދިކޮޅުގައިތިބި މީހުން ޖަލަށްވަނީ ކުއްކޮށްގެން ޝަރީއަތުން ހުކުމްކުރީމައި ދެންތިދައްކަނީ ކޮންއަނިޔާއެއްގެވާހަކަތަ! 30 އަހަރުވަންދެން ރައްޔިތުންނަށް އަނިޔާކުރި މީހާވެސް މިހާރުހުރީ މުހައްމާގެ ފަޅިގައި އޭނަނަގެ ވެރިކަމުގައި މީހުންޖަލަށްލީ ޝަރީޢަތުން ހުކުމެއްވެސް ނުކޮށް ގަމާރު މީހާގަޑާއިގޭތަ!\nއޮގަސްޓް 9, 2018 19:19\nކަލެއެކޭ ޔާމިނެކޭ ތަފާތެއްނެއް\nއޮގަސްޓް 9, 2018 22:58\nމުހައްމާ ކަލޯ! މުހައްމާ ކަލޯމެންގެ ތިޔަހުރި ފެންވަރުގައި ބަޔަކުމެން ނިކުމެގެން ރައްޔިތުންގެ މަޖްލީހުގެ މެމްބަރަކަށް ހޮވީތީ ﷲ އަށް ޝުކުރުވެރިވާންވީ! މުހައްމާ ކަލޯ ތިއީ މާގިނަވެރިކަމެއް ފެނުނު އަދި ތަޖްރިބާވެސް ކުރެވުނު މީހެއްނޫން. މުހައްމާކަލޯ ގެފެށުން އައިމަގުގައި ކުރިޔަށް ދާން ހުރިނަމަ ރަގަޅުވީސް. ނުބައިލައިނަކަށް އަރައި ވިކުނީމަ ދެން ދައްކާނީ ތިވާހަކަ! އޭފޯސަައިޒުގައި ދިވެހި ފައިސާގެ ނޫޓު ޗާޕްކޮށްގެން ޖަލަށް ދިޔައީ މީހަކު ކުރިކަމެއްނޫން! އެއިރުގައި ވެރިޔަކަށް ހުންނެވީ ރައީސް މައުމޫނު. ވެރީންނެއް އެއްގޮތަކަށްވެސް އަނިޔާވެރިއެއްނުވާނެ. އަނިޔާ ލިބިގަންނަނީ މީހާ ކަސިޔާރުމަގުން ދަތުރުކޮށްގެން އަމިއްލަޔަކަށް. މަޖްލީހުގެ ގޮނޑިންފައިބައިގެން ދާން ދިމާވީ ޤަވާޢިދު ފޮށާލާޖެހީމާ. ޤާނޫނުން އަދަބުދިނީ. ރައީސް ޔާމީނެއްނޫން. ގޮނޑިގެއްލުނީމާ ދެން އެހެންވަޒީފާޔަކަށް ބޭޑްނުވެ ދިޔަނަމަ ނިމުނީއެއްނޫން. ނޫނީ ހަމަ ހެއްވާލަވަ ކުޅެން ފުށްޖަހާލައިގެން ނިކުތްނަމަ. ރައީސް ގެ އިސްތަށިފުޅުގަ އިލްޒާމް އަޅުވާކަށް ނުޖެހޭ! އަދަބު ދެނީ ހެދިފައިހުންނަ ޤާނޫނުން.\nއޮގަސްޓް 9, 2018 23:42\nޢެހެންތާވާނީ..ތިޔައުޅެނީ ސީރީޔާ ނުވަތަ އެހެންވެސްއެފަދަ ހާލަތުގަ އުޅެންޖެހިފަވާދައުލަތެއްގެދިދައިގެ ހިޔަލުގަ ވިއްޔަ.. އަންގައޭކިޔާބަލަ.\nއޮގަސްޓް 9, 2018 23:47\nކަލޯ މުހަންމާ ޔާމީނު ކުރި އަނިޔާއެއް ބުނެދީބަލަ . މުހަންމާ އަކީ ކާކުކަންނޭގި ހުއްޓާ ބަޔަކު މީހުން ގޯނި ތުންމޮހާނެރެ ފެންވަރުވާ ފުށްޖަހާފަ ނެރެ ގޮނޑިއެއްގަ ބޭންދީމާ ގޮނޑިޔަށް ހަރާންކޯރު ވުމުން އޭގެ އަގު އަދާކުރަންޖެހުމުން އެވަނީ އަނިޔާކުރަނީކަމަށްތަ ؟އެ ގޮނޑިގަ ކިޔަމަންތެރިކަމާއެކު އިންނަމަ ހިތްހަމަޖެހުމާ އަރާމު އިހްސާސްވީސް. މިއަދު އިށީންނާނެ ގަލެއް ނުފެނިގެން ކޮޅުކޮޅަށް ދުވެދުވެހުރޭ .މުހަންމާއަށް ހީވީތަ މަޖިލީހުގެ މަމްބަރުކަމަކީވެސް ކުޅޭކުޅޭ ފިލްމެއްކަމަށް. އެކަށީގެންނުވާމީހުންނާ ނުބައްދަލު ގޮނޑީގަ އިށީނދެވުނީމަ ވާނީ ތިޔަހެން.\nއޮގަސްޓް 10, 2018 05:49\nދެކެ ދެކެ ވެސް މުހައްމާވަރުގެ އަނިޔާ ވެރިއެއް ނުދެކެން\nއޮގަސްޓް 10, 2018 09:51\nތިހާ ހަރާން ކޯރު މެންބަރެއް ދުވަހަކުވެސް ނުދެކެން\nއޮގަސްޓް 10, 2018 10:31\nކަލޯ މާމޮޅު އެކްޓަރަކައް ވެގެން ފޮނިކަޑަމުން ދުވެފަ އެންމެފަހަރަކު ސްކްރިޕްޓަކާ ނުލާ އެކްޓް ކުރަންޖެހުމުން ކަންކުރަން ނޭގުމުން ތިޔަ ނުބައިކުރީ ޕްރޮޑިއުސަރު!\nދެން ފެންނަނީ ރަަޤީބާ ގޮވައިގެން ދަޅުފިއްތަން ދާން!\nއޮގަސްޓް 10, 2018 14:45\nކަލެއަށްވުރެން ބޮޑުކޮރަޕްތް ގަމާރު އަމިއްލައެދުން ބޮޑު މީހަކު މަގޭހަޔާތިގަވެސްނުދެކެން...\nއޮގަސްޓް 10, 2018 22:26\nމޮހައްމާ ގޯހެއްނުޫން ގޯހީމޮހައްމާ ހޮވިމީހުން ހޮވިއިރު ވެސް އެގޭނެ މޮހައްމާ ކަލޯއަކީ ކޮހެއް ކަން ދެންތިވާހަކަ ދެެށްކުމުގެ ބޭނުމެއް ނެއް\nއޮގަސްޓް 11, 2018 09:53\nލަދުހަޔާތް ކުޑަކަން. ތީ މަށަށްވެސް ދަރާ އޮތް މީހެއް\nއޮގަސްޓް 11, 2018 10:31\nމުހައްމާ ވެސް އަދި ޔާމީން ވެސް ރަގަޅެއްނޫން ހުސް ހިޔާނާތް ތެރިން.\nއޮގަސްޓް 11, 2018 15:13\nމުހަންމާ ، މިގައުމަށްއުފެދުނު އެންމެ ބޮޑު އަނީޔާވެރިޔަކީ ކާންދިން އަތުގަ ދަތް އެޅި ގާސިމްކަމެއް މުހަންމާއަކަށް ނޭގުނުދޯ .ފަގީރެއްގެ ގޮތުގާ އެންދެރިމާގެއަށް ވަދެ މަހުޖަނުގެ ގޮތުގާ އެގެނިން ނިކުމެވުނުން މައުމޫނުގެ ކަރުގަ ހިފަން އުޅުނީ ކާކު ؟މައުމޫނުގެ ވެރިކަން ވައްޓާލާ ނަސީދުގެ ވެރިކަން ބަގާވާތް ކޮށް ޔާމީނުގެ ވެރިކަން ބަގާވާތް ކުރަން މަސައްކަތް ކުރަނީ އެއީ މިގައުމަށް އުފެދުނު އެންމެ އަނިޔާވެރިޔާ އެންމެ ބޮޑު ބާގީ . މިހާރު އޭނަޔަށް ކޮށްފައިވާހުކުމަކީ އިސްލާހުވުމަށް ހުޅުވުނު މަގެއް ހަގީގަތުގަ ފަސާދަ ކުރުމާ ބަގާވާތް ކުރާމީހުންގެ ދަރަޖައާއީ އެމީހުންގެ އުގޫބާތް ކީރިތި ގުރްއާނުގެ މާއިދާސޫރަތުގެ 33 ވަނަ އާޔަތުގާއެވަނީ ގައުމުގެ ހަމަޖެހުމާ އަމާންކަމާ އިގްތިސާދީ ދުޅަހެޔޮކަމަށް އެދޭނަމަ ގާސިމަށް މި އުގޫބާތް ކަނޑައަޅަންޖެހޭނެ\nއޮގަސްޓް 12, 2018 06:52\nރައްޔިތުންގެ މަޖިލީހުގެ މެމްބަރެއްގެ ގޮޑި ގެއްލިއްޖެ ކަމަށް އަޅުގަނޑު ބުނުމެކޭ އީސީ އިންބުނުމެކޭ ޤާނޫނީ ގޮތުން ހުރިތަފާތަކީ ކޮބާ.\nއޮގަސްޓް 12, 2018 11:06\nމި މުހައްމާ އަށް ވުރެން ލަދުކުޑަ ގީދަޅު އިންސާނެއް މަ ނުދެކެން. ކޮބާތަ އޭރު ޖެހި ވަގު ނޫޓުތައް. އެ ހުސްވާއިރަށް ޖޭޕީއަށް ވަދެ ސޭޓު ކުރިމަތީ ބުޅަލެއްހެން ފެންފޮތިލާން ގުދަށްއޮވެ ހިތް ފުރުނީމަ ދެން ޕީޕީއެމަށް. އެކޮޅުން ހީކުރިވަރަސް ނުލިބުނީމަ އެ ދަނޑިވަޅުގައިވެސް އެތިކޮޅެއް ޖަހައިގަނެގެން އަނެއްކާ ސޭޓު ކައިރިޔަށް ޖޭޕީއަށް. ޖޭޕީން ނިކުންނާނެ ފުރުސަތެއް ނުލިބިގެން ބޮލާފޮށާ އަލާން ޖެހި ގޮތް ހުސްވެގެން ކަލޯ ތިއުޅެނީ. ދޭބަލަ ކުޑަކުދިންގެ ފިލްމޭ ކިޔައިން މަންޖޯޅި ފިލްމެއް ކުޅެން. ޢިތްޒަތްތެރި ލަދު ކުޑަ.\nއޮގަސްޓް 12, 2018 23:44\nނުކިޔަވާ ޖާހިލަކު ރައްޔިތުންނާ މުހާތަބުކުރުމަކީ ޝައިތާނީ ކަމެއް\nއޮގަސްޓް 13, 2018 02:17\nތިހިން ބުނެލަން ކިހާ ވަރެއް؟ ލަދެއް ނުގަނެ ތިހިން ބުނާކަށް؟ ތި ބުނާ އަނިޔާވެރިޔާ ފަހަތުން އައްޓަމަހެބް ހެން ތެޅުނަި އަނިޔާވެރި ކަމުން؟ ކަލޯ ބޭނުންވާހާ ކަމެއް ނުވީމަ އަނިޔާވެރި ވީ.. ސްޓޮޕް އެކްޓިން ނައު އޯލްރެޑީޔީ!!!!\nއޮގަސްޓް 13, 2018 10:48\nދެކެދެކެވެސް މިވަރުގެ ކަމެއް ނުދެކޭ...!!\nއޮގަސްޓް 13, 2018 14:13\nމިއަށްވުރެ ގިނަ ރިޝްވަތު ނެގި މެންބަރުންތަކެއް ހަޔާތުގައިވެސް ނުދެކެން\nއޮގަސްޓް 14, 2018 00:23\nއޮގަސްޓް 14, 2018 14:08\nތި ހަމަ ތެދެއް މުހައްމާ!!! ގޮނޑިގެއްލުނު ބާރަ މެންބަރުންނަށް ޔާމީނުހާ އަނިޔާވެރި ވެރިއަކު ނުފެންނާނެ .އެހެންޏާފަހެ، ރައްޔިތުންގެ ގޮނޑި ބެސްޓް އޮކްޝަންގަ ވިއްކައިގެން ލިބެމުން ދިޔަ ( ބޮޑު ) ލާރިގަނޑު އެއްޓަޗުން ގެއްލުވާލީ ވިއްޔަ!! ކިހާބޮޑު އަނިޔާއެއްދޯ މުހައްމާ !!!!! ކޮމެންޓް ތަކަށް ބަލައިލީމަ އެންގޭނެ ކިހާ އަސަރެއްކަން ކުރާނީ ..... ކޮސް އަނގަ ނުތަޅާހުރޭ ފިރިހެނާ .....\nއޮގަސްޓް 14, 2018 14:23\nފިލުމުކުޅޭ މޮޔައިން މަޖުލީހައް ގެނާ ދިވެހިރައްޔިތުން އަނިޔާވެރީ.


Muvazzafunnah Jinsee Goanaa Nukuraa Kamah Bune Ali Waheed Huvaakohffi މުވައްޒަފުންނަށް ޖިންސީ ގޯނާ ނުކުރާކަމަށް ބުނެ އަލީ ވަހީދު ހުވާކޮށްފި – Huvadhoo News Muvazzafunnah Jinsee Goanaa Nukuraa Kamah Bune Ali Waheed Huvaakohffi Huvadhoo News\nމުވައްޒަފުންނަށް ޖިންސީ ގޯނާ ނުކުރާކަމަށް ބުނެ އަލީ ވަހީދު ހުވާކޮށްފި\nޓުއަރިޒަމް މިނިސްޓަރުގެ މަގާމުގައި ހުންނެވިއިރު އެމިނިސްޓްރީގެ 15 މުވައްޒަފަކަށް އަލީ ވަހީދު ޖިންސީ ގޯނާ އާއި ޖިންސީ ފުރައްސާރަ ކޮށްފައިވާ ކަމަށް ކުރި ތުހުމަތަކީ ދޮގެއް ކަމަށް ބުނެ އޭނާ މާތްﷲ ގަންދީ ހުވާކޮށްފިއެވެ.\nއިނގިރޭސިވިލާތުގައި ފިއްލަވައިގެން ހުންނެވި އަލީ ވަހީދު ރޭ އޮންލައިންކޮށް ބޭއްވި ނޫސްވެރިންގެ ބައްދަލުވުމުގައި ވިދާޅުވީ، އޭނާ ވަނީ ފްރޭމް ކޮށްފައި ކަމަށާއި، އެކަން ކޮށްފައިވަނީ ވެރިކަން ކުރާ އެމްޑީޕީގެ ސިޔާސީ ބޭފުޅުންތަކެއް އިސްކޮށް ތިއްބަވައިގެން ކަމަށެވެ. މިގޮތަށް ތުހުމަތު ކުރެއްވި ނަމަވެސް އެއްވެސް މީހެއްގެ ނަމެއް އޭނާ ވިދާޅުވެފައިނުވެއެވެ.\nތަކުރާރުކޮށް އޭނާއަސް ކޮށްފައިވާ ތުހުމަތުތައް ދޮގުކުރައްވަމުން އަލީ ވަހީދު ވިދާޅުވީ، ޖިންސީ ގޯނާ ކުރުމާއި ޖިންސީ ފުރައްސާރަ ކުރުމަކީ އޭނާގެ ތަބީއަތުގައި ހުންނަ ކަމެއް ނޫން ކަމަށެވެ. އަދި އޭނާގެ މައްޗަށް ފުލުހުން ތަހުގީގު ހިންގާ މައްސަލައިގައި ދައުވާކޮށް، ޝަރީއަތް ފަށައި ހެކިބަސް ނެގުމާއި ހަމައަށް ދިޔައިރުވެސް އެމައްސަލައިގައި އޭނާ އާއި އެއްވެސް ސުވާލެއް ކޮށްފައި ނުވާ ކަމަށެވެ.\n“ދައުލަތުގެ ވަޒީރެއްގެ ގޮތުގައި މަސައްކަތްކޮށް ވަކިކުރުމާ ހަމައަށް އަދި މިއަދާ ހަމައަށް ވެސް އަޅުގަނޑާ ސުވާލެއް ނުކުރޭ ދިވެހި ދައުލަތުގެ އެއްވެސް ގާނޫނީ އިދާރާއަކުން އަޅުގަނޑުގެ މައްޗަށް މި ތުހުމަތުކުރާ ދައުވާތަކުގައި ހިމެނޭ އެއްވެސް ސުވާލެއް،” އަލީ ވަހީދު ވިދާޅުވި އެވެ.\nއޭނާގެ މައްޗަށް ތުހުމަތު ކުރަނީ އަންހެން މުވައްޒަފުންނަށް ޖިންސީ ގޯނާ ކުރުމުގެ ތުހުމަތުތޯ ވެސް ސުވާލު އުފައްދާފައެވެ. އެގޮތުން އޭނާ ވިދާޅުވީ، ފުލުހުން މީޑިއާގައި ވިދާޅުވެފައިވާ ގޮތުގައި އޭނާގެ މައްސަލައިގައި މިހާތަނަށް 15 ފަރާތެއްގެ ބަޔާން ނަގާފައިވާ ކަމަށާއި، ނަމަވެސް މިއަދާ ހަމައަށް ވެސް، ބަޔާން ނަގާފައިވަނީ 15 ފިރިހެނުން ކަމެއް ނުވަތަ 15 ފިރިހެނުންކަމެއް ވިދާޅުވެފައި ނުވާކަމަށެވެ.\n“މި ބާވަތުގެ މައްސަލަތަކުގައި ސައިކޮލޮޖިކަލް އެސެސްމަންޓް ހަދަން ޖެހޭ. އެ ހަދަން ދާން ބުކް ކުރީމަ ވެސް އަޅުގަނޑު ފްރޭމް ކުރި މީހުން އެ އެޕޮއިންޓްމަންޓްތަކަށް ނުދާ ކަމުގެ ޔަގީން ކަމާއި އެ މައުލޫމާތާއި މެޑިކަލް ރިޕޯޓް ހަދަން ބުނީމަ ވެސް އެތަނަށް ވެސް ނުދޭ. ދިޔަ ތަނަކީ ރައީސް އޮފީސް. މިކަމުގެ އޯޑަރު އައީ ރައީސް އޮފީހުން.” އަލީ ވަހީދު ވިދާޅުވިއެވެ.\nއަލީ ވަހީދު ރޭ ވަނީ އެކި ފަރާތްތަކުގެ މައްޗަށް ބޮޑެތި ތުހުމަތުތަކެއް ކުރައްވާފައެވެ. ނަމަވެސް ކުރެއްވި ގިނަ ތުހުމަތުތަކާއި ގުޅޭ މާގިނަ ތަފްސީލްތަކެއް ނުދެއްވައެވެ. އަދި ތުހުމަތުތައް ކުރެއްވުމަށްފަހު އެކަން ރައްދުވާ ވަރަށް މަދު ބޭފުޅެއްގެ ނަން ފިޔަވައި އިތުރު ބޭފުޅެއްގެ ނަން ވެސް ހާމައެއް ނުކުރައްވައެވެ.


Dhiraagu Sity Science Fair 2019 maadhama haveeru Amunna hulhuvaalanee\nދިރާގު ސިޓީ ސައިންސް ފެއަރ 2019 މާދަމާ އާއްމުނަށް ހުޅުވާލަނީ - އެފް އެސް ގައި\nދިރާގު ފުވައްމުލައް ސިޓީ ސައިންސް ފެއަރ 2019 މާދަމާ ހަވީރު އާއްމުނަަށް ހުޅުވާލަނީ\n27 ޖުލައި 2019, 14:25 |\nދިރާގު ފުވައްމުލައް ސިޓީ ސައިންސް ފެއަރ 2019 ފުވައްމުަލއް ސްކޫލުަގއި މިހާރު ކުރަިަށް އެބަދެއެވެ. މި ޖުލައި މަހު 26-29 އަށް ފުވައްމުލަކު ސްކޫލުގައި ކުރިޔަށްގެންދާ މިސައިންސް ފެއަރގެ ފުރަތަމަ ބައި ކަމަށްވާ ފައުންޑޭޝަން ސްޓޭޖުގެ ޕްރޮޖެކްޓްތައް މިހާރުވަނީ އިވެލުއޭޓްކޮށް ނިންމައި ވަނަތައް ވެސް ހޮވާފައެވެ.\nމިފެއަރގައި ފުވައްމުލައް ސިޓީގެ ބޮޑެތި ސްކޫލަތަކާއި ގިނަ ޕްރީ ސްކޫލްތަކުން ބައިވެރިވެފައި ވެއެވެ. އެގޮތުން ޏ.އޭއީސީ އާއި ފުވައްމުލައް ސްކޫލް، އައިޑިއަލް ސްކޫލް، ކެންގަރޫ ކިޑްސް، ބިލަބޮން ހައި ފުވައްމުލައް އިންޓަރނޭޝަނަލް އާއި އިންސްޓިޓިއުޓް އޮފް ލޮޖިކް ޓެކްނޮލޮޖީގެ އިތުރުން ފުވައްމުލައް ޕޮލިސް ގެ ފަރާތުން ވެސް ބައިވެރިވެއެވެ.\nމިފެއަރއަށް އިންސާފުކޮށް ދެއްވާފައި ވަނީ ރަށުން ބޭރުގެ މެމްބަރުން ހިމެނޭ ޓީމަކުންނެވެ. މި ސައިންސް ފެއަރ އިންތިޒާމު ކުރަނީ ފުވައްމުލަކު ސްކޫލުން ނެވެ.\nދިރާގު ސިޓީ ސައިންސް ފެއަރގެ ފައުންޑޭޝަން ބައި ނިމި ވަނަތައް ހޮވައިފި\nމިފެއަރގައި އާއިލާއާއެކު ކުޑަކުދިންނަށް ވެސް ބައިވެރިވާ ގޮތަށް ވަނީ ހުޅުވާލާފައެވެ. ޕްރޮޖެކްޓްތައް ދައްކާލުމުގެ އިތުރުން ކުޑަކުދިންނާއި ގުޅޭ އެހެނިހެން އިތުރު ހަރަކާތައް ވެސް 28 ވަނަ ދުވަހު ކުރިޔަށް ގެންދެވޭނެ ކަމަށް ވެއެވެ.\nއާއްމުންނަށް މިފެއަރ ހުޅުވާލުމަށް ހަމަޖެހިފައި ވަނީ މާދަމާ، 28 ޖުލައި ވާ އާދީއްތަ ދުވަހު މެންދުރު ފަހު 2:00 އިން ހަވީރު 5:00 އަށެވެ.\nމި ފެއަރގައި ހޮވުމަށް ހަމަޖެހިފައިވާ ވަނަ ތަކަކީ:\nއިންވެންޓަރ އެވާރޑް – އެންމެ މޮޅު އައު އީޖާދެއް ހުށަހަޅާ ފަރާތަކަށް،\nބެސްޓް ގްރޫޕް އެވާރޑް – އެންމެ ރަނގަޅު ގްރޫޕް ހުށަހެޅުމަކަށް،\nފެހިފަހި ފުވައްމުލައް އެވާރޑް – ފުވައްމުލަކަށް މި ވަގުތު އެންމެ ބޭނުން ބޮޑު ކަމަކާ ގުޅޭ ގޮތުން ހުށަހަޅާ އެންމެ ރަނގަޅު ހުށަހެޅުމަކަށް، އަދި\nއަފުންގެ ބަހަ އެވާރޑް – ފުވައްމުލަކު ބަހާ ގުޅުން ހުރި އެންމެ ރަނގަޅު ހުށަހެޅުމަކަށެވެ.\nމި ސައިންސް ފެއަރ ސްޕޮންސަރުންނަކީ ދިރާގާއި، ވަންފުވައްމުލައް ޖަމްއިއްޔާ، ފަތޭ އަދި މަމީ އިން ނެވެ.\nއިތުރު ލިޔުންސައިންސް ފެއަރ\nTags: ސައިންސް ފެއަރ


India Ge Kureege Boduvazeeru Manmohan Singh Covid-19 Ah Fahssi Vehjje - Vaguthu\nއިންޑިއާގެ ކުރީގެ ބޮޑުވަޒީރު މަންމޯހާން ސިންހް ކޮވިޑް19 އަށް ފައްސިވެ، މިހާރު ދަނީ ދިއްލީގެ ހޮސްޕިޓަލުގައި އެނދުމަތިކޮށް ފަރުވާ ދޭންފަށައިފިއެވެ. ކުރީގެ ބޮޑުވަޒީރު މަންމޯހަން ކޮރޯނާވައިރަހަށް ޓެސްޓު ކޮށްފައިވަނީ ހުން އަންނަން ފެށުމުންނެވެ.\nއިންޑިއާގެ ނޫސް ތަކުގައި ރިޕޯޓު ކޮށްފައިވާ ގޮތުން ކުރީގެ ބޮޑުވަޒީރު ސިންހް ހުންނެވީ ކޮވިޑް ވެކްސިނުގެ ދެ ޑޯޒް ފުރިހަމަ ކޮށްގެންނެވެ. ކޮވެކްސިންގެ ފުރަތަމަ ޑޯޒް މާރޗް މަހުގެ4ވަނަ ދުވަހު ޖަހާފައިވާއިރު ދެވަނަ ޑޯޒް ޖަހާފައިވަނީ އެޕްރީލް މަހުގެ3ވަނަ ދުވަހުއެވެ.\nކުރީގެ ބޮޑުވަޒީރު މަންމޯހަން ކޮވިޑަށް ފައްސިވެ އެނދުމަތި ކުރެވުނު ހަބަރާއި އެކު ގިނަ ބަޔަކު އަންނަނީ އޭނާ އަށް އަވަސް ޝިފާއަކަށް އެދި މެސެޖްތައް ފޮނުވަމުންނެވެ. މިހާރުގެ ބޮޑުވަޒީރު މޯދީ ކޮށްފައިވާ ޓްވީޓެއްގައި ވެސް ވަނީ ކުރީގެ ބޮޑުވަޒީރަށް ދުޅަހެޔޮ ސިއްހަތަކާއި އަވަސް ޝިފާއަކަށް އެދޭ ކަމަށް ވިދާޅުވެފައެވެ.\nއިންޑިއާގެ 13 ވަނަ ބޮޑުވަޒީރުގެ މަގާމު ފުރާފައިވާ މަންމޯހަން އިންޑިއާއަށް ބޮޑުވަޒީރުގެ މަގާމުގައި ހުންނަވައި ހިދުމަތް ކުރައްވާފައިވަނީ 2004 ވަނަ އަހަރުން ފެށިގެން 2014 ވަނަ އަހަރުގެ ނިޔަލަށެވެ. އިންޑިއާގައި ކޮވިޑް ވޭދަނަތައް އިތުރުވެ ކޮވިޑް ފެތުރުން ކޮންޓްރޯލުން ނައްޓައިގެން ދިޔުމާއި އެކު މަންމޯހަން ވަނީ މިހާރުގެ ބޮޑުވަޒީރު މޯދީއަށް ސިޓީއެއް ފޮނުވާފައެވެ.\nމަންމޯހަން ވަނީ ކުރިޔާލާ އެންމެންނަށް ވާވަރަށް ވެކްސިން ރައްކާކޮށްފައި ބެހެއްޓުމަށް އެދިފައެވެ. އަދި ވެކްސިން ދޭން ވާނީ ދެފުއްފެންނަ އުސޫލެއްގެ މަތިން ކަމަށް ވިދާޅުވިއެވެ.\nއިންޑިއާގައި މިހާރު ބޭނުން ކުރަމުންދަނީ ކޮވެކްސިން އާއި ކޮވިޝީލްޑް ވެކްސިނެވެ. ވަރަށް އަވަހަށް ރަޝިއާއިން ތައްޔާރު ކޮށްފައިވާ ސްޕަޓްނިކް ވީ ވެކްސިން ލިބޭނެ ކަމަށް އެގައުމުން ބުނެފައިވެއެވެ.\nއޭޕްރީލް 20, 2021 01:50\nމަ ހީކުރީ މީނަ މަރުވެެްޖެ ކަމައް\nއޭޕްރީލް 20, 2021 09:38\nމުސްލިމުންގެ ލޭބޯ ފުރޭތައެއް ނެތިކުރައްވާށި